ישיבת מליאה, כנסת 25, פרוטוקול מספר 128, 2023-12-18 00:00

אמיר אוחנה: חברות וחברי הכנסת, אני פותח את ישיבת הכנסת היום, יום שני ו' בטבת התשפ"ד, 18 בדצמבר 2023

אמיר אוחנה:       בטרם נתחיל, רבותיי, אני מבקש לברך את יושב-ראש הפרלמנט של פרגוואי, שנמצא איתנו כאן

אמיר אוחנה:  אני אומר ברשותכם כמה מילים בשפה האנגלית:     Members of Knesset, I would like to welcome our distinguished guest, the Speaker of the Chamber of Deputies of Paraguay, the Honorable Raúl Latorre, who is here in Israel as part of a solidarity visit – the first high ranking official from Latin America to do so

אמיר אוחנה:      Welcome, Mr

אמיר אוחנה:  Speaker, to Jerusalem, the united capital of Israel, and welcome to the Knesset — the beating heart of Israeli democracy

אמיר אוחנה:      Mr

אמיר אוחנה:  Speaker, during the course of your visit, we toured Kfar Aza together and we saw the aftermath of the horrors and atrocities that were committed on October 7th

אמיר אוחנה:  There, on the ruins of Kfar Aza, a once-thriving community that will rise again, you presented me with a copy of a resolution that, thanks to your leadership, passed unanimously in your parliament

אמיר אוחנה:  This resolution meaningfully expressed the unequivocal support of the Paraguayan nation for the Israeli people

אמיר אוחנה:      Despite the geographical distance between us, our friendship has never been closer

אמיר אוחנה:      It is my hope that your next visit to Israel will be under happier circumstances

אמיר אוחנה:  The upcoming opening of Paraguay's embassy in Jerusalem is certainly one such occasion

אמיר אוחנה:  It represents true victory, of the forces of light over the forces of darkness

אמיר אוחנה:      Together we tell our enemies that we are here to stay

אמיר אוחנה:  Here, in our eternal capital, and here in the State of Israel

אמיר אוחנה:      Welcome to Jerusalem, Welcome to the Knesset

אמיר אוחנה:      אפשר למחוא כפיים

אמיר אוחנה:  תודה רבה לכם

אמיר אוחנה:      (מחיאות כפיים)         

אמיר אוחנה: חברי הכנסת, כעת נעבור לנאומים בני דקה

אמיר אוחנה:  חברי הכנסת המבקשים לנאום יצביעו כעת, בבקשה

אמיר אוחנה:  עד שאקבל לידיי את הרשימה, ראשון הדוברים יהיה חבר הכנסת בועז טופורובסקי, בבקשה

בועז טופורובסקי: תודה רבה, אדוני היושב-ראש

בועז טופורובסקי:  חבריי חברות וחברי הכנסת, ראשית אני רוצה להשתתף בצער משפחות הנרצחים והנופלים מפרוץ המלחמה ובצער המשפחות ששכלו את יקיריהן על כבישי ישראל – זה עדיין קורה – ולשלוח איחולי החלמה לפצועים, בתקווה לשחרור מהיר ובשלום של החטופים

בועז טופורובסקי:      גם בשעה קשה זו, אסור לנו לשכוח את המאבק בתאונות הדרכים

בועז טופורובסקי:  351 ימים חלפו מתחילת 2023, 345 נהרגו על כבישי ישראל, 322 תאונות קטלניות ומעל 10,000 פצועים בדרכים, משפחות שלמות איבדו את יקיריהן או צריכות לסעוד אותם לעד

בועז טופורובסקי:  זו תקופה מורכבת לעלות על הכביש, אבל עדיין, היום עשינו בוועדת הכלכלה דיון על תקנות שיסדירו סוף-סוף את הקורקינטים והאופניים החשמליים, וגם אישרנו אותן

בועז טופורובסקי:  הן לא מושלמות, אבל זו התחלה, ואני מקווה ש-27 ההרוגים בדרכים מתחילת השנה בקורקינטים ואופניים חשמליים – המספר הזה ירד כתוצאה מהתקנות ויישומן

בועז טופורובסקי:       345 בני אדם נהרגו מתחילת השנה בכבישי ישראל, שלושה מהם רק בשבוע החולף

בועז טופורובסקי:  אנא סעו בזהירות

בועז טופורובסקי:  תודה רבה

אמיר אוחנה: תודה רבה לחבר הכנסת טופורובסקי

אמיר אוחנה:  חבר הכנסת ואליד אלהואשלה, ואחריו – חברת הכנסת מירב בן ארי

וליד אל-הואשלה: מכובדי היושב-ראש, חבריי חברי הכנסת, 400 תלמידים בבית הספר היסודי אבו סולב, על ציר 25, שובתים מ-21 בנובמבר בגלל שמשרד החינוך הפסיק את ההסעות של התלמידים

וליד אל-הואשלה:  אנחנו פנינו למשרד החינוך לפני שבועיים, ועד היום המשרד מתמהמה בפתרון הסוגיה

וליד אל-הואשלה:  ישנן סוגיות רבות ובעיות בהעברת ההסעות ממועצה אזורית נווה מדבר לאשכול נגב מזרחי, לכן הדרישה שלנו ממשרד החינוך היא להיכנס בעובי הקורה, לסגור את הסוגיה הזאת ולהביא לפתרונה

וליד אל-הואשלה:  תודה

אמיר אוחנה: תודה לחבר הכנסת אלהואשלה

אמיר אוחנה:  חברת הכנסת מירב בן ארי, בבקשה

מירב בן ארי: תודה רבה, אדוני היושב-ראש

מירב בן ארי:  כנסת נכבדה, אתמול הייתי באירוע השלושים לרב-טוראית נועה מרציאנו

מירב בן ארי:  נועה הייתה תצפיתנית במוצב נחל עוז

מירב בן ארי:  היא נחטפה מהמוצב ונרצחה בשבי חמאס

מירב בן ארי:  ביני ובין המשפחה נוצר קשר עוד בכיכר החטופים

מירב בן ארי:  פגשתי את אבי, אבא שלה, ובכל הזמן שהיא הייתה חטופה דיברנו, ייחלנו לכך שהיא תחיה

מירב בן ארי:  אבל לצערי הרב, באופן ככה של חיבור בינינו, ביום הולדתי קיבלנו את הסרטון שנועה נרצחה, ב-13 בנובמבר

מירב בן ארי:  מאז נוצר בינינו קשר מאוד טוב, ואתמול באמת הגעתי לאירוע השלושים

מירב בן ארי:       מה שקרה עם התצפיתניות בנחל עוז חייב להיות הדבר הראשון שיבדקו – איך כל כך הרבה נשים צעירות התריעו ואמרו, סיפרו ואמרו, ואף אחד לא הקשיב להן

מירב בן ארי:  אני מאוד מקווה שהסיפור של נועה יחד עם שאר התצפיתניות של נחל עוז יהיה הדבר הראשון שייבדק בוועדת החקירה שתקום על המחדל

מירב בן ארי:  תודה

אמיר אוחנה: תודה רבה

אמיר אוחנה:  חבר הכנסת יאסר חוג'יראת, ואחריו – חבר הכנסת מאיר כהן

אמיר אוחנה:  אם לא, אז חברת הכנסת טטיאנה מזרסקי

יאסר חוג'יראת: מכובדי יושב-ראש הכנסת, חבריי חברי הכנסת, הגעתי לכאן היום מחורה, מניחום אבלים של משפחת סאמר אל-טלאלקה, שנחטף מעוטף עזה ב-7 באוקטובר ונהרג בשבת או במוצאי השבת בשוגג על ידי הצבא

יאסר חוג'יראת:  פגשתי שם באוהל של ניחום האבלים בחור חזק שקוראים לו דני, דני מירן מיסוד המעלה

יאסר חוג'יראת:  דני – בנו עמרי חטוף בעזה

יאסר חוג'יראת:  הוא הגיע לשם לנחם את המשפחה, ועם כל הכאב שיש לדני, שמעתי ממנו משפטים מאוד יפים, חזקים

יאסר חוג'יראת:  הוא אומר: למרות הכול, חייבים לחזק את המשותף בינינו כחברה ערבית וכחברה יהודית

יאסר חוג'יראת:  חשוב מאוד לשמוע את המילים האלה מאנשים שבניהם נמצאים חטופים בעזה

יאסר חוג'יראת:       אני מייחל לשחרור כל החטופים מהר ככל האפשר

יאסר חוג'יראת:  הגיע הזמן לסיום המלחמה, למען הילדים ושחרור החטופים

יאסר חוג'יראת:  תודה

אמיר אוחנה: תודה רבה

אמיר אוחנה:  חבר הכנסת מאיר כהן

אמיר אוחנה:  חבר הכנסת מאיר כהן, מעוניין? לא מעוניין

אמיר אוחנה:  חברת הכנסת צגה מלקו? נמצאת איתנו? מוותרת

אמיר אוחנה:  חבר הכנסת אבי מעוז, בבקשה

אמיר אוחנה:  אחריו – חבר הכנסת צבי ידידיה סוכות

אבי מעוז: תודה, אדוני היושב-ראש

אבי מעוז:  נאום הנדסת תודעה מס' 98, והפעם על פגיעה במסגד

אבי מעוז:  השיח הציבורי געש בשבוע שעבר סביב קריאת שמע ישראל מהרמקולים של המסגד בג'נין וההדחה של החיילים

אבי מעוז:  גם אני חושב שאסור לפגוע במסגד המשמש כמקום תפילה, אבל לקרוא לחממת טרור מסגד, זו הנדסת תודעה; לקרוא למוקד הסתה לרצח חיילים ואזרחים יהודים מסגד, זו הנדסת תודעה

אבי מעוז:      בדיוק כפי שדובר צה"ל מבהיר שמפקדת טרור שמחופשת לבית חולים היא מפקדת טרור ומטרה צבאית הכי לגיטימית שיש, כך גם מקום של הסתה לטרור ושל מצבור כלי נשק וחבלה שמחופש למסגד הוא מטרה צבאית לגיטימית

אבי מעוז:  אם אויבינו לא מכבדים את בתי התפילה שלהם, אנחנו צריכים ליפול בפח הנדסת התודעה שלהם? איפה הח"כים הערבים שמגנים את קריאת שמע ישראל במסגד אבל לא מגנים את הפיכת המסגד לאתר טרור והסתה?      אני ממליץ לכולנו לא ליפול בפח הנדסת התודעה הזה, ומחזק מכאן את חיילי צה"ל בהמשך מלחמתם הבלתי-מתפשרת באויב האכזרי שרוצה להשמידנו

אבי מעוז:  תודה

אמיר אוחנה: תודה רבה

אמיר אוחנה:  חבר הכנסת צבי ידידיה סוכות

אמיר אוחנה:  אחריו – חבר הכנסת אריאל קלנר

צבי ידידיה סוכות: 	 אדוני היושב-ראש, כנסת נכבדה, אני שומע כל הזמן את הדיבורים על ניסיון שלנו להגיע לאיזשהו פתרון מדיני בצפון ולא להסיר את האיום שם בכוח

צבי ידידיה סוכות:  הדיבור הוא שיש אמצעים דיפלומטיים כדי להביא ליישום החלטה 1701 של האו"ם – מה שאומר בעצם שחיזבאללה יגיעו מאחורי הליטני, ויהיה בסדר, ותושבי הצפון יוכלו לחזור הביתה

צבי ידידיה סוכות:      והאמת היא שלא יהיה בסדר, כי אם אנחנו נזיז את חיזבאללה לשם והם ימשיכו להתחמש, אז מה שקיבלנו בעוטף עזה הוא רק קדימון למה שחיזבאללה יכול לעשות לנו

צבי ידידיה סוכות:  לכן עצם הדיבור הזה, ועצם האמירות האלה כאילו יש אפשרות לפתרון מדיני עם חיזבאללה, הוא אסון, והדבר הזה צריך להיאמר

צבי ידידיה סוכות:  תודה רבה

אמיר אוחנה: 	 תודה רבה

אמיר אוחנה:  חבר הכנסת אריאל קלנר, ואחריו – חברת הכנסת קטי שטרית

אריאל קלנר: אדוני היושב-ראש, כנסת נכבדה, היום היה דיון בוועדה לביקורת המדינה בנושא רישוי כלי ירייה, והתברר לנו שיש ירידה של 50% במתן רישיונות לכלי ירייה בעקבות הכבדת הביורוקרטיה

אריאל קלנר:  כשמכבידים את הביורוקרטיה על עם ישראל, על אנשים נורמטיביים שרוצים להגן על משפחותיהם מפני הרעים – לרעים יש נשק; יש כל כך הרבה נשק בלתי חוקי שמסתובב כאן – אז התוצאה היא תוצאה הרת אסון

אריאל קלנר:       אני הייתי מצפה שהדיונים יהיו בדיוק הפוכים

אריאל קלנר:  אנחנו צריכים לראות איך אנחנו נותנים לאנשים – למי שעומד בתבחינים, כמובן, לכל מי שהוא אזרח נורמטיבי, שאין לו בעיות פליליות וכמובן לא בעיות נפשיות – לשחרר כמה שיותר נשקים; לבוא ולתת לעם ישראל להגן על עצמו

אריאל קלנר:  זה הוכיח את עצמו בעבר

אריאל קלנר:  זה תורם לביטחון, זה תורם לתחושת הביטחון, וזה מה שחשוב לעשות בעת הזאת

אמיר אוחנה: תודה רבה

אמיר אוחנה:  חברת הכנסת קטי שטרית, ואחריה – חבר הכנסת רון כץ

קטי קטרין שטרית: תודה רבה, אדוני היושב-ראש

קטי קטרין שטרית:  השר, אני חברה בוועדת החינוך, ולוועדת החינוך הגיעו הרבה מאוד תלונות בנושא סטודנטים שמתבטאים בצורה מאוד חריפה בעקבות 7 באוקטובר

קטי קטרין שטרית:  כולנו יודעים שאסון פקד את מדינת ישראל, ויש סטודנטים שמהללים ומשבחים את חמאס, וכמובן חלק מהם נשלחו לוועדות משמעת כאלה ואחרות

קטי קטרין שטרית:       הגדילו לעשות בסמינר הקיבוצים, ואני תכף אספר את הסיפור

קטי קטרין שטרית:  ב-15 בנובמבר קיימנו דיון בוועדת החינוך, ושם הציגו עדויות של סטודנטים שבאו לספר מה קרה אצלם במכללות ובאוניברסיטאות

קטי קטרין שטרית:  סטודנט בשם עילאי הררי מסמינר הקיבוצים סיפר על מה שקרה אצלם במכללה

קטי קטרין שטרית:  וראו זה פלא: הוא בא לספר על מי שמהללים את האירוע, מהללים את חמאס, והוא קיבל מכתב זימון משמעתי

קטי קטרין שטרית:  הוא קיבל מכתב זימון משמעתי שבו נטען – הם קודם כול תוקפים אותו: מה פתאום אתה בא ומספר על מה שקורה במכללה? המכתב על הליך משמעתי נשלח אליו על יסוד הטענה להתנהגות שפוגעת בשמם הטוב ובכבודם של הסטודנטים – להזכירכם, הסטודנטים שמהללים את חמאס ואת אותו אירוע מזעזע

קטי קטרין שטרית:  התנהגותך, אומרים לו, אינה הולמת את המעמד של המכללה, ושימוש לרעה בהודעות שנמצאות בתוך המכללה

קטי קטרין שטרית:       חמור מאוד בעיניי שמכללת סמינר הקיבוצים, שמקבלת את תקציבה ממדינת ישראל, ממשרד החינוך, בוחרת לטעון טענות ולהביא להליך שיפוטי משמעתי את הסטודנט הישר, ההגון, שבא להתלונן על סטודנטים שמהללים את האירוע המזעזע ואת חמאס

קטי קטרין שטרית:  בושה וחרפה לסמינר הקיבוצים

אמיר אוחנה: 	 תודה

אמיר אוחנה:  חבר הכנסת רון כץ, ואחריו – חבר הכנסת יצחק קרויזר

רון כץ: תודה רבה, אדוני

רון כץ:  היום פורסם שמכללת בית ברל פנתה לציבור הסטודנטים והשוותה בין הקורבנות של השבת השחורה לבין הסבל של הצד השני

רון כץ:  אני באמת רוצה לשאול את מי שמקבל שם החלטות: זה הזמן? זה הזמן עכשיו? כשאח שכול נמצא בין הסטודנטים, לוחמים נמצאים בין הסטודנטים

רון כץ:  גם אח שאחותו חזרה מהשבי נמצא בין הסטודנטים, והוא פנה להנהלת המוסד וביקש שיפרידו את המכתבים

רון כץ:  הוא קיבל תשובה שהם לא עושים את זה – הם לא מוכנים להפריד את המכתבים כי הם רואים את זה כאותו דבר

רון כץ:       אז אני רוצה לומר מפה, כשגם יושב-ראש ועדת החינוך נמצא בחדר וכל מי שצריך לשמוע שומע בבניין הזה: אין לאף אחד את הזכות להשוות בין מה שקרה לעם הזה לשום דבר אחר בעולם

רון כץ:  אסור לנו לאפשר לזה לקרות

רון כץ:  אנחנו צריכים להיות במקומות האלה ולומר: אנחנו לא נאפשר את זה

רון כץ:  אנחנו צריכים לבדוק את זה יותר לעומק – איך זה קרה, למה זה קרה – ולשנות ולשפר את זה

רון כץ:  אני באמת מתנצל כלפי המשפחות שנפגעו מההחלטה הטיפשית הזאת

רון כץ:  תודה רבה

אמיר אוחנה: תודה רבה

אמיר אוחנה:  חבר הכנסת יצחק קרויזר, ואחריו – חברת הכנסת מיכל וולדיגר

יצחק קרויזר: תודה רבה, אדוני היושב-ראש

יצחק קרויזר:  בשבוע שעבר ציינו את חג החנוכה, ועם הנרות שהדלקנו היה מתבקש להשוות את סיפורי הגבורה הרבים ששמענו למכבים הגיבורים של זמננו

יצחק קרויזר:  ממה שסופר, זהו קומץ מזערי של הגיבורים הרבים שסביבנו

יצחק קרויזר:  יש גיבורים שלא התכוונו להיות גיבורים, או כאלה שלא ידעו שהם גיבורים, אבל סל הערכים שלהם היה כל כך מלא וגדוש, שבשעת מבחן כל כך קשה, כל עוצמתם התגלתה במלוא הדרה ויופייה

יצחק קרויזר:  יש גיבורים שלקחו בשתיקה את סיפורם איתם לעולם הנצח, ואנחנו כאן לעולם לא נדע

יצחק קרויזר:       ויש גיבורים, שרבים מהם הם דווקא גיבורות, שבסך הכול עושות את העבודה שלהן, ודווקא בגלל זה הם קונים וקונות את כל עולמם, ואלה הם קציני וקצינות הנפגעים, שנאלצים לבשר למשפחות את הנורא מכול; אלה שברגע אחד מביאים את הבשורה הקשה שמחריבה את כל עולמה של המשפחה

יצחק קרויזר:  פתיחת הדלת היא פתח לטרגדיה של משפחה שלמה

יצחק קרויזר:  פתיחת הדלת טורפת את כל החיים שאותה משפחה הכירה עד לאותו רגע, הרגע שבו הכול משתנה

יצחק קרויזר:  היא נקודת האל-חזור של כל משפחה

יצחק קרויזר:  עם זאת, בתוך החושך הגדול, במקום של הכאב הכי גדול שאפשר לדמיין, אותם קציני נפגעים מביאים איתם, בתעצומות נפש אדירות, כל כך הרבה חמלה ורגישות

יצחק קרויזר:  בתוך כל החושך הגדול הם מביאים איתם אור

יצחק קרויזר:       עם הקמת צה"ל ב-1948 הוקמה מחלקת נפגעים בצה"ל במתכונת מצומצמת

יצחק קרויזר:  במלחמת יום כיפור עלה הצורך בגורם אחד שילווה ויתמוך במשפחות, וכך התפתחה לה יחידת הנפגעים בצה"ל

יצחק קרויזר:  מערך הנפגעים הוא מערך מקצועי שהתפתח ומתפתח כל הזמן בארצנו הצעירה אך הפצועה ורוויית האסונות

יצחק קרויזר:  מערך זה מביא איתו את המוסריות, הרגישות והמחויבות של הצבא לחיילי צה"ל ובעיקר לבני המשפחות שלהם, ומלווה את המשפחות בשעותן הקשות, ובעיקר – גם בשמחות

יצחק קרויזר:       בכתבה שנכתבה בעקבות המלחמה האחרונה התראיינו כמה קציני נפגעים

יצחק קרויזר:  כשנשאלו על ידי המראיינים מהן התכונות הנדרשות לתפקיד, נשמעה אותה תשובה שחזרה: לאהוב אנשים, את כל האנשים, ולהיות מחוברים לשליחות שבתפקיד

יצחק קרויזר:  אך מי תומך בתומכים? בתחילת המלחמה, עם הנטל הרגשי הכבד להודיע למספר רב של משפחות את הבשורה המרה, סיון סקלי, קצינת נפגעים, התמוטטה במהלך עבודתה כתוצאה מעומס רגשי רב

יצחק קרויזר:  אז כשציינו בשבוע שעבר את הגיבורים, ראיתי לנכון להעלות על נס גם את הגיבורים האלה, אלה שבתוך החושך הגדול מצליחים להביא איתם קורטוב של טוב, תקווה ואור

יצחק קרויזר:       אני רוצה לסיים, אדוני היושב-ראש, בדבריו של אחיו של רב-סרן טל גרושקה, מ"פ בסיירת נח"ל שנפל ביום הראשון ללחימה במלחמת חרבות ברזל ודייק בדבריו, במילותיו שלו, ואני מצטט: "אני רוצה לשתף אתכם על אנשים שהיו עבורי ועבור  משפחתי אור בתוך החשיכה", מספר אחיו של רב-סרן טל גרושקה

יצחק קרויזר:  "הראשונה מהן היא קורן, קצינת הנפגעים שהגיעה לבשר לנו את הבשורה הקשה מכול

יצחק קרויזר:  הייתי שמח לא להכירה כלל, אך אם נאלצים להתבשר בבשורה כזו, נשים כמו קורן היא האישה היחידה שתרצו לידכם

יצחק קרויזר:  זו הכתף התומכת היחידה, זו שירדה איתנו לפרטים במתן התשובות לשאלות הקשות, ליווי בתוך הלוויה וגם בשבעה, באמפתיה ובהכלה אין-סופית, דאגה ונתנה לנו כל כך הרבה כוחות בתוך האירוע המטלטל הזה"

יצחק קרויזר:  תודה לכם ולכן, קציני וקצינות הנפגעים

אמיר אוחנה: אני מצטרף ומודה לך, חבר הכנסת קרויזר, על שהזכרת גם את קציני הנפגעים, שאכן ממלאים תפקיד קשה מאוד

אמיר אוחנה:       חברת הכנסת מיכל וולדיגר – אחרונת הדוברים, בבקשה

מיכל מרים וולדיגר: כבוד היושב-ראש, כבוד השר, חברים נכבדים, אני רוצה לברך את יושב-ראש ש"ס אריה דרעי על ההחלטה הנכונה להסכים לדחיית הבחירות המוניציפליות

מיכל מרים וולדיגר:  אני מקווה מאוד שאותו דבר יחליט גם יושב-ראש המחנה הממלכתי בני גנץ

מיכל מרים וולדיגר:  הדבר הזה הוא כל כך חשוב, מעבר לעניין של חיילי המילואים שנלחמים בחזית

מיכל מרים וולדיגר:  למעשה אנחנו אומרים להם: אתם טובים בחזית, אתם לא טובים בעורף

מיכל מרים וולדיגר:  תילחמו בחזית; לא ניתן לכם את הצ'אנס להילחם בעורף ולנצח

מיכל מרים וולדיגר:       היום גם שמענו וקראנו בישראל היום את העניין שגם הצבא מעלה תהיות וקשיים, כמו הצורך ב-10,000 חיילים בסדיר כדי לקיים את הבחירות כמו שצריך בצבא, אם אני לא טועה, תוספת של 14,000 מאבטחים בעורף שצריך אותם ואין אותם, 8,000 שוטרים שצריך ואין אותם

מיכל מרים וולדיגר:  לכן אני לא מצליחה להבין למה אנשים פה נאחזים בקרנות המזבח ולא מבינים שזה נכון והכי חשוב למדינת ישראל כעת להילחם את המלחמה מול החמאס ורק אחר כך להיכנס לנושא של בחירות מוניציפליות

מיכל מרים וולדיגר:       אני קוראת שוב לכל חברי הבית להבין את צורך השעה ולדחות לפחות ל-27 בפברואר

מיכל מרים וולדיגר:  תודה

אמיר אוחנה: תודה רבה לגברתי

אמיר אוחנה: חבר הכנסת, הנושא הבא על סדר-היום – הצעת חוק זכויות החולה (תיקון מס' 16) (מקבל החלטות זמני לטיפול רפואי), התשפ"ד–2023, לקריאה הראשונה

אמיר אוחנה:  אני מזמין את שר הבריאות חבר הכנסת אוריאל בוסו להציג את הצעת החוק

אמיר אוחנה:       עד אז – הודעה למזכיר הכנסת

אמיר אוחנה:  בבקשה

דן מרזוק: ברשות  יושב-ראש הכנסת, אני מתכבד להודיעכם, כי הונחו היום על שולחן הכנסת –      הצעות חוק לדיון מוקדם – החל בהצעת חוק פ/4127/25 וכלה בהצעת חוק פ/4140/25: הצעת חוק-יסוד: הממשלה (תיקון – הפסקת כהונה של ראש הממשלה או שר מחמת הגשת כתב אישום), מאת חבר הכנסת יואב סגלוביץ'; הצעת חוק ההוצאה לפועל (תיקון – סייג להגבלה על יציאה מהארץ), התשפ"ד–2023, מאת חברי הכנסת אחמד טיבי וישראל אייכלר; הצעת חוק הכניסה לישראל (תיקון – חובת הפקדת ערובה בהגשת ערר לבית הדין לעררים), התשפ"ד–2023, מאת חבר הכנסת אליהו רביבו; הצעת חוק קליטת חיילים משוחררים (תיקון – מימון שכר לימוד מלא ללוחמים), התשפ"ד–2023, מאת חבר הכנסת רון כץ; הצעת חוק גירוש משפחות מחבלים, התשפ"ד–2023, מאת חבר הכנסת אלמוג כהן; הצעת חוק חובת מיגון לנכים, לקשישים, לאלו שידם אינה משגת, לאזרחים שיש בידם דירת מגורים אחת בלבד ולמתגוררים ביישובי קו העימות, התשפ"ד–2023, מאת חברת הכנסת חוה אתי עטייה; הצעת חוק כלי הירייה (תיקון – חובת שקיפות במינוי פקידי רישוי), התשפ"ד–2023, מאת חברי הכנסת מטי צרפתי הרכבי, מירב בן ארי, מיקי לוי, נאור שירי, ולדימיר בליאק וגלעד קריב; הצעת חוק לתיקון פקודת בתי הסוהר (שלילת ביקורים מאסירים ביטחוניים המשתייכים לארגון טרור המחזיק בשבויים ישראליים), התשפ"ד–2023, מאת חברי הכנסת גלית דיסטל אטבריאן, קטי קטרין שטרית, לימור סון הר מלך, יוסף טייב וששון ששי גואטה; הצעת חוק איסור ביזוי אנשי כוחות הביטחון ופגיעה בכבודם, התשפ"ד–2023, מאת חברי הכנסת יוליה מלינובסקי, אביגדור ליברמן, עודד פורר, יבגני סובה, שרון ניר וחמד עמאר; הצעת חוק מגבלות על חזרתו של מורשע במעשה טרור לסביבת נפגע העבירה, התשפ"ד–2023, מאת חברי הכנסת אריאל קלנר, אלי דלל, יוסף טייב, דן אילוז, קטי קטרין שטרית, משה סעדה, גלית דיסטל אטבריאן, אושר שקלים ומשה פסל; הצעת חוק לתיקון פקודת מס הכנסה (הוראת שעה – חרבות ברזל) (פטור ממס במשיכת תשלומי מעביד מקרן השתלמות), התשפ"ד–2023, מאת חברי הכנסת יונתן מישרקי וארז מלול; הצעת חוק המאבק בטרור (תיקון – עבירת הזדהות עם ארגון טרור ופיצוי בגין פרסום דברי הסתה לטרור), התשפ"ד–2023, מאת חבר הכנסת יצחק קרויזר; הצעת חוק איסור הפליה במוצרים, בשירותים ובכניסה למקומות בידור ולמקומות ציבוריים (תיקון – איסור הפליה בדיור), התשפ"ד–2023, מאת חברי הכנסת יוראי להב הרצנו, יאיר לפיד, יסמין פרידמן, סימון דוידסון, רם בן ברק, יואב סגלוביץ', גלעד קריב, אפרת רייטן מרום ומיקי לוי; הצעת חוק פיתוח והתחדשות של יישובים באזור חבל תקומה (תיקוני חקיקה, פיצויים, הטבות, הנצחה והוראת שעה), התשפ"ד–2023, מאת חברי הכנסת משה גפני, אלון שוסטר, דוד ביטן, ינון אזולאי, אופיר כץ, פנינה תמנו, ולדימיר בליאק, חמד עמאר, יצחק פינדרוס, נעמה לזימי, עודד פורר, מיכל שיר סגמן, אורית פרקש הכהן, מיכאל מרדכי ביטון, קטי קטרין שטרית, שלום דנינו, חנוך דב מלביצקי, ששון ששי גואטה, גלית דיסטל אטבריאן, דני דנון, צביקה פוגל, יעקב אשר, ישראל אייכלר, משה רוט, אליהו ברוכי, קארין אלהרר, דבי ביטון, מירב בן ארי, רם בן ברק, סימון דוידסון, בועז טופורובסקי, משה טור פז, מאיר כהן, מירב כהן, רון כץ, יוראי להב הרצנו, ירון לוי, מיקי לוי, יאיר לפיד, טטיאנה מזרסקי, שלי טל מירון, יואב סגלוביץ', יסמין פרידמן, מטי צרפתי הרכבי, עידן רול, אלעזר שטרן, נאור שירי, זאב אלקין, מתן כהנא, אביגדור ליברמן, יוליה מלינובסקי, שרון ניר, יבגני סובה, מרב מיכאלי, גלעד קריב ואפרת רייטן מרום

דן מרזוק:       עוד הונחו על שולחן הכנסת, לקריאה ראשונה, מטעם הממשלה: הצעת חוק ההסדרים במשק המדינה (תיקוני חקיקה) (תיקון מס' 19), התשפ"ד–2023, והצעת חוק גיל פרישה (הורה שילדו נפטר) (הוראת שעה) (תיקון מס' 2), התשפ"ד–2023

דן מרזוק:       נוסף על כך הונח על שולחן הכנסת הסכם בין ממשלת מדינת ישראל לבין ממשלת ממלכת בחריין בדבר שיתוף פעולה בתחום התרבות

דן מרזוק:       כמו כן הונחו על שולחן הכנסת הודעת שר הרווחה והביטחון החברתי על מסקנות הוועדה לביטחון לאומי בעקבות דיון מהיר בהצעתם של חברי הכנסת צבי ידידיה סוכות, אריאל קלנר, יצחק פינדרוס, יבגני סובה, מתן כהנא, ארז מלול, לימור סון הר מלך ומשה טור פז בנושא: סוף שבוע של יריות ברמלה; הודעת שר הבריאות על מסקנות ועדת הבריאות בעקבות דיון מהיר בהצעתם של חברי הכנסת מיכל שיר סגמן, אברהם בצלאל וחילי טרופר בנושא: היעדר פגייה בבית החולים יוספטל שבאילת

דן מרזוק:  תודה

אמיר אוחנה: תודה למזכיר הכנסת

אמיר אוחנה: [רשומות (הצעות חוק, חוב' מ/1689)

אמיר אוחנה: ] 

אמיר אוחנה: כבוד שר הבריאות, עד עשר דקות לרשותך

הבריאות אוריאל בוסו: תודה רבה, אדוני היושב-ראש

הבריאות אוריאל בוסו:  חבריי חברי הכנסת, מכובדי השר, מזכיר הכנסת, יש פה משהו אירוני ונחמד – מסקנות ועדת הבריאות

הבריאות אוריאל בוסו:  אלה מסקנות ועדת הבריאות בראשותי ושר הבריאות ענה לוועדת הבריאות

הבריאות אוריאל בוסו:  אז יושב-ראש ועדת הבריאות, היום אני נזהר בתשובות שאני נותן על מסקנות שהוגשו לפני כן, שאני לא אסתור את מה שאני המלצתי כיושב-ראש הוועדה

נאור שירי: אם אתה רוצה להצחיק את אלוהים, תתכנן תוכניות, או פשוט לשאול את דרעי מה יהיה

הבריאות אוריאל בוסו: אתה יודע מה, זה הדבר הכי טוב שיש

הבריאות אוריאל בוסו:  למה? כי יושב-ראש ועדה מבקש תשובות אמיתיות ואז אתה מגיע בכובעך כשר, וצריך לתת תשובות שבאמת להן התכוונת כששאלת

הבריאות אוריאל בוסו:  אז אני רוצה להודות גם לך, יושב-ראש ועדת הבריאות, שעושה עבודת קודש

הבריאות אוריאל בוסו:       אדוני היושב-ראש, קודם כול צריך להשתתף בצערן של המשפחות

הבריאות אוריאל בוסו:  אתם יודעים, לצערנו זה כבר נהיה  - אולי שהיום יהיו לפחות פחות מארבעה נופלים או שלושה; אלה נהיו כבר התפילות שלנו

הבריאות אוריאל בוסו:  אין יום שאין ארבעה-חמישה נופלים, ואנחנו לא מצליחים להתרגל לזה

הבריאות אוריאל בוסו:  אסור לנו להתרגל לזה

הבריאות אוריאל בוסו:  לא יכולים להתרגל לזה

הבריאות אוריאל בוסו:  אני לא מדבר על הפצועים, כמויות הפצועים שנכנסות למערכת הבריאות כמעט מדי יום, שלא כולם מודעים, שזה כבר נשכח – פצועים קשה, פצועים אנוש, פצועים בינוני, פצועים קל

הבריאות אוריאל בוסו:  כולם יודעים מה המשמעויות הרפואיות של פצועים קל

הבריאות אוריאל בוסו:  אנחנו נתפלל שאותם קורבנות לא יהיו קורבנות חינם - -     

ארז מלול: אמן

הבריאות אוריאל בוסו: - - "ויאמר לצרותינו די", ושנעבור כבר את החלק הקשה הזה

הבריאות אוריאל בוסו:       אני רוצה לחזק, אבל קודם כול להשתתף בצערן של משפחות החטופים שנפגעו בשוגג בידי חיילי צה"ל, שעושים עבודת קודש ברצועה

הבריאות אוריאל בוסו:  זה המקום לחזק אותן

הבריאות אוריאל בוסו:  הכאב הוא עצום, כאב אין-סופי, ואפשר להבין לחלוטין לא רק את המשפחות – להבין אותנו

הבריאות אוריאל בוסו:  זה מתסכל כשאנחנו רואים את התחקירים הראשונים, בלי לקבוע מסקנות, שהם סימנו ורשמו גרפיטי ואחר כך הורידו את החולצה ועשו את הכול בשביל להינצל ויצאו ישר לגיא הריגה כביכול בידי כוחותינו

הבריאות אוריאל בוסו:  אבל חיילים שנמצאים בתנאים בלתי אנושיים, לא נורמליים – לדעתי מעולם לא התמודד צבא בכזאת סיטואציה שחיילים שלנו צריכים לקחת סיכון

הבריאות אוריאל בוסו:  אגב, כששמעתי ביקורות אם נותנים לשבויים להסתובב עירומים או לא עירומים – יש לנו חיילים שנפגעו ממחבלים מתאבדים שנראים אנושיים, וזה חלק מהנקודה

הבריאות אוריאל בוסו:  אבל מלבד הצער, הכאב הוא עצום

הבריאות אוריאל בוסו:  אני מתכוון לנסוע מכאן לנחם את המשפחה בחורה שהבן שלהם החטוף נפל

הבריאות אוריאל בוסו:  זו המציאות שאנחנו נמצאים בתוכה

הבריאות אוריאל בוסו:       חבריי חברי הכנסת, אני מבקש להציג בפניכם תיקון לחוק זכויות החולה אשר עוסק במקבל החלטות זמני לטיפול רפואי

הבריאות אוריאל בוסו:  מטרת תיקון החוק המוצע הוא ליצור מנגנון מסודר, יעיל, מהיר ומכבד למתן אישור לשמש מקבל החלטות זמני לעניין טיפולים רפואיים עבור מטופל בגיר שאינו מסוגל בעת הצורך לתת הסכמה מדעת, בלי שיהיה צורך לפנות לערכאה השיפוטית המוסמכת לצורך מינוי אפוטרופוס עבורו או לצורך מתן הוראות בנוגע לקבלת טיפול רפואי מסוים בעניינו

הבריאות אוריאל בוסו:  כיום, כאשר מטופל מגיע לבית חולים לצורך טיפול רפואי דחוף ואינו מסוגל לתת הסכמה מדעת עצמו, בעיקר ביחס להליכים המצריכים הסכמה מדעת בכתב, כגון ניתוחים, יש צורך באדם אחר אשר ייתן הסכמה במקומו של המטופל בנוגע לטיפול הרפואי

הבריאות אוריאל בוסו:  במקרים כאלה מוגשת לערכאה השיפוטית המוסמכת, על ידי בני המשפחה או על ידי היועץ המשפטי לממשלה או בא כוחו, בקשה למינוי אפוטרופוס למטופל, ברוב המקרים, או בקשה בנוגע לאישור הפעולה הרפואית הדחופה עבור המטופל כשאין אפילו עם מי לתקשר, כשהוא מגיע כאלמוני

הבריאות אוריאל בוסו:  לחלופין, בחלק מהמקרים מתקיימות נסיבות חירום המאפשרות לתת טיפול גם ללא הסכמה

הבריאות אוריאל בוסו:  במצב זה, שנפוץ מאוד, נדרשים בני המשפחה להגיע לבית המשפט על מנת לקבל את המינוי, וזאת בשעתם הקשה ובעת שיקירם נותר בבית החולים במצב רפואי שאינו פשוט

הבריאות אוריאל בוסו:       מוצע ליצור מנגנון שמאפשר קבלת החלטה על ידי אדם אחר עבור המטופל בלי להטריח את בן משפחתו לפנות לערכאות

הבריאות אוריאל בוסו:  ההסדר המוצע מבוסס על תפיסה כוללנית המערבת באופן פעיל את בני משפחתו של המטופל בתהליך הסכמה מדעת בנוגע לקבל הטיפול הרפואי הדחוף שהמטופל נזקק לו, תוך התחקות אחר רצונו, השקפת עולמו ואורח חייו של המטופל

הבריאות אוריאל בוסו:  בהתאם לאמור, בתיקון מוצע לתת אישור למקבל החלטות זמני מבין בני משפחתו הקרובים של המטופל, לפי סדר הקדימויות המוצע או לפי הסכמה של בני המשפחה, בהתאם להוראות המפורטות בהסדר המוצע

הבריאות אוריאל בוסו:       ההסדר המוצע יחול רק במקרה שבו לא מונה למטופל אפוטרופוס לענייניו הרפואיים ולא קיים ייפוי כוח בתוקף לגבי ענייניו הבריאותיים של המטופל, שכן במקרה כזה מי שיקבל את ההחלטה עבור המטופל יהיה האפוטרופוס או מיופה הכוח, לפי העניין

הבריאות אוריאל בוסו:  האישור לשמש מקבל החלטות זמני יינתן על ידי עובד סוציאלי במוסד רפואי ויתועד ברשומה הרפואית, כיתר המידע למטופל

הבריאות אוריאל בוסו:  האישור יעמוד בתוקף למשך שישה חודשים, והוא יחול ביחס לכל פעולה רפואית הנדרשת בתקופה זו, ובכלל זה פעולות רפואיות הנדרשות בקהילה, ובלבד שלפני כל טיפול יבדוק המטפל מול המטופל קודם לכן אם הוא מסוגל לתת הסכמה מדעת בעצמו על הטיפול המסוים

הבריאות אוריאל בוסו:       בהיעדר הסכמה בקרב בני המשפחה או מצד המטופל, או בכל מקרה אחר שבו עולה חשש כי לא יאושר מקבל החלטות זמני שיפעל לטובתו או לפי רצונו המשוער של המטופל, או אם אין למטופל בני משפחה קרובים בהתאם לסדר הקדימויות המוצע, ימשיך לחול הדין הקיים לפי חוק הכשרות המשפטית והאפוטרופסות

הבריאות אוריאל בוסו:  אפשר יהיה לפנות לערכאה שיפוטית מוסמכת בבקשה לאישור פעולה רפואית או בבקשה למינוי אפוטרופוס ובכל הליך אחר המתאפשר לפי אותו חוק

הבריאות אוריאל בוסו:       כמובן, המנגנון המוצע מבוסס על הערבות ההדדית שבין בני משפחה ועל המציאות הנוהגת שלפיה, כשמתחילים בהליך מינוי אפוטרופוס לאדם שיש לו משפחה קרובה, ברוב המכריע של המקרים מתמנה אחד מבני המשפחה לאפוטרופוס ללא מחלוקת בין בני המשפחה בנוגע למינויו

טלי גוטליב: זה נכון, אדוני היו"ר, אבל חצי שנה זה המון זמן - - -     

נאור שירי: הוא שר, לא יו"ר

נאור שירי:  הוא היה יו"ר

טלי גוטליב: אדוני השר, סליחה

טלי גוטליב:  זה הרבה מאוד זמן

הבריאות אוריאל בוסו: מה, חצי שנה?     

טלי גוטליב: אתם נותנים אפשרות לעובד הסוציאלי – זה בקריאה ראשונה, זה עובר, אבל צריך לדייק את זה לשנייה והשלישית; לא להשאיר חצי שנה בלי אפוטרופוס, של עובד סוציאלי - - -     

הבריאות אוריאל בוסו: לא, תשמעי עכשיו את ההמשך

טלי גוטליב: לא, בסדר

טלי גוטליב:  רק אומרת

נאור שירי: תשמעי עכשיו את ההמשך, אולי הייתה מתייתרת ההערה

טלי גוטליב: זאת קריאה ראשונה

טלי גוטליב:  בסדר

הבריאות אוריאל בוסו: הצעת החוק מבקשת להפוך את התוצאה הזאת לברירת המחדל במקרים שבהם אין מחלוקת בין בני המשפחה, ולייתר את הצורך לפנות לערכאה שיפוטית, תוך שהיא שומרת על זכותו של בן משפחה המתנגד למקבל ההחלטות הזמני שאושר להגיש בקשה מתאימה לפי חוק הכשרות המשפטית

הבריאות אוריאל בוסו:  שיטה זו נועדה לשמור על כבודו, טובתו ורצונו של המטופל ועל מעורבותם וכבודם של בני משפחתו, ולצד זאת, להביא לייעול וחיסכון במשאבים של משפחות, המוסדות הרפואיים, מערכת הרווחה והערכאות השיפוטיות

הבריאות אוריאל בוסו:       החלת ההסדר של מקבל ההחלטות הזמני תאפשר לחסוך למשפחה מאמצים וזמן או פנייה לערכאה שיפוטית בבקשה למנות אפוטרופוס בעבור המטופל בשעות קשות שבהן המטופל זקוק לטיפול דחוף והם סועדים אותו על מיטת חוליו, ותאפשר שמירה על רצף טיפולי בכל הטיפולים שהמטופל זקוק להם, גם בקהילה, במהלך תקופת תוקפו של האישור לשמש מקבל החלטות זמני

הבריאות אוריאל בוסו:       בימים אלה אנו נמצאים בעיצומה של מלחמת חרבות ברזל, שאליה נקלעה מדינת ישראל בשל מתקפת החמאס ביום כ"ב בתשרי, 7 באוקטובר, שבמהלכה, לצערנו הרב, מגיעים לטיפול רפואי מטופלים צעירים הנזקקים לטיפולים דחופים

הבריאות אוריאל בוסו:  נוכח גילם הצעיר, יש להניח כי לא הפקידו ייפוי כוח מתמשך, לא מונה להם אפוטרופוס קודם לכן ולא קיים ייפוי כוח רפואי בתוקף בעבורם

הבריאות אוריאל בוסו:  לכן, התיקון המוצע יוכל לתת מענה למטופלים בכלל ולמטופלים האלה בפרט, וכן לסייע לבני משפחותיהם להיות קרובים לפצוע ולא להזדקק לפנות לערכאה שיפוטית

הבריאות אוריאל בוסו:  עוד יצוין כי במקרים רבים אצל המאושפזים הצעירים, חוסר יכולתם ליתן הסכמה מדעת היא מצב זמני, ואין סיבה להגביל את הכשירות המשפטית בדרך של מינוי אפוטרופוס

הבריאות אוריאל בוסו:  הצעת החוק תיתן חלופה חוקית נאותה לאמור

הבריאות אוריאל בוסו:       חברת הכנסת גוטליב, יצוין כי בכל שלב, אם בית המשפט ימנה למטופל אפוטרופוס לעניינים רפואיים, יפקע תוקפו של האישור למקבל ההחלטות הזמני, וההחלטות יינתנו על ידי האפוטרופוס האמור

טלי גוטליב: נכון, אבל נתת חצי שנה - - -     

הבריאות אוריאל בוסו: הצעת החוק הזאת תקל מאוד על משפחות רבות ברגעים לא פשוטים בחייהן

הבריאות אוריאל בוסו:  אני מבקש, חברי הכנסת – בואו, אסביר עוד פעם

הבריאות אוריאל בוסו:  חברת הכנסת גוטליב, מדובר במצב חירום שבו מגיעים לבית החולים, צריך כרגע לעשות פעולה

הבריאות אוריאל בוסו:  במקום לשלוח את המשפחה לבית המשפט - -      

טלי גוטליב: זה מעולה

הבריאות אוריאל בוסו: - - אנחנו נקבל החלטה

הבריאות אוריאל בוסו:  אחרי יום, יומיים המשפחה יכולה ללכת לבית משפט ולמנות אפוטרופוס מאותו רגע

טלי גוטליב: כל מילה נכונה, רק שבהצעת החוק שלך כתוב שאם לא תהיה פנייה לבית משפט לצורך העניין, הצו הזה עומד חצי שנה בתוקף

הבריאות אוריאל בוסו: תארי לך שמגיע אלמוני – עברו חודש, חודשיים, שלושה ואין לו אפוטרופוס, אז יהיה מי שיקבל את ההחלטות

טלי גוטליב: רגע, רק שנייה

טלי גוטליב:  עד עכשיו החוק מצוין, רק שאני אומרת שחצי שנה זה זמן רב מדי שזה יהיה שעובדת סוציאלית של בית החולים תהיה אפוטרופסית

טלי גוטליב:  צריך לקצר את התקופה בשנייה והשלישית

טלי גוטליב:  זה הכול

טלי גוטליב:  בכל מקרה תהיה פנייה - - -     

הבריאות אוריאל בוסו:   אני מבקש מחברי הכנסת לאשר הצעה זו

הבריאות אוריאל בוסו:  תודה רבה

ארז מלול: תודה רבה לכבוד השר

ארז מלול:  נעבור לדיון האישי

ארז מלול:  ראשונת הדוברים – חברת הכנסת מירב בן ארי

ארז מלול:  שלוש דקות, בבקשה

מירב בן ארי: תודה, אדוני היושב בראש

מירב בן ארי:  כנסת נכבדה, אתמול יצאו השר בן גביר והשרה מאי גולן לסיור לחיזוק העצמה נשית

מירב בן ארי:  זה בדיוק כמו שזה נשמע

מירב בן ארי:  אמר מאיר כהן: וואעלייה, ואין לי אלא להצטרף אליו

מירב בן ארי:  המסתכל מן הצד יאמר לעצמו: אם ילכו לסיור של העצמה נשית, זה בטח יהיה בביקורים במרכזי העצמה נשית

מירב בן ארי:  נכון, שלי? את מכירה את זה מצוין

מירב בן ארי:  עמותות, ארגונים, שוטרות שמכהנות כעובדות סוציאליות בקהילה; אולי שוטרות מג"ב – שהן הלוחמות שבקנה; אולי מרכזים להעצמת נשים; אולי אפילו מרכזים לעזור לנשים מוחלשות להעצמה – לא, לא, לא ולא

מירב בן ארי:  לאן הם הלכו?     

מיקי לוי: אולי למקלטים?     

מירב בן ארי: לאן הם הלכו, שני השרים? למטווח

מירב בן ארי:  הם הלכו למטווח

מיקי לוי: למטבח?     

מירב בן ארי: לא למטבח, למטווח

מירב בן ארי:  כי הלוא אישה עם נשק היא אישה עוצמתית

מירב בן ארי:  היא הלכה והוא הלך לעסק פרטי, למטווח בכפר סבא

מירב בן ארי:  אגב, אין לי שום בעיה עם מטווח בכפר סבא

נאור שירי: הולנדר? שם אני עושה מטווחים

מירב בן ארי: נכון, יפה, אין לנו בעיה

מירב בן ארי:  אנחנו בעד

מירב בן ארי:  מי שיש לו נשק, שיעשה מטווח

מירב בן ארי:  אבל כשאנחנו עוסקים בהעצמה נשית, מטווח – כמובן גם מטבח – זה לא המקום

מירב בן ארי:  את יכולה להיות אישה מדהימה, מועצמת גם בלי אקדח

מירב בן ארי:  אבל את השרה, שבעצם לא יודעת מה זה, ואת השר זה לא מעניין, כי הרי מה להם ולאקדחים? הם מעולם לא היו בצבא

מירב בן ארי:  שניהם, יש לומר

מירב בן ארי:       כאשר ראיתי את הסרטון – שאני חייבת לומר שהוא ברמה ממש נמוכה; הייתי אומרת שזה כמו סרטון הסיום של הגן של הבת שלי, אבל סרטון הסיום של הגן של הבת שלי היה מדהים – לא הצלחתי לשמוע, אז עקבתי אחרי התרגום

מירב בן ארי:  בתרגום אומר השר בן גביר: אומרים עליי שהנשקים יגיעו לידיים הלא-נכונות, ואני אומר: הם לא מעודדים אלימות נגד נשים

מירב בן ארי:  אז תשמע, בן גביר, הנשק שלך יכול להגיע לבית אלים מאוד

מירב בן ארי:  לא, הנשק לא מעודד אלימות, אבל הוא יכול להגיע לידיים אלימות

מירב בן ארי:       הוא אומר, ואין לי זמן – יא אללה, הוא אמר שם כל כך הרבה דברים

מירב בן ארי:  טוב, עוד משהו אחד: ב-7 באוקטובר נפגעו, נאנסו ונרצחו נשים בגלל שלא היו מספיק נשים עם נשקים שהגנו על עצמן

מירב בן ארי:  אז לא

מירב בן ארי:  הנשים נרצחו כי הצבא לא הגיע בזמן

מירב בן ארי:  וגם לכיתות הכוננות אחרי חצי שעה, בעולם מתוקן, אמור להגיע צבא

מירב בן ארי:  הוא גם לא הגיע לשם

מירב בן ארי:  אם הצבא היה מגיע בזמן, כנראה נשים לא היו נרצחות ולא נאנסות, לא בגלל שהיה לה נשק או לא היה לה נשק

מירב בן ארי:  בוודאי שאם היה לה נשק זה היה מוסיף, אבל זה לא הפתרון

מירב בן ארי:  הפתרון הוא שהצבא יגיע בזמן

ארז מלול: תודה רבה

מירב בן ארי: רגע, משפט אחרון

מירב בן ארי:  תמיד אפשר

ארז מלול: נתתי כבר כמה משפטים

מירב בן ארי: לא, רגע

מירב בן ארי:  עוד משפט אחרון וזהו

מירב בן ארי:  טוב, אתה יודע מה?     

מיקי לוי: תמשיכי בסיבוב הבא

ארז מלול: בסיבוב הבא

מירב בן ארי: יש לי עוד, אבל אני אוסיף – אני רק אגיד לסיכום שאם אתה רוצה להעצים נשים, מטווח זה פחות המקום הרלוונטי להן

ארז מלול: תודה רבה

ארז מלול:  חברת הכנסת טלי גוטליב, ולאחר מכן – חבר הכנסת מאיר כהן

טלי גוטליב: אימא ואבא במדינת ישראל מחנכים את הילדים שלהם, ככה - - -     

מאיר כהן: - - - "אדוני היושב-ראש"

טלי גוטליב: לא צריך

טלי גוטליב:  אתה לא צריך להעיר לי את זה

טלי גוטליב:  אני בכוונה אומרת

טלי גוטליב:  הפנייה המנומסת הזאת, אין בכלל חולק שאני רוחשת כבוד – אם אפשר, לא על החשבון – אני רוחשת כבוד רב ליו"ר וגם לכנסת ישראל

טלי גוטליב:  אני גם לא קוראת לזה "הבית" ולא "היושב בראש", שזו לא מילה בעברית

טלי גוטליב:  זה גם לא הבית שלי, זאת כנסת ישראל

טלי גוטליב:  על פי התקנון, אדוני חבר הכנסת מאיר - - -       

מאיר כהן: - - -      

ארז מלול: הבנו, הבנו, הבנו

טלי גוטליב: רק שנייה

טלי גוטליב:  זה לא מחוסר כבוד

טלי גוטליב:  זה עניין של פנייה

טלי גוטליב:  גם בתקנון לא כתוב שצריך לפנות

טלי גוטליב:  זה עניין של גישה

טלי גוטליב:  אני פונה, כמי שעומדת כאן מודה ואסירת תודה על הזכות הזאת, לעם ישראל

טלי גוטליב:  והיום אני פונה לחיילי צבא ההגנה לישראל ולבני משפחותיהם: קבלו את סליחתי והתנצלותי העמוקות

טלי גוטליב:  אני יכולה להביע רק את התנצלותי וסליחתי, כי אני מדברת רק בשם עצמי

טלי גוטליב:  כנראה הדעה שלי מאוד מאוד משונה, והדעה שלי אומרת ככה: לא יכול להיות מצב שאימא ואבא מחנכים את הילדים שלהם להיות קרביים ולוחמים ושולחים אותם לשדה הקרב, בין השאר ללחימת גרילה

טלי גוטליב:  גרילה

טלי גוטליב:       חיילים שלנו נמצאים בעזה, בח'אן יונס, בשג'אעיה, בצפון הרצועה, בכל מיני מקומות, בלחימה קשה מאין כמותה ומסוכנת מאין כמוה, ואנחנו עושים להם משפטי שדה

טלי גוטליב:  משפט שדה אנחנו עושים להם

טלי גוטליב:  עד כדי כך שכותב הקצין ביחידת תקשוב את הדבר הבא, שאני קראתי והתחלחלתי

טלי גוטליב:  אור, קצין תקשוב בגדוד 17, ששלושה לוחמים ממנו ירו בשוגג למוות בחטופים בשג'אעיה, פרסם בצוהריים – היום, יום שני – פוסט באינסטגרם שבו מחה על משפט השדה שמבצעים בהם, לדבריו

טלי גוטליב:        מי אנחנו, ריבון העולמים? אנחנו במזגן ובתנאי מעבדה נחליט מה היה שם, מה אנחנו היינו עושים, מה הרגיש החייל הזה או החייל הזה, מה ירו עליהם קודם, תחת איזו אש הם היו? פורסם באינסטגרם שיום קודם חיילינו התקרבו לאישה עם תינוקת, נורתה עליהם אש צלפים ואחד מחיילנו נהרג

טלי גוטליב:  אז אנחנו נעשה כאן משפט של איך ולמה?     אני שואלת את עצמי – אני תופסת את הראש של עצמי

טלי גוטליב:  במוצאי שבת עומד הרמטכ"ל: זה היה בניגוד להוראות פתיחה באש

טלי גוטליב:  אדוני הרמטכ"ל, אני לא האמנתי

טלי גוטליב:  זה טירוף, תסלחו לי, לדבר בצורה שכזאת על חיילינו בשטח

טלי גוטליב:  הם גם לא יכולים להתגונן

טלי גוטליב:  טלפון סלולרי אין להם

טלי גוטליב:  הם אפילו לא יכולים למסור לנו את עמדתם או לספר את הסיפור

טלי גוטליב:  אנחנו מחללים את כבודם של חיילינו בשטח

טלי גוטליב:  אין לנו את הזכות הזו, כי חיילינו ולוחמינו בזמן לחימה הם קודש-הקודשים

טלי גוטליב:  בין שזה יהיה דובר צה"ל, בין שזה יהיה הרמטכ"ל, בין שזה יהיה כתב – זה אותו דבר מבחינתי

טלי גוטליב:  אין לנו שום, שום זכות, שום זכות לצאת ולנהל את זה ולדבר על זה

טלי גוטליב:       מעבר לזה שזה פוגע בחיילינו, בחוסננו, ברוח הלחימה, זה פוגע בנראות שלנו

טלי גוטליב:  זה שם אותנו ללעג בעיני האויבים שלנו

טלי גוטליב:  זה שם אותנו ללעג בעיני אומות העולם, שמסתכלים ומדברים על צה"ל, או חלילה על חוסר מקצועיות של צה"ל או על פזיזות של צה"ל

טלי גוטליב:  תפסיקו לתת לטירוף המערכות לפגוע בחיילינו

טלי גוטליב:  חינכנו אותם להיות לוחמים ומפקדים

ארז מלול: תודה רבה

טלי גוטליב: כמו שאמר הקצין בגדוד 17, אל תשפטו את מי ש-80 יום – 80 יום – נמצא בשטחי לחימה

ארז מלול: תודה רבה

טלי גוטליב: אין לנו את הזכות הזאת

ארז מלול: תודה רבה

ארז מלול:  חבר הכנסת מאיר כהן, ולאחר מכן – חברת הכנסת שלי טל מירון

מאיר כהן: אדוני היושב-ראש, כבודו, כנסת נכבדה

ארז מלול: עשית את זה בהדגשה, לכפר על טלי

מאיר כהן: כנסת נכבדה, אנחנו כמובן תומכים בחוק הזה

מאיר כהן:  אני תומך בחוק הזה ובוודאי כל הוויכוח סביב מעמדה של האישה התייתר, ברוך השם

מאיר כהן:  במלחמה הזאת קיבלנו הוכחה לכך שחיילות צה"ל והנשים יכולות לעשות בדיוק את מה שהגברים עושים, ולעיתים טוב יותר

מאיר כהן:      שוב, אדוני היושב-ראש, אני רוצה לפנות לראש הממשלה: ביום שבת במסיבת העיתונאים אמרת – ואני מצטט: אני גאה בכך – אמרת, אדוני ראש הממשלה - -      

ארז מלול: נאור, אתה מפריע לחבר הסיעה שלך

מאיר כהן:  - - שמנעתי מדינה פלסטינית

מאיר כהן:  תרשה לי להמשיך ולהגיד לך שהתבטאת בעד הקמת מדינה פלסטינית לצד מדינת ישראל – כולנו זוכרים את נאום בר-אילן המפורסם

מאיר כהן:  אתה דגלת במדיניות של הכלה, וכך צמח לנו ארגון הטרור הרצחני חמאס-דאעש, שביצע את הפיגוע ואת הטבח הגדול ביותר שידענו מתקומתה של המדינה הזאת

מאיר כהן:      לצערי הגדול בשעה של מלחמה אתה, ראש הממשלה, ממשיך ומחזק את הלחימה על ההישרדות שלך

מאיר כהן:  בהתחלה האשמת: לא אני אשם – ההתנתקות

מאיר כהן:  להזכיר לך, אתה הצבעת בעד ההתנתקות פעם ראשונה, שנייה שלישית

מאיר כהן:  נכון שבקריאה השלישית התפטרת לפני זה

מאיר כהן:  הצביעות הזאת חוצה את כל הגבולות

מאיר כהן:  עכשיו יש כיוון פוליטי חדש שאני שומע מראש הממשלה: הוא מאשים את הסכמי אוסלו

מאיר כהן:  זה הזמן? זה הזמן? בשעה שמדינה שלמה חורקת שיניים ונלחמת על קיומה, זה הזמן לעשות פוליטיקה?     אני רוצה לשאול אותך, אדוני ראש הממשלה, ואני שואל אתכם, חברי הקואליציה: אם הסכם אוסלו היה כל כך גרוע, ב-17 שנות שלטון למה לא ביטלתם אותו? אני יודע מה יגיד ראש הממשלה: רציתי, אבל השמאל לא נתן לי

מאיר כהן:  אם היית רוצה, ראש הממשלה, יכולת לבטל את זה

מאיר כהן:  יכולת לעבוד ולבטל את הסכמי אוסלו

מאיר כהן:  מעניין מה תהיה תשובתך

מאיר כהן:  אני מנחש: רציתי, אבל השמאל הפריע לי

מאיר כהן:  כולם אשמים; אני – שום דבר

מאיר כהן:  אתה חושב שבאמת שכחנו את הסכמי וואי? מי חתם על הסכמי אוסלו ב', לממש אותם? אתה

מאיר כהן:  מי החזיר את חברון? אתה

מאיר כהן:  אתה

מאיר כהן:  אתה

מאיר כהן:  הוא החזיר את חברון

משה סעדה: לא הייתה ברירה, אתם התחלתם - - -      

מיקי לוי:  - - - לבטל את  - - -      

מאיר כהן: לכן אני אומר לכם, חבריא, לכן אני אומר לכם - - -                    

שקלים:  - - - כל הזמן - - -     

מאיר כהן: לכן אני אומר לכם, אני – ואתם צריכים להיות שותפים לזה

משה סעדה: קיבלתם פרס נובל - - - תחזירו אותו

מאיר כהן: אתם מבקשים מאיתנו ואנחנו עושים את זה, חורקים שיניים, חורקים שיניים

מאיר כהן:  לא אמרנו בשום מקום, עד שהוא התחיל את המסע הזה, מי אשם

מאיר כהן:  לא אמרנו מי

מאיר כהן:  שתקנו, הסתכלנו, שמנו כתף אל כתף - -      

שקלים: רגע, ההסכם הזה טוב או לא טוב?     

מאיר כהן:  - - והלכנו עם תחושת האחריות של כולנו ועם תחושת האחדות של כולנו

מאיר כהן:  לצערי הגדול בימים האחרונים - - -     

שקלים: אבו מאזן טוב - - -     

ארז מלול: תודה

מאיר כהן: תאמין לי, אני יכול ללמד אותך מה זה ימין

מאיר כהן:  תירגע

מאיר כהן:       בימים האחרונים מתחילים לשמוע תהליך של פוליטיזציה, של איזה מסע שמשמיץ ומכפיש את הכול

ארז מלול: תודה רבה

ארז מלול:  חבר הכנסת מאיר כהן, תודה רבה

מאיר כהן: אדוני ראש הממשלה – עוד מילה

מאיר כהן:  המדינה הזאת חזקה יותר

מאיר כהן:  אף אחד לא יפגע במפעל הציוני

מאיר כהן:  אף אחד לא יפגע במדינה הזאת

מאיר כהן:  אתם תראו, בעזרת השם, שננצח ונחזור למדינה שכל כך אהבנו לחיות בה וגדלנו בה

מאיר כהן:  תודה, וסליחה על האיחור

ארז מלול: תודה רבה

ארז מלול:  בסדר גמור

ארז מלול:  חברת הכנסת שלי טל מירון, ולאחר מכן – חבר הכנסת ואליד אלהואשלה

קטי קטרין שטרית: קיבלתם הוראה לקלקל עכשיו, מה נסגר?     

נאור שירי: זה פשוט, קטי, קיבלת שיעור בהיסטוריה

נאור שירי:  זו לא בושה לקבל שיעור בהיסטוריה

מאיר כהן: אני יודע שזה מעצבן - - -      

קטי קטרין שטרית:  - - - השמאל

קטי קטרין שטרית:  מי נתן להם רובים – השמאל

קטי קטרין שטרית:  מי  הלך למשא ומתן – השמאל

ארז מלול: חברת הכנסת קטי שטרית, בבקשה

נאור שירי: באמת? את מורה

נאור שירי:  מה זה הסכם וואי? מה זה אוסלו ב'?     

קטי קטרין שטרית: כולם פה יודעים - - -     

ארז מלול: את יכולה להתחיל

ארז מלול:  חבר הכנסת נאור, זה על הזמן שלה

נאור שירי: קטי אמורה להיות מורה בישראל וצריך ללמד אותה שיעורים בהיסטוריה

נאור שירי:  הימין מחזיר שטחים, השמאל כובש שטחים – זו ההיסטוריה

קטי קטרין שטרית:  - - - מי קנה להם נשק?     

רון כץ:  - - - האמת

ארז מלול: חברת הכנסת קטי שטרית

נאור שירי:  - - - חושבת שראש הממשלה היה ראש האופוזיציה בהתנתקות

נאור שירי:  הוא עלה לפה ואמר: כשהייתי ראש האופוזיציה - - -      

ארז מלול: חבר הכנסת נאור, נאור

קטי קטרין שטרית: רגע, רגע, אתם מוכנים להחזיר את פרס הנובל, תחזירו אותו

ארז מלול: חברת הכנסת קטי שטרית, אני קורא אותך בקריאה ראשונה

ארז מלול:  זהו, יותר מדי

ארז מלול:  כשתעלי לפה תגידי את מה שאת רוצה

ארז מלול:       טוב, תתחילי, בבקשה

שלי טל מירון: אדוני היושב בראש, חבריי חברי הכנסת, אני רוצה להקדיש את שלוש הדקות הקרובות לנושא מאוד מאוד חשוב, שאני בטוחה שיהיה פה עליו קונסנזוס מלא: נשות – אני אקרא לזה בנות ובני הזוג של המילואימניקים, כי אלה לא רק נשים; נכון שלרוב זה נשים, אבל אלה גם גברים

שלי טל מירון:  אתמול נפגשתי עם ארגון חדש, שנקרא "פורום נשות המילואים"; שוב, זה כולל גם בני זוג, לא רק בנות זוג, אבל הרוב הוא נשי

שלי טל מירון:  נפגשתי איתן ושמעתי מהן על מה שהן חוות בחודשיים וחצי האחרונים ועל הקשיים האמיתיים שנוצרו

שלי טל מירון:       עכשיו, אני רוצה להגיד לפני הכול שכמובן שהפורום המופלא הזה של נשים עוצמתיות ולביאות, הן שלחו את בני הזוג שלהן, ממש דחפו אותם אל המשימה, והן מאמינות במשימה ותומכות בהם בזמן שהם במילואים, וכל הכבוד להן על מה שהן עושות

שלי טל מירון:  אבל לצערנו, המלחמה מתמשכת והקשיים הולכים ונערמים

שלי טל מירון:  אתם יודעים, בהתחלה זה שבוע, זה שבועיים, אבל בסוף נוצר מצב שחצי מההורים אינם, ויש הרבה מאוד קשיים שהן נאלצות להתמודד איתם לבד

שלי טל מירון:  קודם כול הן לבד עם הילדים, הן לבד עם משק הבית, הן לבד עם העבודה שלהן

שלי טל מירון:  חשוב לזכור, רבות מהנשים האלה הן בעלות קריירה משלהן, חלקן עצמאיות, חלקן שכירות, והמלחמה ממש פוגעת להן גם בפרנסה, כי חלקן עצמאיות וממש לא יכולות לצאת לעבודה מכיוון שהן צריכות לשמור על הילדים, וגם מכיוון שהזכויות שכן הצלחנו לתת להן עד כה במלחמה – זה פשוט לא מספיק; זו התחלה טובה, אבל זה לא מספיק

שלי טל מירון:  אז הן מקבלות איזשהו מענק, והכנסנו למתווה, באמת במאמצים רבים, את ההגנה מפני פיטורים – ואגב, צריך להאריך את הדבר הזה

שלי טל מירון:      בסוף בסוף הן מתנהלות לבד בבית, אין להן מי שיחלוק איתן את המשימות

שלי טל מירון:  אני מדברת עם מישהי שהיא עצמאית, ובגלל שהיא לא יכולה לעבוד כי היא אחראית לשלושה ילדים לבד בבית, אז היא גם לא שולחת את הילדים לצהרונים, כי היא פשוט לא יכולה להרשות את זה לעצמה מבחינה כלכלית

שלי טל מירון:  זאת דוגמה אחת, אבל אסור לנו, אסור לנו שנגיע למצב הזה

שלי טל מירון:  אנחנו צריכים לסייע להן

שלי טל מירון:  הן הוציאו מכתב לשר האוצר ולשר הביטחון עם רשימה של דברים שצריך לסייע להן בהם, ואני רוצה להגיד מעל הבמה הזאת שהתפקיד שלנו לעזור להן, אם זה ביותר ימי חופשה, מענקים יותר גדולים, תוספת של ימי מחלה לילדים ועוד ועוד ועוד

שלי טל מירון:      והנושא האחרון שאני רוצה לגעת בו – כי אני רואה שגם יושב-ראש ועדת הבריאות פה וגם שר הבריאות פה, אז אני רק אגיד במילה

שלי טל מירון:  יש עניין רגשי אצל המשפחות האלה ששלחו את האבות למילואים

שלי טל מירון:  הן ממש תיארו לי שהילדים ברגרסיות בגלל הקושי שהאבא לא נמצא בבית כבר חודשיים וחצי, והן ממש מתחננות לעזרה רגשית ונפשית

שלי טל מירון:  אני יודעת שאתם מכינים תוכניות מאוד רציניות - - -     

ארז מלול: תודה רבה

שלי טל מירון: רגע, תן לי לסיים את המשפט

שלי טל מירון:  אני אומרת לשר וליו"ר הוועדה: אני יודעת שאתם מכינים תוכניות בעניין הזה, ואני רוצה להגיד לכם – הן אפילו אמרו לי: זה אפילו לא צריך להיות פרטני, אפילו ברמת הטיפול הקבוצתי, גם לילדים וגם לחלק מהנשים, שמתמוטטות מהמצב הזה לבד

ארז מלול: תודה רבה

שלי טל מירון: אני אשמח לדבר איתכם על זה

שלי טל מירון:  תודה רבה

ארז מלול: תודה רבה

ארז מלול:  חבר הכנסת יאסר חוג'יראת

ארז מלול:  אני נועל את רשימת הדוברים

יאסר חוג'יראת: מכובדי יושב-ראש הישיבה, חבריי חברי הכנסת, אני רוצה לדבר על סוגיה אחרת, סוגיה שקשורה לכל הרופאים בוגרי חו"ל

יאסר חוג'יראת:  רובם, כמעט 90% מהרופאים בוגרי חו"ל, הם מהחברה הערבית

יאסר חוג'יראת:  חלק גדול, רוב בוגרי חו"ל, אחרי שעברו את הבחינה, סיימו את הסטז', מתקשים למצוא מקומות להתמחות, כי בבתי החולים מנהלי המחלקות מעדיפים בוגרי הארץ על בוגרי חו"ל, ולאותם רופאים בוגרי חו"ל לפעמים אפילו לא ניתנת ההזדמנות להגיע לוועדות מקצועיות כדי לבחור בהם או לא לבחור בהם להתמחות כלשהי

יאסר חוג'יראת:      אני אתן לכם קצת נתונים שהצלחתי לגרד ממשרד הבריאות

יאסר חוג'יראת:  הצורך היום, לפי משרד הבריאות, עומד על כ-2,000 רופאים לפחות

יאסר חוג'יראת:  מערכת הבריאות צריכה כ-2,000 רופאים

יאסר חוג'יראת:  בשנים 2020 עד 2023 קיבלו רישיון – זאת אומרת רופאים, בוגרים, שעברו את בחינת ההכשרה, את בחינת הרישוי – 5,836 רופאים עברו את הבחינה

יאסר חוג'יראת:  לפי נתונים של סקר שעשה פורום הרופאים הערבים – זה סקר אנונימי – ענו על הסקר קרוב ל-200 רופאים ורופאות שלא מצליחים למצוא התמחות בשום בית חולים בארץ

יאסר חוג'יראת:  לפי המומחים, בדרך כלל עונים על סקרים כ-20%, כבוד היושב-ראש, זאת אומרת שהמספר האמיתי צריך להיות לפחות פי חמישה מהאנשים שענו

יאסר חוג'יראת:  אם ענו 200, אנחנו מעריכים שיש לנו כ-1,000 רופאים מהחברה הערבית שסיימו את הבחינה, יש להם היתר, רישיון, לעסוק ברפואה בארץ, אבל אין להם מקום להתמחות בארץ

יאסר חוג'יראת:  קשה להם למצוא מקום להתמחות, לכן חלקם הולכים ועובדים בכל מיני עבודות מזדמנות כמו רופא מחליף, כמו רופא עצמאי וכו', עד שתהיה להם הזדמנות להיכנס ולעשות אולי התמחות

יאסר חוג'יראת:      אבל יש בשורות, והבשורות הן שמשרד הבריאות התקדם צעד אחד כלפי אותם רופאים, וזה בתקנות בריאות העם (אמות מידה לחלוקת סכום נוסף) (תיקון מס' 2), 2023, תוקצבו הרבה תוכניות שנקראות "תוכניות לשיפור מיומנויות רופאים"

ארז מלול: תודה

יאסר חוג'יראת: אני מסיים במשפט אחרון

יאסר חוג'יראת:  יש הרבה תוכניות שברובן כתוב "אוניברסיטאות בלתי מוכרות", ואנחנו מדברים על אוניברסיטאות מוכרות, בוגרים של אוניברסיטאות מוכרות

יאסר חוג'יראת:  יש תקצוב לבתי החולים לקורס להכנה להתמחות, אבל לצערי בתי החולים כנראה לא רוצים להשתמש בכסף הזה בשביל להכשיר את אותם רופאים, בכדי להכין אותם להתמחות

יאסר חוג'יראת:  זו סוגיה מאוד מאוד חשובה

ארז מלול: תודה רבה

ארז מלול:  חבר הכנסת רון כץ

ארז מלול:  לאחר מכן – חבר הכנסת יבגני סובה

רון כץ: תודה רבה, אדוני

רון כץ:  חבריי חברי הכנסת, אני רוצה לדבר רגע על מה שנראה לפי הפרסומים כאילו מישהו בולם את צה"ל

רון כץ:  התחלנו בעוצמה גדולה ומאז אנחנו מתנהלים בסוג של לחימה בעצימות נמוכה יותר

רון כץ:  ואני באמת רוצה לשאול את מי שמקבל את ההחלטות האלה: למה זה קורה? איך זה קורה? מדוע זה קורה? איזה שיקולים מתקבלים? אני חושב שמגיע ללוחמי צה"ל, מגיע למשפחות, מגיע לכולם להבין אם יש איזשהו שיקול שמנחה את ההחלטות הללו, כי אני חושב שאנחנו צריכים להגיב בעוצמה הרבה יותר משמעותית

רון כץ:  לא יכול להיות שאנחנו ממשיכים לחטוף בצפון יום אחר יום, ואנחנו מגיבים בתקיפות אסטרטגיות

רון כץ:  זה לא הגיוני, לא הגיוניות התקיפות האלה על מדינת ישראל ולא הגיונית התגובה של מדינת ישראל

רון כץ:  וזה קורה בזירות נוספות

רון כץ:       אני חושב שאחרי 7 באוקטובר אנחנו צריכים לעשות שינוי בתודעה שלנו ולעבור לעצימות הרבה יותר גבוהה, כי זו הדרך היחידה שמבינים באזור הזה

רון כץ:  אני מצפה ממי שמקבל את ההחלטות האלה להבין את זה, להפסיק להכיל, ולהכריע את האירוע הזה

רון כץ:  האירוע הזה יוכרע רק בעצימות גבוהה של לחימה

רון כץ:  כוחות צה"ל ערוכים לזה, התרחישים מוכנים, הציגו את האופציות הללו, ומי שצריך לבחור בין האופציות בוחר באופציות אחרות

רון כץ:      אני חושב שצריכה לבוא גם מתוך הבית הזה העובדה שאנחנו מגבים את חיילי צה"ל, את לוחמי צה"ל, ואנחנו מפצירים – אני מפציר בראש הממשלה, בשר הביטחון, להפסיק להכיל אירועים, להתחיל לתקוף ולתקוף בחומרה

רון כץ:  בייחוד כשאנחנו רואים את הקמפיין של ראש הממשלה, שהחליט להיות שוב מר ביטחון, חזר לדבר על אוסלו אבל שכח שהוא זה שהזמין את ערפאת לביתו וכל כך התרגש מזה שהוא הגיע

רון כץ:  אנחנו צריכים להחליף את הדיסקט הזה וצריכים רגע לצאת מהפן הפוליטי, כי אף אחד לא צריך לעשות קמפיין פוליטי בזמן לחימה

רון כץ:  הדבר היחיד שאנחנו צריכים לעשות זה להתאחד, כולנו, מאחורי חיילי צה"ל, לתת להם גיבוי מוחלט ומלא לבצע את המשימה

ארז מלול: תודה רבה

רון כץ: זה הדבר היחיד שהבית הזה צריך לעשות

רון כץ:  תודה רבה

ארז מלול: תודה רבה

ארז מלול:  חבר הכנסת יבגני סובה – אינו נוכח

ארז מלול:  חבר הכנסת ירון לוי

ירון לוי: כבוד היושב-ראש, כנסת נכבדה, בשבוע שעבר פורסם כי הושג הסכם מענקים של עשרות אלפי שקלים לפסיכולוגים בשירות הציבורי

ירון לוי:  משרד הבריאות ומשרד האוצר, ביחד עם ההסתדרות, הגיעו להבנות והציגו לנו את המתווה לפסיכולוגים

ירון לוי:  אבל יש בעיה

ירון לוי:  הם שכחו לשתף את שר החינוך יואב קיש, ולכן הם גם שכחו לכלול את הפסיכולוגים החינוכיים, שהם חלק מהפסיכולוגים בשירות הציבורי

ירון לוי:  ואם הם היו בודקים את הנתונים האלה, הפסיכולוגים במערכת הציבורית היו נכללים

ירון לוי:  כ-5,000 פסיכולוגים נמצאים היום במערכת, 2,500 משרות של 50% משרה

ירון לוי:  אבל מאחר ששיתוף פעולה זה לא הצד החזק של המשרדים, אז הפסיכולוגים החינוכיים לא נכללים בתוך אותו מתווה

ירון לוי:  אני מנסה להבין את ההיגיון, איך משרד האוצר מגיע להסכם של מענקים לפסיכולוגים מבלי להתייחס לשליש מהפסיכולוגים סך הכול, שנותנים את השירות במערכת החינוכית, לילדים שלנו

ירון לוי:      אני רוצה לפנות מכאן לכבוד שר החינוך יואב קיש ולומר לו: הילדים שלנו חזרו לא מזמן למערכת הלימודים, עם כמעט אותם התכנים ועם אותה מערכת שעות; אבל הילדים שחזרו לספסל הלימודים, חלקם כבר לא אותם ילדים שהיו ב-6 באוקטובר

ירון לוי:  האחריות שלך, כבוד השר, וגם שלנו, היא לדאוג שמערכת החינוך תספק סל שירותים טיפוליים רגשיים בתוך מערכת החינוך, כפי שמצופה מהמשרד

ירון לוי:  ותאמין לי, כבוד השר, זה לא פחות חשוב מציונים

ירון לוי:  אנחנו נמצאים בתקופה מורכבת שהמדינה לא ידעה כמותה

ירון לוי:  לכן משרד החינוך צריך לתת את המענה הרגשי לילדי ישראל, וכיום זה לא קורה בשטח

ירון לוי:  כבוד שר הבריאות גם נמצא כאן

ירון לוי:  מי שצריך היום טיפול בשפ"ח, השירות הפסיכולוגי החינוכי, במקרה הטוב ימתין שנה, במקרה הפחות טוב הוא יצטרך להוציא מאות שקלים פר טיפול

ירון לוי:  ושוב אנחנו רואים כותרות גדולות שלצערי לא מבשרות בשורות גדולות, וכדי שהמצב הזה ייפתר, כבוד השר, אנחנו צריכים לסגור את הסכמי השכר של הפסיכולוגים, ולא לתת מענקים, שהם בדיוק יכולים – אולי לשנה לדחות את הבעיה - -      

ארז מלול: תודה רבה

ירון לוי: - - אבל לא לפתור אותה

ירון לוי:  תודה רבה

ארז מלול: חבר הכנסת עופר כסיף – אינו נוכח; חברת הכנסת יוליה מלינובסקי – אינה נוכחת

ארז מלול:  חברת הכנסת יסמין פרידמן

ארז מלול:      אנחנו מקדמים בברכה את ההנהלה הבכירה של ארגון בני ברית העולמי מארצות הברית

ארז מלול:  תודה על תמיכתכם האיתנה בשעה קשה זו של מדינת ישראל

ארז מלול:  חזקו ואמצו

ארז מלול:  Welcome to Israel

ארז מלול:      (מחיאות כפיים)     

יסמין פרידמן: אדוני היושב בראש, חבריי חברי הכנסת, בלי פוליטיקה – אמרו אלה שמסרבים לקחת אחריות; לא מדברים פוליטיקה עד לסיום המלחמה – אמר זה שרץ לצלם סרטוני בחירות

רון כץ: אז אמר

יסמין פרידמן: עולם הפוך פה בכנסת

יסמין פרידמן:  כשממשלת בנט-לפיד החילה את מס הסוכר, מייד עלו לכאן, לדוכן הזה, אחד אחרי השני חברי הכנסת, וקראו לנו אנטישמים, אנטי-חרדים

יסמין פרידמן:  לא עזר שהבאנו דוחות בריאות על כריתות רגליים, על סוכרת שמשתוללת דווקא במגזר החרדי

יסמין פרידמן:  הם בשלהם: זה מס מרושע שגוזל מילדינו את הזכות לחיות עם סוכרת

יסמין פרידמן:  והינה, מס הסוכר עובר לו בקלות אצל שר האוצר, כי עכשיו הוא זקוק לכל שקל בגירעון שאותו חפר במו ידיו, עם עזרה ענפה מכל מפלגות הקואליציה

יסמין פרידמן:  כולם, כולל כולם, כולל אלה שנכנסו תחת האלונקה

יסמין פרידמן:  האם תתנצל, סמוטריץ'? אני בספק

יסמין פרידמן:       בממשלת בנט-לפיד קראתם לתוכנית החומש למגזר הערבי: 53 מיליון לאחים המוסלמים

נאור שירי: מיליארד

יסמין פרידמן: מיליארד, סליחה

יסמין פרידמן:  53 מיליארד לאחים המוסלמים, למרות שהסכום היה מומצא

יסמין פרידמן:  כן, בהחלט הייתה תוכנית חומש, בדיוק כמו שיש עכשיו

יסמין פרידמן:  איך אתם קוראים לה עכשיו? האם אמסלם, רוטמן, ובעיקר שר התקשורת קרעי, שנאם בלהט על הכספים האלה, יתנצלו?     

מיקי לוי: אותו סכום

מיקי לוי:  אותו סכום בדיוק

יסמין פרידמן: אני בספק

יסמין פרידמן:  בדיוק לפני קצת יותר משנה חבר הכנסת שמחה רוטמן דיבר נגד שירות נשים בצה"ל

יסמין פרידמן:  אני מצטטת: "שירותן לא ממלא צורך מבצעי

יסמין פרידמן:  אנחנו מרמים את עצמנו

יסמין פרידמן:  שילובן מזיק לצה"ל, לנשים ולגברים שמשרתים איתן"

יסמין פרידמן:  רוטמן, רוטמן, איך הייתי רוצה לראות אותך במפגש עם הטנקיסטיות האלה

יסמין פרידמן:  רק הייתי ממליצה לך לזוז מהדרך

יסמין פרידמן:  גם להן, רוטמן, מגיעה התנצלות

יסמין פרידמן:       בדיוק לפני שנה וקצת, ב-16 באוקטובר, יושב-ראש עוצמה יהודית – כן, זה, העבריין המורשע, עם 53 תיקים ושמונה הרשעות – תקף את מי שהיה השר לביטחון הפנים, בר לב

יסמין פרידמן:  "מיום ליום היקף הפיגועים עולה בצורה מסחררת", אני מצטטת, "הטרור גואה בצורה חסרת תקדים

יסמין פרידמן:  הוא הביא לאחת התקופות הגרועות ביותר לביטחונה של המדינה"

יסמין פרידמן:  אז תרשה לי לתקן אותך

יסמין פרידמן:  עכשיו זו התקופה הכי גרועה שהייתה למדינה מעולם

יסמין פרידמן:  האם תישא באחריות? האם תתנצל? מצחיק

יסמין פרידמן:      ולסיום, ראש הממשלה בתאריך 26 באוקטובר 2022 – קצת יותר משנה – ישב באולפן 14 וטען: אני הבאתי את עשר השנים הבטוחות ביותר של מדינת ישראל

ארז מלול: תודה רבה

יסמין פרידמן: הממשלה הנוכחית תלויה בתומכי חמאס, ולכן הטרור מתגבר

יסמין פרידמן:  וזו המציאות של ראש הממשלה שרק לפני שנה טען שאנחנו גרמנו לזה

ארז מלול: תודה רבה

ארז מלול:  חבר הכנסת יוסף עטאונה – אינו נוכח

ארז מלול:  חבר הכנסת מיקי לוי

ארז מלול:  לאחר מכן – חבר הכנסת יצחק פינדרוס

מיקי לוי: אדוני היושב בראש, אני מבקש להשתתף בצער המשפחות של הנופלים ביומיים שחלפו

מיקי לוי:  עם כל הכאב, לצערי זה קצת עובר מתחת לרדאר אצל חלק מהאנשים

מיקי לוי:  הצער הוא גדול

מיקי לוי:  אנשים שיצאו וחירפו נפשם להגן על מדינת ישראל

מיקי לוי:  אני מבקש להשתתף בצער המשפחות – נפלו מאש כוחותינו

מיקי לוי:  יהי זכרם של הנופלים ברוך

מיקי לוי:      אדוני היושב בראש, אני רוצה לייחד את הנוכחות שלי פה מעל הדוכן, בהמשך למה שאמרתי על הנופלים, לחייל צה"ל אחד

מיקי לוי:  קוראים לו אוריה באייר, זכרו לברכה

מיקי לוי:  אוריה באייר, שם עברי, שנפל בקרבות ברצועה

מיקי לוי:  אוריה היה בן למשפחת נוצרים שעלתה מגרמניה כדי לכפר על מעשי הנאצים בשואה

מיקי לוי:  ההורים שלו, גדעון ונילי, הקימו בית אבות לניצולי שואה כדי לכפר על זוועות העבר שנעשו כנגד עמנו

מיקי לוי:  בבית האבות גדעון ונילי ובני משפחת באייר סועדים ומטפלים בניצולי שואה במסירות רבה

מיקי לוי:  כל ילדי משפחת באייר התגייסו לצה"ל

מיקי לוי:  אוריה, זכרו לברכה, שירת כלוחם ביחידת הקומנדו מגלן

מיקי לוי:  אוריה, מלח הארץ, זכרו לברכה

מיקי לוי:  אזרחי מדינת ישראל מכירים תודה למשפחת באייר

מיקי לוי:  יהי זכרו של אוריה ברוך

מיקי לוי:  תודה

ארז מלול: תודה רבה

ארז מלול:  חבר הכנסת יצחק פינדרוס – אינו נוכח

ארז מלול:  חברת הכנסת מירב כהן

מירב כהן: כנסת נכבדה, כואב לי

מירב כהן:  כואב לי לומר את המילים האלה באמצע המלחמה, אבל כנראה שאין ברירה

מירב כהן:  כשראש הממשלה נכשל וממשיך להיכשל ולהכשיל, כשהוא מוכיח שהוא אינו כשיר לתפקיד, שהוא האדם הלא-נכון במקום הלא-נכון ובזמן הלא-נכון, חובה להחליף אותו מיידית

מירב כהן:  כן

מירב כהן:  גם, ואפילו ביתר שאת, תוך כדי מלחמה

מירב כהן:  את זה לימדו אותנו הבריטים, שהחליפו את ראש ממשלתם נוויל צ'מברלין ב-10 במאי 1940, כתשעה חודשים לאחר פרוץ מלחמת העולם השנייה

מירב כהן:  צ'מברלין נאלץ להתפטר, לאחר שחבריו למפלגה השמרנית הראו לו את הדלת

מירב כהן:  תמיד יש מי שיאמרו: זה לא הזמן; אבל תחשבו על זה

מירב כהן:  אם צ'רצ'יל לא היה מחליף את צ'מברלין במהלך המלחמה ומקים בבריטניה ממשלת אחדות, איך העולם היה נראה כיום?     נתניהו כשל

מירב כהן:  הקונספציה שלו – חיזוק החמאס והחלשת הרשות הפלסטינית – כשלה

מירב כהן:  המענה למפונים ולעורף שמוביל משרד ראש הממשלה כשל וממשיך להיכשל

מירב כהן:  תקציב 2023, שבו הקופה הציבורית פשוט נבזזה לטובת שרידות הקואליציה, הוא תקציב אנטי-ביטחוני כושל

מירב כהן:  נתניהו כראש ממשלה הפך לאבן רחיים על צוואה של המדינה והחברה הישראלית

מירב כהן:       חבריי בליכוד, שרים, חברי כנסת, אתם רואים אותו מתנער מאחריות ומפעיל את מכונת הרעל נגד הצבא, נגד השב"כ, נגד המשפחות של החטופים

מירב כהן:  אתם רואים אותו עוסק בפוליטיקה מפלגתית, מבצע סקרים, מנהל קמפיין

מירב כהן:  אתם רואים אותו דוחף לעימות עם בעלת בריתנו הגדולה ארצות הברית

מירב כהן:  אתם רואים אותו כבול לאחרון הקיצוניים

מירב כהן:  אתם רואים שהוא לא כשיר

מירב כהן:  האם יש ביניכם ליאו איימרי או לויד ג'ורג' או צ'רצ'יל, שיאמר לנתניהו: בשם אלוהים, לך?      המפלגה השמרנית עשתה במאי 1940 היסטוריה, והצילה את העולם החופשי

ארז מלול: תודה רבה

מירב כהן: שעתה החשוכה ביותר של בריטניה הפכה לשעתה היפה ביותר

מירב כהן:  ההיסטוריה תשפוט את כולנו

מירב כהן:  בואו נוביל יחד את ישראל לשעתה היפה ביותר

ארז מלול: תודה רבה

ארז מלול:  חבר הכנסת אריאל קלנר

משה סעדה: - - - אנחנו עושים את זה

מירב כהן: אם תמשיכו ככה, אני לא יודעת אם אנחנו נחזיק מעמד, ואני לא צוחקת

טלי גוטליב: למה לדבר ככה בזמן מלחמה? למה?     

נאור שירי: - - -     

ארז מלול: חבר הכנסת נאור שירי, אתה לפני קריאה ראשונה

נאור שירי: לפני ראשונה?     

ארז מלול: לפני ראשונה

ארז מלול:  אתה רואה? אני לארג' איתך

ארז מלול:       חבר הכנסת אריאל קלנר

משה סעדה: למה להטיל מורך באנשים? תחזקי את הציבור

משה סעדה:  תחזקו

טלי גוטליב: למה, למה לפגוע בנראות הלאומית והציבורית? למה?     

מירב כהן: למה לא לומר את האמת? למה לא לתת גיבוי לחלוטין לחיילי צה"ל?    

טלי גוטליב: הילדים שלנו בעזה

טלי גוטליב:  מה יש לך?      

משה סעדה: הילדים שלנו שם

משה סעדה:  למה להטיל מורך?      

מירב כהן: למה לשים אנשים לא אחראיים במשרדי ממשלה? לא הספיק לנו, לא הספיק לנו, הנזק? לא מספיק נזק עשיתם למדינת ישראל?      

טלי גוטליב: די, שקט

טלי גוטליב:  די

ארז מלול: חבר הכנסת משה סעדה, אתה מפריע לחברך

ארז מלול:  חברת הכנסת טלי גוטליב

מירב כהן: מוטב שתשבו קצת בשקט

קריאה: - - -     

ארז מלול: אמרתי משה סעדה לפני

משה סעדה: ארז, יש לה חסינות, לטלי, וזה עליי

טלי גוטליב: מישהו אחד מגן עליי פעם

אריאל קלנר: אדוני היו"ר, כנסת נכבדה, חבריי, יש הטוענים, וגם דיברו כאן, שהשיח שהתחדש על אוסלו הוא מיותר ואפילו פוליטי, ושמדובר - -      

יסמין פרידמן: הינה, עוד פעם

יסמין פרידמן:  גם אתה קיבלת דף מסרים?     

אריאל קלנר: אז אולי תקשיבי

אריאל קלנר:  תקשיבי, בואי

יסמין פרידמן: מי יקשיב לשטויות שלכם? חלאס - - -     

אריאל קלנר: בבקשה, את מוזמנת לצאת

אריאל קלנר:  גם בסדר, גם בסדר

קריאה: - - - חבר כנסת

קריאה:  מה זה משנה - - -     

אריאל קלנר: זה קשה, בסדר

אריאל קלנר:       - - ושמדובר בסטייה מנושאים שרלוונטיים לסדר-היום

אריאל קלנר:  ובכן, חבריי, אין דבר יותר רלוונטי מהסכמים מדיניים מלפני 30 שנה, שהרי ככה בוחנים מדינאות – בפרספקטיבה של 30 שנה

אריאל קלנר:  מדינאות לא נועדה לחודשיים

אריאל קלנר:       יש לחזור לאוסלו – לא כדי לסגור חשבונות

עודד פורר: - - - עסקת שליטת תהיה בפרספקטיבה - - -     

אריאל קלנר:  גם את עסקת שליט, נכון

עודד פורר: יחיא סנוואר - - -     

אריאל קלנר: עודד, אתה צודק

אריאל קלנר:  בוחנים דברים כאלה, ואתה צודק בהחלט

אריאל קלנר:  לא בוחנים מדינאות בפרספקטיבה של חודשיים, נכון מאוד

אריאל קלנר:  ולא צריך לחזור לאוסלו כדי לסגור חשבונות

אריאל קלנר:  חלק גדול מהאנשים שהיו אז כבר אינם חיים היום, וברור לי גם שכוונותיהם היו טובות

אריאל קלנר:  יש לחזור לאוסלו כדי ללמוד

אריאל קלנר:  ההסכמים האלה הרי הביאו עלינו אסון

אריאל קלנר:  דווקא היום, כשחיילינו הגיבורים נלחמים במקומות שפעם אזרחים היו הולכים בהם כמעט בלי חשש; כשכולם רואים שהרשות הפלסטינית ביהודה ושומרון היא רשות נאצית לכל דבר ועניין, דווקא היום אנחנו חייבים לבחון את הדברים

אריאל קלנר:     המציאות השתנתה

אריאל קלנר:  המציאות השתנתה בעקבות הסכמי אוסלו והפכה למציאות קטסטרופלית

אריאל קלנר:  חייבים לחזור לאוסלו כדי לא לטעות בעתיד

אריאל קלנר:  בקרוב שוב נידרש להחלטות מדיניות

אריאל קלנר:  יש לחזור לאוסלו כדי להבין איך נרקם, מה היו הנחות היסוד של מכונניו; חשוב לחזור לאוסלו כדי לבחון את תרבות הדיון שהייתה בזמנו: למי נתנו לדבר, את מי השתיקו, למה השתיקו, איזה בכירי ביטחון הביאו לאולפנים, את מי השאירו בבית

אריאל קלנר:      אני הייתי אז ילד, שעמד במרכז הכרמל בחיפה עם שלט: אל תיתנו להם רובים

אריאל קלנר:  לא הבנתי למה את אלה שחושבים שאוסלו הוא אסון מכנים "אויבי השלום"

אריאל קלנר:  למה אויבים? כי אנחנו חשבנו אחרת? חשוב לחזור לאוסלו כדי לא ליפול בפח שוב, ושנבין סופית שאין מקום לישות מדינית נוספת ממערב לירדן, בטח שלא אחת עם צבא

אריאל קלנר:  לא בעזה ולא ביהודה ושומרון

אריאל קלנר:  חשוב לחזור לאוסלו כדי שנפנים שבעולם המדינאות אין מקום להרפתקאות

אריאל קלנר:  יש לנהל מדיניות אחראית, למזער סיכונים

אריאל קלנר:       חשוב לי שוב לחדד: שוב, אומנם מנהיגינו שגו בהסכמי אוסלו, אבל לא הם ולא צאצאיהם הפוליטיים, הם האויב

ארז מלול: תודה רבה

אריאל קלנר: משפט אחרון

אריאל קלנר:  האויב והצורר היו אחמד יאסין, יימח שמו וזכרו, וממשיכיו בעזה וביהודה ושומרון; האויב והצורר היו ערפאת, יימח שמו וזכרו, ויורשיו ברשות הפלסטינית הנאצית

אריאל קלנר:  את האויב צריך למגר, את רשות הרצח הפלסטינית צריך לשלוח לפח הזבל של ההיסטוריה, ובמקום רשות ריכוזית אחת יש לפעול מול מינהלות מקומיות, או במילים אחרות, יש לחזור לאוסלו כדי לבטל את קונספציית אוסלו

אריאל קלנר:  תודה רבה

ארז מלול: תודה רבה

ארז מלול:  חבר הכנסת דן אילוז – אינו נוכח

ארז מלול:  חבר הכנסת עודד פורר, בבקשה

ארז מלול:  אחרי כן, חבר הכנסת חמד עמר

עודד פורר: אדוני היושב-ראש, חברי הכנסת, אני שומע פה את הנאומים, ואני קצת לא מאמין

עודד פורר:  מדברים פה על קונספציה, ולא מבינים שכרגע מה שאנחנו רואים זאת ממשלה שנמצאת בקונספציה, עם פשיטת רגל מוסרית וביטחונית

עודד פורר:  יכולים לדבר איתי כמה שרוצים על אירועים כאלה או אחרים, כשבפועל רק עכשיו פותחים את מעבר כרם שלום לכניסת סחורות לרצועה

עודד פורר:       ב-7 באוקטובר, במעבר כרם שלום, חמאס רצח את כל מי שהיה שם

עודד פורר:  ועכשיו דרך המעבר הזה מעבירים דלק

עודד פורר:  למי? למי אתם חושבים שעובר הציוד הזה? לאותם חמאסניקים

עודד פורר:  למי אתם חושבים שעובר הציוד ההומניטרי? לחטופים שלנו שנמצאים שם? התרופות מגיעות אליהם? לחמאס הן מגיעות

טלי גוטליב: צודק

עודד פורר: לזה מצטרפת פשיטת הרגל המוסרית שמעבירים את הדלק, מאות אלפי ליטרים של דלק מועברים בחסות מדינת ישראל לרצועה

עודד פורר:  וכל מי שמספר לנו שבודקים את המשאיות האלה, אני מציע לו לבדוק ולראות את התמונות של המנהרות שנבנו ברצועת עזה, שאף אחד במערכת הביטחון לא הכיר, שנבנו בזכות המלט ובזכות הציוד הכבד, שעבר כולו, אגב, דרך המעברים ובאישורה של מדינת ישראל לאורך שנים

עודד פורר:       יחד עם זה – וזה עבר קצת מתחת לרדאר – בזמן הפסקת האש עובר כסף מזומן מצפון הרצועה לדרומה, שיירה תחת אבטחה, באישור ממשלת ישראל, עם 900,000 שטרות של 200 שקל

עודד פורר:  כל זה שוקל כטונה – 180 מיליון שקל מצפון הרצועה לדרומה

עודד פורר:       זה מצטרף לעובדה שערוץ אל-ג'זירה, למרות ההצהרות של שר התקשורת פה ושל שר הביטחון וכולם – אני חייב להגיד לכם, הממשלה הזאת אלופה בהצהרות, היא מצהירה מה זה חזק – ערוץ אל-ג'זירה עדיין פתוח, ואתם יודעים מה עשה ערוץ אל-ג'זירה? הגיש תלונה נגד מדינת ישראל בבית הדין הבין-לאומי בהאג, אבל הוא מקבל את החסות של ממשלת ישראל, העיתונאים שלו, להסתובב פה באופן חופשי, לצלם את נקודות הכינוס ולהמשיך להיות השופר של חמאס

עודד פורר:       ומעל כל זה – פשיטת הרגל של קונספציית נתניהו, שאמרה: נשלם להם כסף, ניתן להם פרוטקשן, וככה נמנע את המלחמה

עודד פורר:  בפועל, מאות מיליוני הדולרים במזומן - -      

רון כץ: מיליארדים

עודד פורר: - - שעברו בגיבוי ממשלת ישראל – השליח הקטארי היה נוחת בנתב"ג, מלווה על ידי נציגים רשמיים של מדינת ישראל וחיילי צה"ל לתוך רצועת עזה כדי להביא את הכסף לחמאס

עודד פורר:  כל אלה מצטרפים לחשיפה המזעזעת של קרן השקעות של חמאס, שאותה ראש הממשלה החליט לא לסגור ולא להילחם בה

עודד פורר:      אז כשאנחנו מדברים על קונספציות, הממשלה הזו עדיין שבויה בקונספציה, ובתוך הקונספציה הזו בזמן המלחמה, היא בפשיטת רגל, גם מוסרית וגם ביטחונית

ארז מלול: תודה רבה

ארז מלול:  חבר הכנסת חמד עמאר – אינו נוכח

ארז מלול:  חבר הכנסת נאור שירי, בבקשה

ארז מלול:  לאחר מכן – חברת הכנסת נעמה לזימי

נאור שירי: אדוני היושב-ראש, חבריי חברי הכנסת, קודם כול בנוגע לבחירות המקומיות, עכשיו התפרסם על כל נושא המס של המשקאות הממותקים, שבמקום שיקול שאמור לייצר איזו הבנה לגבי הבריאות של האנשים, זה הפך להיות כלי – כלי לחץ פוליטי, אם יהיו בחירות, לא יהיו בחירות או מתי יהיו בחירות

רון כץ: - - - מפתיע

נאור שירי: באמת, אני כאילו לא מבין

נאור שירי:  עזבו את השיקולים, כי אפס שיקולים

נאור שירי:  ועדת הפנים – קודם כול אנחנו מתעדכנים מה קורה עם הבחירות המקומיות – איפה? בתקשורת

רון כץ: גם ועדת הפנים מתעדכנת בתקשורת

נאור שירי: אז אני אומר, אני בוועדת הפנים

נאור שירי:  דחו בחירות במדינת ישראל – אנחנו צריכים להתעדכן מה קורה דרך התקשורת

נאור שירי:  אחד אומר ב-31, אחד אומר זה, השרים התחילו להתכתב ביניהם

נאור שירי:  ברגע שאתה מבין שהשרים מתכתבים ביניהם ולא מדברים ביניהם בטלפון – יש לכם טלפון - -      

טלי גוטליב: - - - זה מאבק שלנו, וגם דרעי הצטרף

נאור שירי: - - תדברו אחד עם השני בטלפון, תפסיקו לשלוח אחד לשני מכתבים

נאור שירי:  זה – 1

טלי גוטליב: משה ואני עשינו את זה ודרעי הסכים

נאור שירי: עכשיו אני רוצה לדבר על עוד תופעה – טלי, טלי, אני היום קצר, כי עוד שנייה הוא יגיד לי: משפט אחרון

משה סעדה: ארז, תן לו עוד איזה דקה, כדי - - -     

נאור שירי: אני מבקש 32 שניות ועוד 30 שניות על העוד-שנייה - - -     

ארז מלול: אין מצב, לנאור אני לא נותן שנייה

נאור שירי: נאור ייקח

נאור שירי:       אני אתמול ראיתי סרטון – סליחה, בטוויטר; לא טוויטר, X – קודם כול ראיתי סרטון שחברי חבר הכנסת רון כץ משבח את וסרלאוף על פועלו, נשבע לך

נאור שירי:  עשיתי ציוץ אחד למטה, ראיתי ציוץ אחד למטה - -     

רון כץ: - - -     

נאור שירי: - - ראיתי את השר וסרלאוף מתקשר לראש עיריית אילת – אתם ראיתם את הסרטון הזה? מתקשר לראש עיריית אילת, עונה לו ראש עיריית אילת – הוא רצה לבשר לו במילים האלה: זכיתם בקול קורא; הטרמינל, מרכז תרבות וחדשנות, מאושר, זכיתם ב-9 מיליון שקלים

נאור שירי:  אתם צריכים לראות את הסרטון כדי שתבינו על מה אני מדבר – זה היה נראה כאילו אראלה ממפעל הפיס מתקשרת לבשר לראש העיר שהוא זכה ב-9 מיליון שקלים

נאור שירי:      אני בעירייה זכיתי באיזה שניים, שלושה קולות קוראים

נאור שירי:  אחד היה על מדיחים – גם רון, אני מניח, אתם מכירים

נאור שירי:  זכינו בקולות קוראים

נאור שירי:  עכשיו, מה זה זכינו? מילאנו ועמדנו בקריטריונים, לא איזו זכייה, וזכינו – זה לעירייה

נאור שירי:  מה זה נהיה? מה, זה כסף שלך? מה זה "זכיתם"? אתה מתקשר? שר בחיים לא התקשר אליי ואמר לי: זכית בקול קורא למדיחים

נאור שירי:  בחיים לא קרה

נאור שירי:  קרה לך?     

רון כץ: גם אליי לא

נאור שירי: בחיים לא קרה

נאור שירי:  אתה מסתכל על השיחה – אני אומר לכם, תראו את הסרטון הזה

נאור שירי:  אתם רואים: אראלה ממפעל הפיס התקשרה, בעוד שלא דואגים לאילת – בגלל שאתה תגיד לי: משפט אחרון, אתה זוכר? יש לי עוד 30 שניות

נאור שירי:       לא דואגים לאילת, ואני רק מזכיר את זה ליו"ר ועדת הכספים ולמי שפה חבר ועדת הכספים, אני לא זוכר מי: אילת מתמוטטת

נאור שירי:  העסקים שם מתמוטטים

נאור שירי:  היא האחרונה לצאת מהמשבר – 75% פחות בהכנסות, ועוד לא קיבלו את כל הכספים

נאור שירי:  אבל את השיחה הזו, השר – שאתה החמאת לו – עשה כאילו הוא ממפעל הפיס

נאור שירי:  זה לא כסף שלך

נאור שירי:  הם מילאו קול קורא והם זכו, זה הכול

נאור שירי:  ככה זה עובד בקולות קוראים

אופיר כץ: נאור

נאור שירי: ושיעור קטן בהיסטוריה – כן, לאופיר כץ מותר

אופיר כץ: אני חייב להגיד, אחד השרים הכי יעילים במלחמה הזאת מבחינת ראשי הרשויות זה השר וסרלאוף, שכל הזמן בשטח

נאור שירי: לכן אמרתי שהוא החמיא

אופיר כץ: הוא כל הזמן בשטח - - -     

ארז מלול: אבל רון כץ אישר

אופיר כץ: הוא לא מהמפלגה שלי - - -     

נאור שירי: - - - אני אמרתי עליו מחמאה

אופיר כץ: הוא אחד השרים היותר-יעילים

נאור שירי: אבל אני אומר לך שהשיחה הזו שיקפה, בעיניי - - -     

רון כץ: תרבות לא נכונה, זה נכון

נאור שירי: בדיוק

נאור שירי:  אני לא צריך להודות לשר

נאור שירי:  שר לא צריך להתקשר ולהגיד לי: זכית בקול קורא

רון כץ: בטח כשהוא לא מהליכוד, ואין לו פריימריז

ארז מלול: טוב, תודה רבה

ארז מלול:  תודה רבה

נאור שירי: לא

נאור שירי:  לא, לא, לא, יש פה 30 שניות של טלי ועוד 30 שניות

ארז מלול: לא, נאור

נאור שירי: רגע, רגע, משפט אחרון, כי באמת היא הפסיקה אותי ואופיר דיבר, ואופיר מאשר

נאור שירי:  הפסקת אותי, והינה, הפסקת אותי עוד פעם

נאור שירי:  ידעתי שתפסיקי אותי

ארז מלול: אם אופיר מאשר

נאור שירי: אני רק רוצה – וחבל שחברת הכנסת קטי שטרית, שהיא מורה בישראל, או מורה לשעבר, עד שהתמנתה להיות נבחרת ציבור בכנסת ישראל, לא יודעת איזה שיעור היסטוריה קטן, כי 17 שנים שבנימין נתניהו ראש ממשלה

נאור שירי:  17 שנים

ארז מלול: כמניין טוב

נאור שירי: 17 שנים

ארז מלול: כמניין טוב

נאור שירי: כמה אפשר לבכות?      

נעמה לזימי: - - -     

נאור שירי: אז היה על אוסלו – איך הוא בכלל מזכיר את אוסלו? מאוסלו הוא המשיך את הסכם וואי – אתם זוכרים את הסכם וואי? הזמין את ערפאת איזה עשר פעמים; שיחרר את יאסין; שחרר את סינוואר; חתם על הכסף של החמאס; הוא הצביע על ההתנקות – הוא לא היה יו"ר האופוזיציה בהתנתקות

נעמה לזימי: - - -     

נאור שירי: הוא עלה לפה ואמר את זה

נאור שירי:  הצבעת על ההתנתקות

נאור שירי:  הוא הבטיח למוטט את החמאס, עמוד ענן, צוק איתן, חגורה שחורה, שומר חומות, מגן וחץ, בית וגן – מה עוד?     

ארז מלול: 	תודה רבה

ארז מלול:  זהו

נאור שירי: חיזבאללה עשה אוהל בצפון – הוא לא הצליח להוריד אותו

נאור שירי:  אז הוא יחזיר את הביטחון? איך הוא אמר, זה שנכשל – הוא זה שיתקן? לא

ארז מלול: תודה רבה

ארז מלול:  חברת הכנסת נעמה לזימי, ולאחר מכן – חבר הכנסת אחמד טיבי

טלי גוטליב: אחמד טיבי אמר - - -     

נעמה לזימי: תודה, כבוד יו"ר הישיבה

נעמה לזימי:  אני רוצה לשאול פה שאלה: למה ראש הממשלה כן אחראי? אני רוצה לשאול אחת ולתמיד: מהי כן אחריות ראש הממשלה?     

רון כץ: הוא עוד לא יודע

נעמה לזימי: לא, אני אמנה לך כמה דברים

נעמה לזימי:  תגיד לי, למה ראש הממשלה אחראי במדינה? לאסון הר הכרמל – אחראי?      

רון כץ: לא, אל תגזימי

נעמה לזימי: לא, לא אחראי

נעמה לזימי:  סך הכול 44 הרוגים, עם דוח מבקר קשה מאוד – שום דבר לא שונה

נעמה לזימי:  לא אחראי

נעמה לזימי:       האסון האזרחי הקשה ביותר שהיה פה, אסון מירון, 45 הרוגים, כשהכול היה ברור לפני במלכודת המוות הזו, שהתעלמו ממנה, אבל ראש הממשלה - -     

רון כץ: - - לא אחראי

נעמה לזימי: - - לא אחראי

נעמה לזימי:  אחריות אינה אשמה, לפי דברי אותה ממשלה

נעמה לזימי:       טבח של יותר מ-1,200 אזרחים ישראלים, כולל תינוקות, כולל ילדים, אנשים בבתיהם, טבח; 3,000 מחבלים נכנסים לישראל – לא אחראי, לא שלו

נעמה לזימי:  הוא אחראי לעתיד, לא למחדל הכי גדול שקרה לעם ישראל

נעמה לזימי:  יותר מ-200 חטופים בעזה, בעזה, תינוקות שעדיין לא הגיעו לגיל שנה חטופים בעזה – לא אחראי, הוא לא אחראי

נעמה לזימי:  הוא אחראי רק כשהוא מצליח לשחרר

נעמה לזימי:  הוא לא אחראי לכלום, לכלום הוא לא אחראי

נעמה לזימי:  למזוודות עם כסף במזומן לארגון טרור רצחני – לא אחראי

נעמה לזימי:  הוא לא אחראי

נעמה לזימי:  לא, ראש הממשלה לא אחראי למזוודות במזומן לארגון טרור

נעמה לזימי:  מה כבר יכול להשתבש?     הכסף הקטארי, כרכבת אווירית חופשית – לא, זו לא אחריות של ראש ממשלה מה נשלח לארגון טרור רצחני שרוצה להשמיד אותנו

נעמה לזימי:  גם למנהרות, כשראש המוסד מזהיר, הוא לא אחראי

נעמה לזימי:  זה בסדר שהוא לא עושה עם זה כלום כשאומרים לו, אבל הוא לא אחראי

נעמה לזימי:  הוא לא אחראי

נעמה לזימי:  הוא לא אחראי

נעמה לזימי:       להתחמשות חיזבאללה בצפון – תקופה ארוכה כבר מזהירים – הוא לא אחראי, רבותיי

נעמה לזימי:  זה לא ראש ממשלה, מה קשור ראש הממשלה להתחמשות חיזבאללה בצפון? מה קשור ראש הממשלה כשמבטלים החלטת ממשלה לחיזוק יישובי קו התפר? מה פתאום, למה שיגורו בכלל בקו התפר בצפון? מה פתאום, למה? מה קשור ראש ממשלה כשהוא לא מחזק את כל יישובי העוטף? מה פתאום, מה קשור? מה קשור? ראש ממשלה? מי, מה? הוא לא קשור

נעמה לזימי:      למשבר הדיור – אתם יודעים, יש גם עוד החיים עצמם – מה קשור ראש הממשלה למשבר הדיור? הרי זה לא שהמדינה - -     

ארז מלול: תודה רבה

נעמה לזימי: - - הבעלים של יותר מ-90% מהקרקע

נעמה לזימי:  לא קשור

ארז מלול: חברת הכנסת נעמה לזימי, תודה רבה

נעמה לזימי: רגע, רגע, משפט, משפט

נעמה לזימי:  על יוקר המחיה, זה צריך לדבר אליך, יו"ר הישיבה

נעמה לזימי:  יוקר המחיה

נעמה לזימי:  ראש הממשלה, לחיים שלנו פה – מה קשור? לא קשור שום דבר

נעמה לזימי:  ולקרע בעם – שנה שלמה

טלי גוטליב: לזה לא הוא אחראי, זה בין השאר גם אתם

נעמה לזימי: רגע, אז טלי, את בעצם מודה שלכל מה שמניתי הוא אחראי

טלי גוטליב: לא

טלי גוטליב:  אני אומרת שהקרע בעם – יש לך חלק בקרע בעם, חלק בקרע בעם יש לך

נעמה לזימי: כי אם הגבת לזה ספציפית – תודה רבה על האישור לכל מה שמניתי שראש הממשלה אחראי

ארז מלול: תודה רבה

נעמה לזימי: הוא אחראי לכול, רק לא לקרע בעם

ארז מלול: תודה רבה

נעמה לזימי: הבן אדם שהמציא את מכונת הרעל, הבן אדם שפילג אותנו כבר 30 שנה

נעמה לזימי:  שכל מה שהוא עושה זה לבדל במקום לאחד

ארז מלול: תודה רבה

ארז מלול:  תודה רבה

משה סעדה: נעמה, אתם לא יכולים להיגמל מפוליטיקה קטנה חודש וחצי? החיילים בחזית לא רוצים לשמוע מפוליטיקה

ארז מלול: חברת הכנסת נעמה לזימי, בבקשה לסיים

נעמה לזימי: במקום לאחד, כי אחים אנחנו

נעמה לזימי:  הבן אדם הזה, שהקרע בעם הוא על שמו

נעמה לזימי:  השנה הכי קשה שידענו

ארז מלול: נעמה, נעמה

נעמה לזימי: ראש ממשלת הימין על מלא מלא מלא

נעמה לזימי:  אפס ביטחון

ארז מלול: נעמה, תודה רבה

ארז מלול:  תודה רבה

נעמה לזימי: 3,000 מחבלים, טבח המוני

ארז מלול: נעמה, תודה רבה

ארז מלול:  תודה רבה

נעמה לזימי: חטופים לעזה

נעמה לזימי:  קרע בעם, מכונת רעל, יוקר מחיה, החיים עצמם

ארז מלול: בבקשה לסיים

ארז מלול:  חבר הכנסת אחמד טיבי - - -      

נעמה לזימי: ריסוק השירות הציבורי וכל המערכות

נעמה לזימי:  זה, מה לעשות, על שמו של מי שהתעקש לשלוט

משה סעדה: אתם מתעסקים בפוליטיקה קטנה בשעת מלחמה

משה סעדה:  בושה, בושה

ארז מלול: תודה רבה

ארז מלול:  תודה רבה, חברת הכנסת נעמה לזימי

נעמה לזימי: של ראש ממשלת ישראל, הנאשם בפלילים, רבותיי

ארז מלול: את תעצרי

ארז מלול:  די

ארז מלול:       חבר הכנסת אחמד טיבי – אינו נוכח; חבר הכנסת עידן רול – אינו נוכח; חבר הכנסת איימן עודה – אינו נוכח; חבר הכנסת ואליד אלהואשלה – אינו נוכח; חבר הכנסת ניסים ואטורי – אינו נוכח; חבר הכנסת צבי ידידיה סוכות – אינו נוכח

ארז מלול:  חבר הכנסת עמית הלוי, ואחרון הנואמים – חבר הכנסת אבי מעוז

עמית הלוי: אדוני היושב בראש, חברותיי וחבריי לכנסת, אזרחי ישראל, שלמה המלך אמר: "ככלב שב על קֵאו, כסיל שונה באִוַלתו"

עמית הלוי:  יש איזו תופעה אצל כלב, שלמרות שהוא מקיא חומרים מזיקים ממה שהוא אכל, הוא שב ונובר בהם, שב ואוכל אותם

עמית הלוי:  זוהי, מזהיר אותנו שלמה המלך, דרך הכסילים

עמית הלוי:  הכסיל שונה באיוולתו

עמית הלוי:  עומק הכסילות הוא לא הטעות בפעם הראשונה, גם אם היא נבעה מבורות או מחוסר הבנה; הוא בכך שהכסיל לא מפיק לקחים, שהוא שונה באיוולתו, לא מבין בקשר בין הסיבה לתוצאה

עמית הלוי:  האמת שגם אצל חיות זו תופעה חריגה

עמית הלוי:  גם אצלן יש רפלקס מותנה; פעם-פעמיים הן חוטפות, ואז האינסטינקט הטבעי שלהן לשמור על החיים גורם להן לא לחזור על הפעולה כדי לא להמשיך לחטוף

עמית הלוי:      ואנחנו חטפנו, חברותיי וחבריי לכנסת, אוהו חטפנו ב-7 באוקטובר, ולא ברור לי איך עדיין נשמעים כאן קולות שמתעקשים להמשיך לצעוד במצעד האיוולת של אוסלו, כאילו לא למדנו כלום

עמית הלוי:  כאילו איבדנו את האינסטינקט הטבעי של ההישרדות הביולוגית

עמית הלוי:       עכשיו, אני שמעתי, אדוני היושב בראש, לפני כמה ימים שאחד השרים נשאל על מדינה פלסטינית בעזה וביהודה ושומרון, והוא השיב: זה עיסוק בפוליטיקה; אנחנו צריכים להתעסק במלחמה

עמית הלוי:  מדינה פלסטינית היא לא עיסוק במלחמה? זו המלחמה

עמית הלוי:  זה לב המלחמה

עמית הלוי:  זה למעשה שורש המלחמה

עמית הלוי:  במי אנחנו נלחמים בעזה? לא באותם רוצחים פלסטינים שייבאנו מתוניס לעזה? לא בתשתית הפלסטינית שנבנתה פה 30 שנה, מאז ספטמבר 1993 עד אוקטובר 2023? את מי החיילים שלנו פוגשים בג'באליה ובח'אן יונס? את מי הם פוגשים? לא את בוגרי תוכנית הלימודים של הרשות הפלסטינית, זאת שמחנכת מגיל אפס, מגיל גן, אדוני היושב בראש, לדמוניזציה של העם היהודי, לדה-לגיטימציה של ישראל, לטרור, להסתה? הרי את היישום של התוכנית הזאת ראינו בכפר עזה ובארי, היישום המחריד

עמית הלוי:       אז מה, שכחנו כל כך מהר? יוסי ביילין, אתה יודע, אמר קצת אחרי החתימה של הסכמי אוסלו: מבחן אוסלו יהיה מבחן הדם

עמית הלוי:  וכמה נהרות דם זרמו מאז? מה, שכחנו את צומת בית ליד? את הילדים שלנו בדולפינריום? את סבארו, את מסעדת סבארו? את מלון פארק? את טלי חטואל ואת בנותיה? את אלה אבוקסיס, שגוננה על אחיה בשדרות? את יוסי אברהמי וואדים נורזיץ' מהלינץ' המחריד ברמאללה? את אורי אנסבכר? שכחנו? הרשימה הזאת הרי היא ארוכה מאוד מאז אוסלו, יש בה 1,500 אנשים, נשים וטף, שנרצחו ונשרפו ונשחטו ונטבחו, אלפי פצועים שלא יכולים לשכוח, שההסכם הזה הוא איתם כל יום, בכל תנועה שלהם בכל יום

עמית הלוי:  ואנחנו יכולים לשכוח?     אני אומר כאן לאותו שר ולחבריי כאן בשמאל, אנחנו הזהרנו כבר אז, והאמת שלא היה קשה לצפות שזאת תהיה התוצאה

עמית הלוי:  הזהרנו מהאידיאולוגיה הרצחנית של הפת"ח, ביקשנו: אל תיתנו להם רובים, התרענו מהסכנות הצפויות לאשקלון ותל אביב

עמית הלוי:  אתם חשבתם אחרת

עמית הלוי:  אמרתם: שלום עושים עם אויבים

עמית הלוי:  הסברתם: אם נהיה טובים אליהם, אם נפנה את הלחי השנייה, הם ישתנו

עמית הלוי:  אז אנחנו חתמנו, אדוני, על הסכמי אוסלו, הפנינו את הלחי השנייה לאותם אנשי פת"ח – והם סטרו לנו כל כך חזק, סטרו לנו על הלחי הזאת

ארז מלול: תודה רבה

עמית הלוי: עוד משפט אחד, אדוני היושב-ראש

עמית הלוי:  אלה אותם אנשי פת"ח שלא השתנו בכלום מאז ועד היום

עמית הלוי:  אותם אנשי פת"ח ברמאללה וג'נין שמהללים את הטבח

ארז מלול: תודה רבה

עמית הלוי: מהללים את חמאס שביצע אותו

עמית הלוי:  אז עכשיו, כשאנו מנקים את השטח מכל הזוהמה הפלסטינית הזאת, עכשיו אתם רוצים לייבא מרמאללה לעזה את אותם רוצחים?     עכשיו אני אומר ככה לסיום, אדוני

עמית הלוי:  מותר לטעות פעם אחת, אפשר גם להבין אשליה אידיאליסטית

עמית הלוי:  אני גם מאמין שאצל רבים זה מתוך - -     

ארז מלול: תודה רבה

עמית הלוי: - - רצון כן לשלום

עמית הלוי:  אפשר אפילו לסלוח עליה פעם אחת

עמית הלוי:  אבל פעם ראשונה זה טעות, אבל לחזור עוד פעם על הטעות זה כבר פשע, ופשע שלא ייסלח

עמית הלוי:  אל תלכו בדרך הזו

ארז מלול: תודה רבה

עמית הלוי: אל תלכו בדרך הארורה של אוסלו

עמית הלוי:  תודה

ארז מלול: תודה רבה

ארז מלול:  חבר הכנסת אבי מעוז, אחרון הנואמים

ארז מלול:  אחרון אחרון חביב

אבי מעוז: אדוני היושב-ראש, כנסת נכבדה, במשך 130 השנה האחרונות, מאז הקמת התנועה הציונית, ואף קודם לכן אצל חלק מחובבי ציון, המוטיבציה לעלות לארץ ובהמשך להקים בה מדינה יהודית הייתה מוטיבציה של מקלט בטוח

אבי מעוז:  כל תהליך השיבה לארץ, ההתקבצות מארבעת קצוות תבל, הבנייה של הארץ והפרחתה, היו מונָעים, לפחות באופן הגלוי, מהרעיון של המקלט הבטוח

אבי מעוז:  מקלט בטוח מפני האנטישמיות והרדיפות שרדפו אותנו בין הגויים; מקלט בטוח מפני הפרעות האנטישמיות באימפריה הרוסית; מקלט בטוח מפני התפרצות האנטישמיות בצרפת במהלך משפט דרייפוס; ועוד ועוד

אבי מעוז:  בתת-מודע הלאומי התהליכים אומנם נבעו ממשהו עמוק בהרבה שמוטבע בנו מאז היינו לעם, אבל בגלוי זו הייתה מוטיבציה שמבוססת על שלילה, כלומר שלילת האנטישמיות, רצון להישמר ולברוח מהאנטישמיות, מהסכנה והמוות שבגלות

אבי מעוז:       בהתאמה להתעוררות הלאומית באירופה, ההתעוררות הזאת למקלט בטוח הלכה והתכווננה לרצון ולדרישה להקים בית לאומי

אבי מעוז:  אכן זכינו למדינה מפוארת – כלכלית, מדינית, ביטחונית, טכנולוגית ורפואית

אבי מעוז:  תהליכים לאומיים חברתיים גדולים מבוססים תמיד על ערכים ומוטיבציה חיוביים כמו חירות ושוויון

אבי מעוז:  אבל כשאתה מבסס תהליכים רק על מוטיב שלילי, זה יקרוס בסופו של דבר

אבי מעוז:  כי המרץ והעשייה לא יכולים להתמיד בלי סוף כשאין להם מוטיבציה חיובית, כשאין להם הבנה והזדהות עם המטרה והתכלית

אבי מעוז:      אנחנו נמצאים בתוך תהליך גדול שנביאינו ניבאו עליו כבר לפני למעלה מאלפיים שנה

אבי מעוז:  תהליך שעם ישראל האמין בוודאות התקיימותו במשך כל החושך של הגלות הארוכה, תהליך שאמור להביא אור וגאולה לעולם

אבי מעוז:  אי-אפשר לבסס תהליך שכזה רק על מקלט בטוח, על מניע שלילי, על הגנה מפני אנטישמיות ושלילתה

אבי מעוז:  בניגוד לדמיונות, גם אי-אפשר ממש לברוח מאנטישמיות

אבי מעוז:       לפני 50 שנה, בהפתעה של פרוץ מלחמת יום כיפור, וביתר שאת ובעוצמה גדולה פי-כמה, בשמחת תורה השנה, התברר כי המקלט לא תמיד בטוח בהכרח

אבי מעוז:  מה מניע את המוטיבציה האדירה שמתגלה בשבועות האחרונים בחיילינו הגיבורים? רק בקשת מקלט בטוח? או אולי מיגור הרע והכחדתו מן העולם? מה נתבע מאיתנו בשעה הזאת? נתבע מאיתנו לחפש מניע חיובי

אבי מעוז:  אם צריך להקים צוותי חשיבה על היום שאחרי, אנחנו צריכים צוותי חשיבה שיבררו ויעמיקו מהו המניע החיובי שאיתו נתקדם הלאה, ואיך מעבירים אותו לתודעה הגלויה

אבי מעוז:  הגיע הזמן שנברר לעצמנו לעומק מהו ייעודנו בעולם על פי דבר ה' המופיע אלינו בתורה, ומה כולל חזון הנביאים

אבי מעוז:  מוטל עלינו להביא אור וגאולה לעולם

אבי מעוז:  תודה

ארז מלול: תודה רבה

ארז מלול:  השר ויתר

ארז מלול:  שר הבריאות לא מסכם, אז אנחנו נעבור להצבעה

ארז מלול:      חברי הכנסת, נעבור להצבעה על הצעת חוק זכויות החולה (תיקון מס' 16) (מקבל החלטות זמני לטיפול רפואי), התשפ"ד–2023, בקריאה ראשונה

ארז מלול:  אנא, תפסו את מקומותיכם

ארז מלול:  הצבעה עכשיו

ארז מלול: בעד ההצעה להעביר את הצעת החוק לוועדה – 15 

ארז מלול: נמנעים – אין  

ארז מלול: תוצאות ההצבעה: 15 בעד, אין מתנגדים

ארז מלול:  אני קובע כי הצעת חוק זכויות החולה (תיקון מס' 16) (מקבל החלטות זמני לטיפול רפואי), התשפ"ד–2023, אושרה בקריאה ראשונה, ותעבור לדיון בוועדת הבריאות להכנתה לקריאה השנייה והשלישית

ארז מלול: יש הודעה למזכיר הכנסת? כן, בבקשה

דן מרזוק: ברשות יושב-ראש הישיבה, אני מתכבד להודיעכם, כי הונחה היום על שולחן הכנסת, לקריאה שנייה ולקריאה שלישית, הצעת חוק כליאתם של לוחמים בלתי חוקיים (תיקון מס' 4 והוראת שעה – חרבות ברזל), התשפ"ד–2023, שהחזירה ועדת החוץ והביטחון

דן מרזוק:  תודה

ארז מלול: תודה

ארז מלול: [רשומות (הצעות חוק, חוב' מ/1692)

ארז מלול: ]  

ארז מלול: חברי הכנסת, הסעיף הבא על סדר-היום: הצעת חוק הסדרים במשק המדינה (תיקוני חקיקה) (תיקון מס' 19), התשפ"ד–2023, בקריאה הראשונה

ארז מלול:  אני מזמין את כבוד שר הכלכלה ניר ברקת להציג את הצעת החוק

ארז מלול:  בבקשה, לרשותך עד עשר דקות

ניר ברקת: אדוני היושב-ראש, חברות וחברי הכנסת, מכובדיי כולם, אני מבקש להביא בשם שר האנרגיה חבר הכנסת ישראל כץ התייחסות להצעת החוק

ניר ברקת:       זה שנים שמשק הגז הביתי סובל מחוסר בתחרות

ניר ברקת:  לאורך השנים משרד האנרגיה והתשתיות פועל בנושא ועושה מאמצים רבים כדי לשפר ולהגביר את התחרות בשוק הגז הביתי

ניר ברקת:  אולם מדובר בהליך סיזיפי, שמניב תוצאות לאחר שנים

ניר ברקת:  נכון להיום, יש שליטה של ארבע החברות הגדולות באספקה של מעל 80% למערכות הגז לבניינים בישראל

ניר ברקת:  לפני עשור זה היה 90% –  אומנם שיפור קטן אבל ברור לכולם שהוא עדיין לא משביע רצון

ניר ברקת:       לשם כך מצורפת בזאת הצעת החוק שמטרתה לשמור על היכולת והפוטנציאל של חברות שמנסות להחליף את הספק הקיים בבניין מגורים, ולתת להן ודאות כי החלפת הספק לא תסוכל על ידי הספק היוצא, כפי שקרה בעבר

ניר ברקת:  מדובר בהוראות חוק אשר ממשיכות הוראות חוק קודם משנת 2008, והשינוי המשמעותי הוא בתחום לוחות הזמנים של החקיקה

ניר ברקת:  בעוד שבעבר היה מדובר על הצעת חוק זמנית, בנוסח הנוכחי, כיום, מדובר על תיקון קבוע לחוק

ניר ברקת:      הוראות פרק ד' לחוק ההסדרים במשק המדינה (תיקוני חקיקה), התשמ"ט–1989, נועדו לקדם את התחרות במשק הגז הביתי, במטרה לשפר את רמת השירות לצרכן הגז ולהוזיל את מחיר הגז לצרכן

ניר ברקת:  בחוק שני סעיפים מרכזיים: סעיף 17א לחוק קובע כי ספק גז יוצא שקיבל הודעה מצרכן גז ביתי על הפסקת ההתקשרות עימו, לא יתקשר עם הצרכן ולא יציע לו הטבות כלשהן בקשר לאספקת גז במשך שישה חודשים מיום מתן ההודעה

ניר ברקת:  סעיף זה נועד להגביל את יכולתם של ספקי הגז לסכל אפשרות של החלפת ספק הגז, וכתוצאה מכך תגבר התחרות בין הספקים

ניר ברקת:  סעיף 17ב לחוק קובע כי ספק גז העוסק בשיווק גז בפריסה ארצית לא יסרב לתת שירות אספקת גז לצרכן גז ביתי שאינו מקבל את השירות כאמור, ומבקש לקבלו בתנאים דומים לתנאים שבהם הוא מספק את השירות לצרכן גז ביתי דומה, זולת אם הראה כי קיימים טעמים המצדיקים אי-מתן שירות בתנאים דומים

ניר ברקת:  סעיף זה אוסר על אפליה בין צרכנים דומים של ספקי גז

ניר ברקת:      מדובר בהצעת חוק חשובה, אשר מטרתה להגביר את התחרות בשוק הגז הביתי ולשמור על מגמה חיובית – כפי שציינתי בתחילת דבריי – ובכך להיטיב עם צרכני הגז

ניר ברקת:  לאור כל זאת נודה על תמיכתכם בהצעת החוק בקריאה הראשונה

ניר ברקת:  תודה

ארז מלול: תודה רבה לכבוד השר

ארז מלול:  נעבור לדיון האישי

ארז מלול:  בראש רשימת הדוברים חברת הכנסת טלי גוטליב

טלי גוטליב: תראו, אני רוצה להגיד משהו לחברי הליכוד, לכל חברי הליכוד, בין אם זה שרים בממשלה שהם גם חברי כנסת, בין אם זה חברי כנסת: חבריי מהליכוד, אתם לא יושבים על הכיסא הפרטי שלכם

טלי גוטליב:  אתם נבחרי ציבור, נבחרתם בפריימריז, בחרתם את ראש הממשלה

טלי גוטליב:  הזכות היחידה שיש לכם, כמובן, זה לחוקק או לא, להעביר ביקורת כשצריך, אבל שלא יהיה ספק פה לאף חבר ליכוד שהוא לא עושה כאן משחקים

טלי גוטליב:  שמעתי כל מיני רכילויות על הצעות אי-אמון קונסטרוקטיביות; כל מיני מועמדים מהליכוד, כל מיני רכילויות בעניין הזה

טלי גוטליב:  שיהיה ברור כאן לכל חברי הליכוד

רון כץ: למה לא?     

טלי גוטליב: אני תכף אסביר לך מהותית גם למה לא

טלי גוטליב:       אני רוצה להבהיר פה לחברי הליכוד: זה לא הכיסא הפרטי שלכם, ואתם לא נודדים איתו בכל מיני הצעות כאלה ואחרות וחותרים תחת רצון הבוחר

טלי גוטליב:  אני מבהירה את הדבר הבא

טלי גוטליב:  בואו, אני אגיד לכם איך עושים את זה

טלי גוטליב:  שאל אותי פה נאור שירי, ושמעתי גם טענות מעודד פורר – אגב, מהותיות – ואני רוצה להבהיר לכם

עודד פורר: -  - -     

טלי גוטליב: רגע

טלי גוטליב:  אף אחד לא יכול לחשוד בי שאני לא מעבירה ביקורת על הממשלה

טלי גוטליב:  אף אחד לא יכול לחשוד בי שאני לא מעבירה ביקורת על ראש הממשלה

טלי גוטליב:  אף אחד לא יכול לחשוד בי שאני חושבת שלהכניס סחורה לעזה דרך כרם שלום זה נורמלי

טלי גוטליב:  בעיניי זו בושה, ואמרתי את זה לראש הממשלה, בעיניי, זה אסון

טלי גוטליב:  אף אחד לא יכול לחשוד בי שלהכניס דלק לעזה זה משהו שבעיניי מתיישב עם שיקול ביטחון

טלי גוטליב:  אמרתי את זה כאן, אמרתי את זה לראש הממשלה, אמרתי את זה בוועדת החוץ והביטחון

טלי גוטליב:  אני גם לא חושבת שצריך להיכנע לביידן, ואני לא חושבת שאני הכוכב ה-53 בדגל ארצות הברית

טלי גוטליב:       אבל את כל הדברים האלה אני אומרת כאן, ואני אומרת בוועדת חוץ וביטחון, ואני אומרת בגלוי

טלי גוטליב:  אני לא הולכת מאחורי הגב של אף אחד

טלי גוטליב:  ולא, אדוני יו"ר ועדת חוץ וביטחון יולי אדלשטיין, לא, לא, יולי, לא מתראיינים ואומרים מה יהיה ביום שאחרי או לא יהיה ביום שאחרי

טלי גוטליב:  אתה לא יושב על הכיסא הפרטי שלך, אדוני יו"ר הוועדה, אתה יושב כאן כי אתה חלק ממפלגת הליכוד

טלי גוטליב:  ושיהיה כאן ברור לכל מי שמדבר בתקשורת, אני מבהירה לכם - -      

רון כץ: אז תשני

טלי גוטליב: - - המטרה שלי לשמור על ממשלת הימין הזו מכל משמר

טלי גוטליב:  למה? כי אני מאמינה במשילות ימנית, ולא בגלל שמישהו כאן מושלם בממשלה הזאת

טלי גוטליב:  יש לי כאן ביקורת על הממשלה הזאת, כפי שאתם שומעים אותי, החל בתקציב, כלה במשרדים, בדברים שונים, וראיתם

טלי גוטליב:  גם לדוגמה הבחירות, שהחליטו על קיום הבחירות לרשות המקומית

טלי גוטליב:  עמדתי מנגד? לא

טלי גוטליב:  יצאתי נגד זה, אני וגם משה סעדה, וברוך השם דרעי התעשת ודוחה את הבחירות

טלי גוטליב:  למה? כי זכויות לוחמים הן על השולחן

טלי גוטליב:       אני לא מורידה את הראש שלי בפני אף דבר שלא נראה לי, גם בהקשר של התקציב, ודרך אגב, ב-2024 גם לא יהיו כספים קואליציוניים, הכול יהיה בבסיס התקציב

טלי גוטליב:       אני אומרת לכם כאן – אומרת לחברי הליכוד: אנחנו לא משחקים לידי אף גורם פוליטי שחפץ בהפלת הממשלה

טלי גוטליב:  נבחרנו, ואנחנו צריכים לעשות הכול, בטח ובטח בתקופת לחימה, לשמור מכל משמר על ממשלת הימין

טלי גוטליב:      עכשיו אני מבהירה את הדבר הבא: לצד מה שאני אומרת, חובה על חברי ליכוד לא להיות פיונים ולא להיות מה שנקרא מרכיני ראש או מהנהני הן

טלי גוטליב:  לא

טלי גוטליב:  חובה על כל נבחר ציבור להעביר ביקורת, לא להיות פה אחד כל הזמן

טלי גוטליב:  כל השרים שמצביעים פה אחד – לא, יש לנו חובה אמיתית להמשיך את הלחימה הזאת עד לניצחון

טלי גוטליב:      וכמו שאמרתי: כמו שאני מגבה את הממשלה הזאת ושומרת ולא נותנת לשום דילים בתוך הליכוד להרים את הראש - -     

ארז מלול: תודה רבה

טלי גוטליב: - - אני אומרת כאן לממשלה הזאת ולראש הממשלה שאם הממשלה הזאת תפסיק את הלחימה לפני הזמן - -      

ארז מלול: תודה רבה

טלי גוטליב: - - ואם הממשלה הזאת לא תשיב את הביטחון לאזרחי מדינת ישראל, אתם כבר תשמעו אותי מדברת אחרת

ארז מלול: תודה רבה

ארז מלול:  חברת הכנסת מירב בן ארי

ארז מלול:  אני נועל את רשימת הנואמים

נאור שירי: אבי מעוז ביקש, גם הנואמות

מירב בן ארי: תודה

מירב בן ארי:  אדוני היושב בראש, כנסת נכבדה – ככה אגב פותחים נאום בכנסת ישראל מאז ומתמיד

מירב בן ארי:  נכון, לא הכול כתוב בתקנון אבל יש נוהג, גם קיזוז לא כתוב בתקנון אבל יש נוהג

מירב בן ארי:  לבית הזה יש חוקים - - -     

טלי גוטליב: זה לא בית שלי

מירב בן ארי: אין בעיה, אבל מאז ומתמיד כך היה - - -     

טלי גוטליב: אני, יש לי בית עם תומכי טרור? אני שותפה איתם בבית? זה לא הבית שלי, זה כנסת ישראל

מירב בן ארי: ולכן – את לא צריכה לצעוק, אני רק אמרתי את הברור מאליו

מירב בן ארי:       ועכשיו, ברשותכם, אני רוצה להמשיך את הסרטון המדובר של שני השרים בן גביר את מאי גולן בסיורם למען העצמה נשית

מירב בן ארי:  את ההעצמה הנשית – ראית את הסיור, מירב?     

מירב כהן: לא

מירב בן ארי: ובכן, כדי לחזק את ההעצמה הנשית, לא תאמיני, הם לא הלכו למרכזים להעצמה נשית שאנחנו מכירות; הם הלכו למטווח – לא למטבח, למטווח – כי הרי אישה עם אקדח היא אישה מועצמת, ואישה בלי אקדח היא לא מועצמת מספיק

מירב בן ארי:      במסגרת הסיור שלו במטווח הוא עשה סרטון – אני לא ממליצה לך, לא מבינים בו כלום, יש מין מוזיקה דרמטית – התרגום, בואי, את מכירה סרטונים

מירב בן ארי:  אל תבזבזו את הזמן

רון כץ: מי עשה סרטון?     

מירב בן ארי: לא יודעת מאיפה זה הגיע, נאור

נאור שירי: פרויקט גמר של כיתה ד1

מירב בן ארי: בוא נגיד שהסרטון – אל תצפו, חבל על הזמן – אבל במהלך הציוץ שהוצמד לסרטון הוא אמר את המשפט הבא: הרי אקדח מציל בית ורובה סער יכול להציל רחוב

מירב בן ארי:  עכשיו אני אומרת, אם אקדח מציל בית – שזה נכון אגב, אנחנו חושבים, אקדח שומר – למה לקח השר לביטחון לאומי את האקדח של המילואימניקים שהפגינו נגד הרפורמה? למה מפגינים מאחים לנשק שהשתתפו בהפגנה – זה מה שהם עשו, השתתפו  בהפגנה – לקחו להם את הנשק?     רק שתבינו, הצבא נתן להם M16 כי הם במילואים – הם במילואים – אבל השוטר הגיע אליו הביתה ולקח לו את האקדח האישי שלו

מירב בן ארי:  בכתבה – צריך לומר, של ערוץ 13, של בר שם-אור בתוכנית הצינור - - -     

ארז מלול: זה לא בן גביר לקח, זה השוטר לקח

מירב בן ארי: בן גביר

מירב בן ארי:  תקשיב

ארז מלול: לא, תדייקי

ארז מלול:  בן גביר התקשר לשוטר – תיקח?     

מירב בן ארי: מכיוון שהייתי במשך עשרה חודשים - -     

ארז מלול: הוא לא פה

ארז מלול:  סתם להבין את הסיטואציה

מירב בן ארי: אז אני אומרת לך שגם שאלתי

מירב בן ארי:       - - במשך עשרה חודשים הייתי יו"ר הוועדה לביטחון הפנים – אז קראו לה "פנים" – אני יכולה להגיד לך שהיינו אחרי שומר חומות והמגמה הייתה לתת נשק, כי אנשים בלוד התקשרו ואף אחד לא ענה, ואנשים בעכו, נשרף להם הבית, אף אחד לא ענה

מירב בן ארי:  אז הוספנו תקנים ולא לקחנו נשק מאף אחד

מירב בן ארי:  להפך – נתנו

מירב בן ארי:      והרי ציטטתי לכם אותו, שהוא חושב שרובה סער מציל רחוב ואקדח מציל בית, אבל של מי? רק של החברים שלו

מירב בן ארי:  איך יכול להיות? אתה יודע, אני ראיתי את זה שלוש פעמים, גם שלחתי את זה לח"כים אצלנו

מירב בן ארי:  לא האמנתי שלוקחים נשק מאיש מילואים שגר על הגבול ביישוב סמוך-גדר, רק בגלל – את יודעת מה העבירה שלו? שהוא השתתף בהפגנה של אחים לנשק

ארז מלול: תודה רבה

מירב בן ארי: ורק מילה אחרונה לסיום, אתה נותן לי תמיד את המילה האחרונה

ארז מלול: תמיד - - -     

מירב בן ארי: בן גביר בעצמו השתתף בהפגנות, בן גביר בעצמו חסם כבישים

מירב בן ארי:  אם לקחת למילואימניק ששומר היום, למה בעצם השר בן גביר מסתובב עם נשק?     

ארז מלול: תודה רבה

מירב בן ארי: שאלה טובה

מירב בן ארי:  אתה רואה, הייתי צריכה את הסיכום הזה, כי מי שחוסם כבישים - - -     

ארז מלול: חברת הכנסת מירב כהן, בבקשה

מירב בן ארי: הינה, בבקשה, היא מכירה את זה מצוין

מירב כהן: צודקת מאה אחוז

מירב בן ארי: - - - האחים לנשק, לוקחים להם כי הם השתתפו בהפגנה - - - אין בושה

מירב בן ארי:  אין

מירב כהן: כנסת נכבדה, אנחנו ימים ספורים אחרי חג החנוכה, שבו, כמנהג בית הלל, בכל יום הדלקנו נר אחד יותר

מירב כהן:  התפללנו, קיווינו, ניסינו מיום ליום להרבות את האור, אבל היו בחנוכה הזה ואחריו לא מעט ימי אפלה קשים, קשים

מירב כהן:  קשים מנשוא

מירב כהן:      א"ד גורדון אמר: לא יהיה ניצחון של האור על החושך כל עוד לא נעמוד על האמת הפשוטה, שבמקום להילחם בחושך עלינו להגביר את האור

מירב כהן:  ויש מי שמעדיפים את דברי הרב קוק, שלפיהם: "הצדיקים הטהורים אינם קובלים על הרשעה אלא מוסיפים צדק"

מירב כהן:  גם א"ד גורדון וגם הרב קוק האמינו בהבסת הרוע באמצעות הגברת הטוב, אבל צריך לציין ששניהם גם נפטרו לפני מלחמת העולם השנייה ושיאי הרוע והאפלה של הנאצים בשואה

מירב כהן:      מסתבר שיש זמנים שבהם האור הולך ומתמעט, ובהם כנראה לא מספיק רק להרבות את האור ואת הטוב, אלא צריך גם ממש להילחם בחושך

מירב כהן:  מאז 7 באוקטובר צה"ל נלחם בכל הכוח בחושך, בזמן שהעורף כאן בישראל מגויס להגברת האור

מירב כהן:  יש ימים שבהם, פשוטו כמשמעו, קשה לנשום

מירב כהן:  כזה היה יום שישי האחרון, לאחר הודעת דובר צה"ל על סאמר, יותם ואלון, זיכרונם לברכה

מירב כהן:  לעם שלם הלב פשוט נקרע

מירב כהן:      אחרי תקופה שבה הימים הלכו והתקצרו, נגיע השבוע ליום ההיפוך החורפי, שממנו והלאה האור מתרבה ושעות היום מתארכות

מירב כהן:  אני לא יודעת לומר מתי יום ההיפוך המלחמתי; אני כן יודעת שחברה חפצת חיים צריכה להרכין ראש נוכח האובדן הנורא והאסון הבלתי-נתפס, ובו בזמן גם להרים את הראש בחיפוש אחרי האופק, התיקון והשמש העולה

מירב כהן:  תודה רבה

ארז מלול: תודה רבה

ארז מלול:  קצת מן האור מגרש הרבה מן החושך

ארז מלול:  חבר הכנסת אחמד טיבי – אינו נוכח; חבר הכנסת ואליד אלהואשלה – אינו נוכח

ארז מלול:  חבר הכנסת רון כץ

ארז מלול:  הינה, השר הגיע

ארז מלול:  השר הגיע, דיברת

רון כץ: נאור הוא הדובר הבא

ארז מלול: אה, נאור

ארז מלול:       פרגנו לך פה

רון כץ: אני אומר שהוא בסדר

ארז מלול: פרגנו – חבר הכנסת אופיר כץ

ארז מלול:  חבר הכנסת אופיר כץ, השר וסרלאוף הגיע בגללך, הוא שמע שאתה מפרגן לו

ארז מלול:  הוא בא לאמת את זה

קריאות: - - -     

אופיר כץ: לא

אופיר כץ:  נאור שירי לכלך עליך, חבל על הזמן

אופיר כץ:  אני לא רוצה לחמם, אבל - - -     

מירב בן ארי: אה, על הסרטון של אראלה ממפעל הפיס?     

נאור שירי: מה אתה מחלק כסף כאילו אתה אראלה ממפעל הפיס

יצחק שמעון וסרלאוף: כשלא נותנים כסף, אתם מתלוננים - -      

קריאה: ברור

יצחק שמעון וסרלאוף: - - כשנותנים לרשויות, אתם מתאכזבים

נאור שירי: אתה לא נותן

נאור שירי:  המדינה נותנת

יצחק שמעון וסרלאוף: אני אמרתי שאני?     

מירב בן ארי: הוא הגן עליך במליאה, אל תדאג, יש לך את יו"ר הקואליציה

אופיר כץ: מגיע לך

יצחק שמעון וסרלאוף: - - -     

רון כץ: תודה רבה, אדוני

רון כץ:  חבריי חברי הכנסת, עד כמה שאני מכיר, הבית הזה אמור לפקח על הממשלה

רון כץ:  חלק מהפיקוח במצב מלחמה הוא לפקח על התהליכים שמחליטים גם שם

רון כץ:  בשביל זה יש לנו את ועדת חוץ וביטחון, שמנסה לעשות את זה, אבל גם כל אחד פה יכול לדרוש דיונים, יש כלים פרלמנטריים

רון כץ:      אני שואל את עצמי: אף אחד לא שואל את עצמו האם מנגנון הסיוע ההומניטרי – אני חושב שוודאי צריך לעזור לאוכלוסייה האזרחית הבלתי-מעורבת – מתנהל כמו שצריך? האם מישהו חושב שצריך להעביר משאיות של דלק למשל ככה סתם? האם מישהו חושב שצריך להעביר את כל הסחורות? אילו סחורות מעבירים בכלל? מישהו יודע מה מעבירים שם? מישהו יודע אם מישהו בודק אותם? מישהו יודע איך זה נראה? כל התיאוריה של מר ביטחון מתפוצצת לנו בפנים בכל יום

רון כץ:  היום גילו מנהרה – לא היום, לפני כמה ימים – בעומק של 50 מטרים, עם פסי רכבת בפנים ומכוניות של חמאס שיכולות לנסוע, שחמקה מתחת לאף של כולם

רון כץ:  אז אם הצליחו לבנות מנהרה כזו, שהיא ממש רחוב תת קרקעי, לא יכול להיות שאולי הסיוע ההומניטרי מגיע לידיים הלא-נכונות? לא יכול להיות שאולי צריך לחשוב על איזשהו קונספט אחר, ולא פשוט לשלוח אותו ולקוות לטוב?      היום שמעתי ריאיון עם אחד הלוחמים שאומר שהם רואים בעיניים שהסיוע ההומניטרי הזה מגיע לידי חמאס; הם רואים בעיניים שמקומות שהם טיהרו – חזרו אליהם

רון כץ:  אז על מי אנחנו עובדים? על מי אנחנו עובדים עם הדבר הזה? תמצאו מנגנון מסודר, מפוקח כמו שצריך, שבאמת ידאג לאוכלוסייה האזרחית

רון כץ:  ברגע שאתם רואים שזה מגיע לידי המחבלים הארורים של חמאס תפסיקו עם זה

רון כץ:  אין דרך אחרת לעשות את זה

רון כץ:  אי-אפשר לשלוח חיילים לסכן את עצמם ומצד שני לתת נשק ותחמושת – כי דלק זה נשק ותחמושת – לידי המחבלים האלה, שיתקפו את לוחמי צה"ל

רון כץ:       אז אדוני ראש הממשלה, אתה תצריך להחליט – אי-אפשר גם וגם

רון כץ:  אם אנחנו רוצים לחסל את החמאס, וזה מה שאנחנו רוצים, ואם אנחנו רוצים להחזיר את החטופים, וזה מה שאנחנו מחויבים לעשות, אז יש דרך לעשות את זה

רון כץ:  לא יכול להיות שאנחנו נכניס סיוע הומניטרי בזמן שהצלב האדום לא ביקר את החטופים שלנו

ארז מלול: תודה רבה

רון כץ: לא יכול להיות שלחטופים לא יהיה מה לאכול, ואנחנו נכניס אוכל לרצועת עזה

רון כץ:  לא יכול להיות שלא נדע איך החטופים שלנו נושמים מתחת לאדמה, ואתה תכניס דלק למחבלים האלה

ארז מלול: תודה רבה

רון כץ: צריך לעשות לזה סוף

רון כץ:  קודם כול, תדרוש לדעת מה עם החטופים שלנו

רון כץ:  תודה רבה

ארז מלול: תודה רבה

ארז מלול:  חבר הכנסת עודד פורר, ואחריו – חבר הכנסת ירון לוי

עודד פורר: אדוני היושב בראש, חבריי חברי הכנסת, אז ברור שהממשלה הזאת נוהגת בפשיטת רגל מוסרית וביטחונית

עודד פורר:  ציינתי את זה והראיתי את כל הדוגמאות קודם

עודד פורר:  אז שואלים בעצם מה עושים, מהם העקרונות שעל פיהם מצופה ממשלת ישראל להתנהג, ומהי תפיסת הביטחון

עודד פורר:       אז אני רוצה לתת לכם, חברי הכנסת, אדוני השר, שש נקודות

עודד פורר:  שש נקודות שאם תנהגו לפיהן, באופן הזה אפשר יהיה לשנות את הכיוון הביטחוני שאליו הולכת מדינת ישראל

עודד פורר:  הנקודה הראשונה היא אפס הכלה: לא מכילים טילים מתימן ולא מכילים רקטות מלבנון ולא מכילים אף ירי על מדינת ישראל

עודד פורר:  את המילים האלה, "הכלה" ו"הבלגה", תוציאו מהלקסיקון

עודד פורר:  הדבר השני זה יוזמה ומכה מקדימה

עודד פורר:  לא יכול להיות שבגבול הצפון מי שקובע את גובה הלהבות זה נסראללה, והיוזמה לא נמצאת בידינו, אנחנו רק מגיבים

עודד פורר:  יש לשנות את הפרדיגמה

עודד פורר:  אנחנו חייבים לחזור להיות היוזמים, ואלה שנותנים את המכות המקדימות

עודד פורר:  הדבר השלישי, שהוא אלמנטרי, והיה תמיד בתפיסת הביטחון של מדינת ישראל: העברת הלחימה לשטח האויב

עודד פורר:  תראו את האבסורד: מדינת ישראל פינתה כ-100,000 תושבים בגבול הצפון, שהפכו להיות פליטים בארצם, ובלבנון החיים כרגיל

עודד פורר:  מעבר לגבול האור דולק - -     

ארז מלול: לא

ארז מלול:  פונו הרבה מדרום לבנון

ארז מלול:  פונו הרבה שם, מאות אלפים ברחו מהגבול

עודד פורר: תבדוק מה קורה במרגליות

ארז מלול: מאות אלפי ערבים ברחו מהגבול בלבנון

עודד פורר: תבדוק מה קורה במרגליות

עודד פורר:  ביישוב מרגליות אין חשמל; מעבר לגבול תראה את האורות דולקים בכפרים שמולם

עודד פורר:  אין שאלה בכלל

עודד פורר:  הלחימה חייבת לעבור לשטח האויב; הדבר הרביעי זה  הכרעה בנוק-אאוט, לא תיקו

עודד פורר:  אם אני אצטרך לשמוע את שר הביטחון, ראש הממשלה וחברי הקבינט מסבירים לי שהם ניצחו וכמה תקיפות היו וכמה פעמים תקפו וכמה פצצות הטילו – אנחנו בבעיה; ניצחון בנוק-אאוט ברור לכולם, לא איזשהו תיקו שלא ברור מי בדיוק ניצח בסופו של דבר

עודד פורר:  דבר חמישי הוא מניעה של התעצמות האויב

עודד פורר:  אי-אפשר להמשיך להתנהל באופן כזה, שבו אנחנו מאפשרים לאויב להמשיך להתעצם גם בכסף, גם בציוד, גם ביכולות

עודד פורר:  זה נכון גם בצפון וגם בדרום

עודד פורר:  והנקודה האחרונה, אדוני: מדינת ישראל חייבת להחזיק מלאי חימוש מספיק כדי לנהל מערכה רב- זירתית - -     

טלי גוטליב: נכון

טלי גוטליב:  זה נכון

עודד פורר: - - של לפחות 45 ימים

עודד פורר:  זה לא משהו שהוא nice to have, זה must

טלי גוטליב: must

עודד פורר: זה מחדל שזה לא היה לנו

עודד פורר:  זה משהו שחייב להיות לנו תמיד, ובכל מצב, כדי שכל מי שחושב לנסות אותנו, ידע שהמחיר שהוא ישלם יהיה כבד, אם הוא ינסה לעשות את זה גם באיזושהי תאוריה רב-זירתית

ארז מלול: תודה רבה

ארז מלול:  חבר הכנסת ירון לוי – אינו נוכח; חבר הכנסת עופר כסיף – אינו נוכח; חברת הכנסת יוליה מלינובסקי – אינה נוכחת; חברת הכנסת יסמין פרידמן – אינה נוכחת; חבר הכנסת יוסף עטאונה – אינו נוכח; חבר הכנסת מיקי לוי – אינו נוכח; חבר הכנסת יצחק פינדרוס – אינו נוכח; חבר הכנסת אבי מעוז

ארז מלול:  לאחר מכן – חבר הכנסת אריאל קלנר

אבי מעוז: אדוני היושב-ראש, כנסת נכבדה, אני רוצה לדבר על היום שאחרי המלחמה, ולהביא בהקשר זה מבט על הנעשה באירופה

אבי מעוז:  לפני כמה חודשים התחוללה מלחמה של ממש בצרפת, שגלשה גם לבלגיה

אבי מעוז:  הרחובות בערו בפריז, בניס, במרסיי ובשטרסבורג – נזקים של למעלה ממיליארד אירו

אבי מעוז:  הכול כתוצאה מההגירה האדירה ששטפה את אירופה מאפריקה, מאפגניסטן, מסוריה ומעיראק

אבי מעוז:       מתוך התפיסות הפוסט-מודרניות שכבשו אותה בעשורים האחרונים, אירופה איבדה את עצמה לדעת

אבי מעוז:  כחלק מטשטוש הזהויות טושטשה גם הזהות הלאומית

אבי מעוז:  טשטוש הזהות הלאומית הוא מתכון לאסון כלל-אנושי

אבי מעוז:  הגבולות נמחקו בעשרות השנים האחרונות, והאירופים ניסו לצייר לעצמם ולכל העולם ציור דמיוני, כאילו גן עדן חדש קם באירופה

אבי מעוז:  האירופים לא היו מסוגלים לשמור על מדינותיהם מפני שטף ההגירה של המיליונים שזרמו אליהם, ולתומם חשבו שהמהגרים ישתלבו בתרבות המקומית ורק יתרמו לכלכלה ולחברה

אבי מעוז:  רק מעט מדינות זכרו היטב את זהותן הלאומית, וידעו לשמור על גבולותיהן

אבי מעוז:       אני רוצה להציע למנהיגי המדינות ולראשי האיחוד האירופי כיוון של פתרון

אבי מעוז:  מכיוון שבמשך שנים הם מנסים לדחוף אותנו לפתרון המדומיין של שתי מדינות לשני עמים, אולי דווקא בהקשר האירופי זה יכול להצליח: למשל, לחלק את צרפת לשתי מדינות לשני עמים: חלק צפוני לצרפתים המקוריים וחלק דרומי למהגרים בלבד; או אולי פתרון כולל יותר, כמו למשל שתי יבשות לשתי דתות כאשר צפון אירופה תהיה לנוצרים ודרום אירופה תיוחד למוסלמים

אבי מעוז:       נשמע הזוי, נכון, אדוני היושב-ראש? אם התסריט באירופה על שתי מדינות ושתי יבשות הוא דמיוני ומופרך, קל וחומר שהפתרון של שתי מדינות שמנסים לכפות עלינו ביום שאחרי המלחמה, פה בארץ ישראל, הוא מופרך והזוי

אבי מעוז:  למה קל וחומר? כי אם הרעיון הוא הזוי ומופרך כאשר מדובר ביבשת, שהחלוקה בה למדינות ולעמים היא מאוחרת באופן יחסי, אז קל וחומר כאשר מדובר בארץ שהובטחה בצו אלוקי וניתנה לעם שעלה על בימת ההיסטוריה לפני יותר מ-3,000 שנה; ארץ שממנה אותו עם, עם ישראל, עתיד להביא אור וגאולה למין האנושי כולו

אבי מעוז:       וכמו שהובטחנו בנבואת הנביא ישעיהו: "והיה באחרית הימים נכון יהיה הר בית ה' בראש ההרים וְנִשָּׂא מגבעות ונהרו אליו כל הגוים

אבי מעוז:  והלכו עמים רבים ואמרו לכו ונעלה אל הר ה' אל בית אלהי יעקב וְיֹרֵנוּ מדרכיו ונלכה בְּאֹרְחֹתָיו

אבי מעוז:  כי מציון תצא תורה ודבר ה' מירושלם

אבי מעוז:  ושפט בין הגוים והוכיח לעמים רבים וְכִתְּתוּ חרבותם לְאִתִּים וחניתותיהם למזמרות

אבי מעוז:  לא ישא גוי אל גוי חרב ולא ילמדו עוד מלחמה"

ארז מלול: תודה רבה

ארז מלול:  חבר הכנסת אריאל קלנר – אינו נוכח; חבר הכנסת דן אילוז – אינו נוכח; חבר הכנסת יבגני סובה – אינו נוכח; חבר הכנסת חמד עמאר – אינו נוכח; חבר הכנסת נאור שירי – מוותר; חברת הכנסת נעמה לזימי – אינה נוכחת; חברת הכנסת שלי טל מירון – אינה נוכחת; חבר הכנסת עידן רול – אינו נוכח; חבר הכנסת איימן עודה – אינו נוכח; חבר הכנסת יאסר חוג'יראת – אינו נוכח; חבר הכנסת ניסים ואטורי – אינו נוכח; חבר הכנסת צבי ידידיה סוכות – אינו נוכח; חבר הכנסת עמית הלוי – אינו נוכח

ארז מלול:  תמו הנואמים

ארז מלול:       שר הכלכלה ניר ברקת רוצה לסכם או מוותר? לא צריך לסכם

ארז מלול:  אפשר לעבור להצבעה

ארז מלול:       טוב, חברי הכנסת, נעבור להצבעה על הצעת חוק ההסדרים במשק המדינה (תיקוני חקיקה) (תיקון מס' 19), התשפ"ד–2023, בקריאה הראשונה

ארז מלול:  אנא תפסו את מקומותיכם

ארז מלול:  הצבעה עכשיו

ארז מלול: בעד ההצעה להעביר את הצעת החוק לוועדה – 12 

ארז מלול: נמנעים – אין  

ארז מלול: להלן תוצאות ההצבעה: בעד – 12, אין מתנגדים

ארז מלול:  אני קובע כי הצעת חוק ההסדרים במשק המדינה (תיקוני חקיקה) (תיקון מס' 19), התשפ"ד–2023, אושרה בקריאה ראשונה ותעבור לדיון בוועדת הכלכלה להכנתה לקריאה שנייה ושלישית

ארז מלול: [רשומות (הצעות חוק, חוב' מ/1693)

ארז מלול: ] 

ארז מלול: חבריי חברי הכנסת, הסעיף הבא על סדר-היום: הצעת חוק גיל פרישה (הורה שילדו נפטר) (הוראת שעה) (תיקון מס' 2), התשפ"ד–2023, בקריאה ראשונה

ארז מלול:  אני מזמין את כבוד השר וסרלאוף להציג את הצעת החוק

ארז מלול:  בבקשה, עד עשר דקות

ארז מלול:  לא חייבים עשר דקות, עד עשר דקות

יצחק שמעון וסרלאוף: אני לא אלאה את הציבור

יצחק שמעון וסרלאוף:  חבריי חברי הכנסת, אדוני היושב-ראש, כנסת נכבדה, אנחנו מביאים היום הארכת הוראת שעה לחוק גיל פרישה (הורה שילדו נפטר)

יצחק שמעון וסרלאוף:  החוק אומר שהורה שילדו נפטר זכאי להמשיך לעבוד ארבע שנים נוספות בלא שניתן לחייבו לפרוש

יצחק שמעון וסרלאוף:  מדובר בחוק שיש עליו קונסנזוס רחב

יצחק שמעון וסרלאוף:  החוק הזה עבר לפני כשש שנים בשיתוף פעולה מלא של הקואליציה והאופוזיציה, וכך אני מקווה שיהיה גם כעת

יצחק שמעון וסרלאוף:       המשרד החל בעבודה מקצועית של הפיכת הוראת השעה לחוק קבוע, והחלה עבודת מטה רחבה בנושא

יצחק שמעון וסרלאוף:  אולם נוכח הלחימה, ועל מנת לשמור על הרצף התעסוקתי של ההורים של אדם נפטר, אנחנו מבקשים להאריך את הוראת השעה בשנה נוספת עד להשלמת החוק והפיכתו להוראה קבועה

יצחק שמעון וסרלאוף:  מדובר בחוק חברתי ממעלה ראשונה, אשר נועד לתת מענה להורים החיים את כאב השכול, ומוצאים מפלט בשגרת החיים באמצעות עבודה ועשייה; אנשים שאומרים כי אם הם ישבו בביתם ללא מעש איכות החיים שלהם תרד פלאים

יצחק שמעון וסרלאוף:  למשרדי פנו אזרחים רבים, כאלו שהתחננו כי הוראת השעה הזאת תהפוך לקבועה, אזרחים מכל הקצוות, שאמרו כי שהייתם בביתם ללא מעש תחיה את היגון הצבור בהם

יצחק שמעון וסרלאוף:  אני, כשר האמון גם על האזרחים הוותיקים, מבקש להאריך את הוראת השעה הזו, ובהמשך, בעזרת השם, להביא את החוק הזה לקביעות

יצחק שמעון וסרלאוף:  הדבר הזה חשוב ללא הבדלים פוליטיים למען יקירינו הוותיקים, אנשים אשר בזכותם אנו חיים כאן

יצחק שמעון וסרלאוף:  תודה

ארז מלול: תודה רבה לכבוד השר

ארז מלול:  נעבור לדיון אישי

ארז מלול:  ראשת הדוברים, חברת הכנסת טלי גוטליב

ארז מלול:  שלוש דקות, בבקשה

טלי גוטליב: חיילים, חיילים יקרים, זכיתי לקבל הודעות מיואל, אח שלי, המ"פ מפלוגה א' בח'אן יונס

טלי גוטליב:  אני מקריאה לכם מה רשמתי לו: יואלי, אחי היקר והאהוב, אין לי בכלל מילים לבטא את גאוותי בך ובערכיך

טלי גוטליב:  אני שומעת עליך שאתה מפקד מוביל, אחראי, מיומן וערכי, ואני רק אחותך שמתגעגעת ודואגת מאוד, וקוראת תהילים וממש מבקשת שהשם ישמורך מכל רע

טלי גוטליב:  אני יודעת שנולדת לשמור על עם ישראל ולחיות עבורו

טלי גוטליב:  אתה לא יוצא מליבי לרגע

טלי גוטליב:  אני נואמת בכנסת עליך ועל החיילים, ושומרת עליכם בדרכי שלי

טלי גוטליב:  אתה לוחם אמיתי את מלחמת היהדות וקידוש השם

טלי גוטליב:  אני מתגעגעת אליך, ואוהבת אותך מאוד

טלי גוטליב:       זכיתי לקבל תשובה: טלטול שלי, את מחזקת אותי ממש

טלי גוטליב:  אוהב אותך נורא

טלי גוטליב:  את חיילת נאמנה לעם ישראל

טלי גוטליב:  גאה בך

טלי גוטליב:       כתבתי לו שסרטוני הזוועה מהקיבוצים והנובה, שצפיתי בהם שעות ארוכות, חידדו אצלי את ההכרח בלחימה להשבת כבודנו וגאוותנו הלאומית

טלי גוטליב:  הלוחמים והמפקדים, בכם אני תולה את תקוותי להשבת החוסן למדינת ישראל

טלי גוטליב:       ואחרי שהקראתי לכם את ההתכתבות המרגשת הזו, אני רוצה לומר לכם מה קרה השבוע כאן על ידי תומכי טרור בכנסת ישראל

טלי גוטליב:  אחמד טיבי, לא פחות ולא יותר, בבית המשפט העליון, במסגרת דיון לאישור הפגנה כנגד המלחמה – עתירה שהם חזרו בהם ממנה – אומר את הדבר הבא, אני אקריא לכם את זה מילה במילה כדי שתבינו עם מה אנחנו מתעסקים פה

טלי גוטליב:       אחמד טיבי, זה שאמר לפני עשר שנים, אגב, שאין דבר נעלה יותר מהשהידים המחבלים, כך לדבריו, בבית המשפט העליון אומר את הדבר הבא – צורח על עו"ד נתי רום ומאשים את נתי רום בכך שהמתנחלים, המתיישבים ביהודה ושומרון, הם-הם האחראים לטבח 1,200 הנרצחים ב-7 באוקטובר

טלי גוטליב:  זה מה שאומר אחמד טיבי, תומך הטרור

טלי גוטליב:  בכנסת ישראל יושב ומקבל משכורת

טלי גוטליב:      עאידה סלימאן, שנכנסה קודם להצביע ברוב תעוזתה, פגשתי אותה קודם מאחור – לא האמנתי

טלי גוטליב:  שאלתי אותה: מה זה, אני רואה או שאני לא רואה? אני משפשפת את העיניים

טלי גוטליב:  מה את עושה פה? גב' עאידה סלימאן, שלא ראויה גם לתואר גברת, ראויה לתואר אחד בלבד, וזה תומכת טרור, התראיינה השבוע ואמרה – תקשיב טוב, אדוני היו"ר, תקשיבו טוב, עם ישראל, חברת כנסת, על חשבונכם יושבת פה; עאידה סלימאן התראיינה ואמרה שממשלת ישראל תכננה את המלחמה הזאת זמן רב, זמן רב היא תכננה את המלחמה הזאת

טלי גוטליב:       רגע אחד, אדוני, סליחה שאני מעכבת אתכם בדבר הזה, אני חייבת, פשוט אין לתאר את הבושה הזאת

טלי גוטליב:  בבקשה – אומרת הגברת עאידה סלימאן: ממשלת ישראל היא זו שמתכננת ותכננה את המלחמה הזאת לאורך זמן

טלי גוטליב:  היא תכננה את המלחמה הזאת כדי לכבוש שטחים פלסטיניים

טלי גוטליב:  היא לקחה את כל הזעם והנקמה שלה, התחילה מלחמה שאין לה קשר עם כל זה – הגברת עאידה סלימאן

טלי גוטליב:      יושבים פה שני תומכי הטרור האלה – חכו, אין לי זמן, אחרת גם על איימן עודה הייתי נואמת, על דברים שהוא אמר – ואנחנו משלמים להם משכורת

טלי גוטליב:  ואני אומרת לכם פה, טוב טוב טוב אני עוקבת אחרי כל מילה שתומכי הטרור האלה עושים פה

טלי גוטליב:  אני מפעילה איסוף מידע כל הזמן עליהם, כי אני לא אתן שהם ישבו פה

טלי גוטליב:  ואני אעשה כל מה שאני יודעת לעשות, ואני אכריח את כל חברי הכנסת, משמאל ומימין, להתבזות, להתבייש ולהוריד את הראש כשהם נמצאים כאן

טלי גוטליב:  כל דקה שהם נמצאים כאן זה בושה לחיילינו, זה בושה למורשת שלנו ובושה למדינת ישראל

ארז מלול: תודה רבה

ארז מלול:  חברת הכנסת מירב בן ארי

מירב בן ארי: אדוני היושב בראש, חבריי וחברותיי חברי הכנסת, אני רוצה לשאול את ראש הממשלה איפה הוא היה ביום שישי בערב

מירב בן ארי:  איפה היית ולמה לא ראיתי אותך בטלוויזיה משתתף בצער המשפחות ומביע צער על הטרגדיה? הבנתי שהטרגדיה קרתה כבר ב-10:00, אני מניחה גם שידעת עליה הרבה לפנינו

מירב בן ארי:  יכולת לצלם את אחד הסרטונים הייעודיים שלך, אבל לא היית שם

מירב בן ארי:  בכלל, אתה האיש שלא היה שם

מירב בן ארי:      ביום שישי בערב, כשקמנו מארוחת הערב – אנחנו לא מסתכלים על טלפונים בזמן ארוחת הערב – הסתכלתי על הטלפון, ראיתי את ההודעות והבנתי שמשהו טרגי קרה

מירב בן ארי:  פתחנו את הטלוויזיה וראינו את דובר-העל, הלוא הוא דניאל הגרי, דובר צה"ל

מירב בן ארי:  הוא, אגב, תמיד שם

מירב בן ארי:  קרתה לעם שלנו טרגדיה, אבל אתה לא היית שם, רק דובר צה"ל היה

מירב בן ארי:  אגב, קראו לזה הודעה מיוחדת, הודעה דרמטית

מירב בן ארי:  זה לא היה מדויק, כי זו הייתה הודעת בלהות

מירב בן ארי:      התוצאה הטרגית היא שלושה חטופים ירויים בידי כוחותינו, וזה כל כך טרגי, כי הלוחמים שלנו נמצאים שם למענם, מקריבים את עצמם; וזה טרגי, כי שלושה בחורים שרדו 70 יום מול האויב, אבל לא שרדו את הירי שלנו; וזה טרגי, כי כל יום נותרים פחות חטופים; וזה טרגי, כי הנפש מוצפת ומתקשה להכיל; וזה הכי טרגי, כי ערב שבת היה יכול להיות לילה של בשורה משמחת בתוך אוקיינוס של עצב

מירב בן ארי:       כנראה שאם הייתה בשורה משמחת גם אתה היית מופיע שם, אבל תראה מה קרה

מירב בן ארי:  בשעות שבאו אחרי הודעת דובר צה"ל, אחרי העובדות, היו גם שאלות

מירב בן ארי:  היו שאלות ששאלו הכתבים והפרשנים

מירב בן ארי:  האם הם יצאו מפיר? האם הם שהו במבנה הרוס? האם הם ניסו להימלט? האם הם ניצלו את ההזדמנות ורצו אל הכוחות? שאל מואב ורדי בערוץ 11: אנחנו יודעים את הטווח שממנו הם נורו? יכול להיות שאין מספיק מחשבה בקרב כוחותינו, שזה אזור שמסתובבים בו חטופים? או נטלי שמטוב, ששאלה: זה תרחיש שלא דיברנו עליו עד היום? עד כמה תמונת המודיעין ברורה יותר לגבי הקבוצות של החטופים?     השאלות של הפרשנים הן השאלות ששאלנו בבתים, כי כולם שאלו מה קרה ואיך זה קרה ולמה זה קרה, וציפינו לתשובות

מירב בן ארי:  קיווינו לקצת מנהיגות שתהיה שם בשישי בערב ותיקח אחריות

מירב בן ארי:  אבל אתה, אדוני ראש הממשלה, לא הגעת בערב שבת, הגעת רק במוצאי שבת

מירב בן ארי:  יש לי תחושה שאם האירוע היה מסתיים אחרת, כנראה שהיית שם

ארז מלול: תודה רבה

מירב בן ארי: כך לא נראית מנהיגות

מירב בן ארי:  תודה

ארז מלול: תודה רבה

ארז מלול:  חבר הכנסת אחמד טיבי – אינו נוכח; חבר הכנסת ואליד אלהואשלה – אינו נוכח; חבר הכנסת רון כץ – אינו נוכח; חבר הכנסת עודד פורר – אינו נוכח; חבר הכנסת ירון לוי – אינו נוכח; חבר הכנסת עופר כסיף – אינו נוכח; חברת הכנסת יוליה מלינובסקי – אינה נוכחת; חברת הכנסת יסמין פרידמן – אינה נוכחת; חבר הכנסת יוסף עטאונה – אינו נוכח; חבר הכנסת מיקי לוי – מוותר; חבר הכנסת יצחק פינדרוס – אינו נוכח; חבר הכנסת אבי מעוז – אינו נוכח; חבר הכנסת אריאל קלנר – אינו נוכח; חבר הכנסת דן אילוז – אינו נוכח; חבר הכנסת יבגני סובה – אינו נוכח; חבר הכנסת חמד עמאר – אינו נוכח; חבר הכנסת נאור שירי – מוותר; חברת הכנסת נעמה לזימי – אינה נוכחת; חברת הכנסת שלי טל מירון – אינה נוכחת; חבר הכנסת עידן רול – אינו נוכח; חבר הכנסת איימן עודה – אינו נוכח; חבר הכנסת יאסר חוג'יראת – אינו נוכח; חבר הכנסת ניסים ואטורי – אינו נוכח; חבר הכנסת צבי ידידיה סוכות – אינו נוכח; חבר הכנסת עמית הלוי – אינו נוכח

ארז מלול:       נעבור לסיכום, צריך את השר לסכם

ארז מלול:  השר מסכם או שנעבור להצבעה? אפשר לעבור להצבעה

ארז מלול:       חברי הכנסת, נעבור להצבעה על הצעת חוק גיל פרישה (הורה שילדו נפטר) (הוראת שעה) (תיקון מס' 2), התשפ"ד–2023, בקריאה ראשונה

ארז מלול:  אנא תפסו את מקומותיכם

ארז מלול:  הצבעה עכשיו

ארז מלול: בעד ההצעה להעביר את הצעת החוק לוועדה – 11 

ארז מלול: נמנעים – אין 

ארז מלול: להלן תוצאות ההצבעה: 11 בעד, אין מתנגדים

ארז מלול:  אני קובע כי הצעת חוק גיל פרישה (הורה שילדו נפטר) (הוראת שעה) (תיקון מס' 2), התשפ"ד–2023, אושרה בקריאה ראשונה ותעבור לדיון בוועדת העבודה והרווחה להכנתה לקריאה שנייה ושלישית

ארז מלול: [מס' מ/1682; דברי הכנסת, חוב' ז', ישיבה 120; נספחות

ארז מלול: ] 

ארז מלול: חבריי חברי הכנסת

ארז מלול:  הנושא הבא על סדר-היום: הצעת חוק הגז (בטיחות ורישוי) (תיקון מס' 9), התשפ"ד–2023, בקריאה שנייה ושלישית

ארז מלול:  אני מזמין את חבר הכנסת שלום דנינו, בשם יושב-ראש ועדת הכלכלה, להציג את הצעת החוק

שלום דנינו: אדוני היושב-ראש, כנסת נכבדה, אני מתכבד להציג בפניכם את הצעת חוק הגז (בטיחות ורישוי) (תיקון מס' 9), התשפ"ד–2023, לקריאה שנייה ושלישית

שלום דנינו:  הצעת החוק, שהיא הצעת חוק ממשלתית, נועדה בנוסח המקורי שלה להאריך את תוקפה של הוראת מעבר שאושרה במסגרת הרפורמה לחיבור מפעלי תעשייה לרשת הגז הטבעי ואמורה לפקוע ב-1 בינואר 2024

שלום דנינו:  בדיונים שקיימנו בוועדה החלטנו על שינוי משמעותי בהצעת החוק, כפי שאסביר בהמשך דבריי, אך לפני כן אפרט את הרקע לתיקון

שלום דנינו:       בשנת 2015 אושר בוועדת הכלכלה, במסגרת חוק ההסדרים, תיקון חקיקה מקיף שעיקרו הסמכת גופים פרטיים כגופים בודקים, שיהיו מורשים לערוך בדיקות בטיחות להתקנתם ולהפעלתם של מתקני גז טבעי לצריכה וייתנו אישור תקינות לגביהם, כך שלא יידרש אישור של רשות הגז הטבעי במשרד האנרגיה לגבי כל והפעלה של מתקן כאמור

שלום דנינו:  הגופים הבודקים מקבלים הסמכה מהרשות הלאומית להסמכת מעבדות וכן מהממונה על התקינה במשרד הכלכלה והתעשייה

שלום דנינו:  עוד קבע החוק כי מכון התקנים ישמש אף הוא כגוף בודק

שלום דנינו:       בנוסף לכך, סעיף 8י לחוק הגז, אם סבר הממונה על הבטיחות ברשות הגז הטבעי, בעקבות פנייה מנומקת שהועברה אליו בידי גורם מוסמך, כי יש חשש לסכנה לבטיחות הציבור בשל שימוש במתקן גז טבעי, רשאי הממונה לתת לבעל האישור והתקינות של המתקן כל הוראה הנדרשת לדעתו למניעת הסכנה לבטיחות הציבור

שלום דנינו:  בנוסף רשאי הממונה להורות לגוף בודק, ובכלל זה למכון התקנים, לבצע בדיקת תקינות למתקן, ובלבד שהגוף שיבדוק את המתקן לא יהיה אותו הגוף שנתן את אישור התקינות לגבי המתקן

שלום דנינו:       כדי לאפשר היערכות ליישום הרפורמה, ובכלל זה כדי לאפשר את הסמכתם של הגופים הבודקים, נקבעה בחוק הוראת מעבר לעניין סעיף 8י, המקנה סמכות לממונה על הבטיחות ברשות הגז הטבעי להורות למכון התקנים לבצע בדיקת תקינות במתקן גז טבעי במקרה של סכנה לבטיחות, גם אם מכון התקנים היה הגוף שנתן את אישור התקינות לגבי אותו מתקן

שלום דנינו:       הוראה זו נקבעה מאחר שהיה ברור שבתקופת המעבר מכון התקנים ישמש כגוף הבודק העיקרי, עד שיוסמכו גופים בודקים נוספים

שלום דנינו:  אולם מאז שאושרה הרפורמה ב-2015 הוסמכו שני גופים בודקים בלבד, אשר, בשונה ממכון התקנים, אינם מוסמכים לבדוק את כל הסוגים של מתקני הגז

שלום דנינו:  בשל מיעוט הגופים הבודקים שהוסמכו מאז נחקקה הרפורמה, הוארך שלוש פעמים תוקפה של הוראת המעבר בעניין סמכות הממונה והצעת החוק המקורית שהביאה הממשלה לאישור הוועדה נועדה להאריך אותה פעם נוספת, הפעם לשש שנים, עד לשנת 2030

שלום דנינו:       לקראת הדיון בוועדה בהצעת החוק העיר הייעוץ המשפטי לוועדה כי לא ראוי להאריך את הוראת המעבר זמן כה ממושך, שכן הוראת המעבר, מעצם טיבה, אמורה להיות הסדר זמני לתקופה קצרה

שלום דנינו:  אם הנוסח המקורי של הצעת החוק הממשלתית היה מתקבל, הוראת המעבר הייתה אמורה להיות בתוקף למשך 15 שנים, עד לשנת 2030

שלום דנינו:  מעבר לכך, כפי שגם נכתב מפורשות בדברי ההסבר להצעת החוק, אין צפי, כפי שלא היה בהארכות הקודמות, להתווספות גופים בודקים חדשים גם במהלך שש השנים הקרובות

שלום דנינו:       בעקבות זאת, בדיון שקיימה הוועדה עלתה שאלת נחיצותו של ההסדר הקיים בנושא סמכות הממונה

שלום דנינו:  בדיון אמר הממונה על הבטיחות ברשות הגז הטבעי כי מאז שנחקקה הרפורמה ב-2015 התקבלו אצלו רק שתי פניות בהתאם להוראה זו

שלום דנינו:  זאת ועוד, וכפי שציינתי קודם לכן, הממונה על הבטיחות ברשות הגז הטבעי אינו הגורם שמסמיך את הגופים הבודקים ואינו הרגולטור שלהם

שלום דנינו:  לפי החוק, האחריות על הפעלת מתקני גז טבעי לצריכה במפעל היא באחריות בעל המתקן, והרשות הלאומית להסמכת מעבדות היא הגורם שאמור לבצע בקרה על פעילות הגופים הבודקים

שלום דנינו:  לפיכך, הממונה אינו הגורם המתאים לפקח על פעילותם גם במקרה של חשש לסכנה לבטיחות הציבור

שלום דנינו:       לאור זאת, החלטנו לבטל את סעיף 8י לחוק, וכך גם לא יהיה עוד צורך בהוראת המעבר שהתייחסה לאותו סעיף

שלום דנינו:  למען הסר ספק, כוונתנו היא שהממונה על הבטיחות לא יידרש לעסוק כלל בבקרה על הגופים הבודקים, לרבות בדיקות מדגמיות, אכיפה וכדומה

שלום דנינו:       חברי הכנסת, הרפורמה שעברה ב-2015 נחקקה מתוך רצון לייעל את התהליכים הנוגעים לחיבור צרכנים, ובכללם מפעלי תעשייה, למקטעי גז טבעי, תוך שמירה על בטיחותם של מתקני צריכת הגז

שלום דנינו:  לצערנו, מספר הגופים הבודקים שהוסמכו מאז חקיקת הרפורמה הוא עדיין מועט

שלום דנינו:  אני מצפה כי הממשלה תבחן את ההסדר הקיים לעניין הגופים הבודקים, לרבות בעניין אופן הסמכתם של גופים אלה, כדי להקל על עוד ועוד חברות לפעילותן בתחום זה

שלום דנינו:       להצעת החוק לא הוגשו הסתייגויות ואני מבקש לאשר אותה בקריאה שנייה ובקריאה שלישית

שלום דנינו:  אני רק רוצה להוסיף הערה

שלום דנינו:  מה שהסתבר לנו מהדיונים בוועדה זה שהיו ממש מעט בקשות לחיבור, היו מספר עשרות פעמים למשך חמש-שש שנים, וזו הסיבה לביטולו של סעיף 8י בעיקר

שלום דנינו:  תודה רבה

ארז מלול: תודה רבה לחבר הכנסת שלום דנינו

ארז מלול:  כאמור, להצעת החוק לא הוגשו הסתייגויות אך הוגשו בקשות לרשות דיבור של סיעות ישראל ביתנו וחד"ש-תע"ל

ארז מלול:  אני לא רואה מישהו מהם, אז אני עובר להצבעה

ארז מלול:       חברי הכנסת, נעבור להצבעה בקריאה שנייה על הצעת חוק הגז (בטיחות ורישוי) (תיקון מס' 9), התשפ"ד–2023, כנוסח הוועדה

ארז מלול:  הצבעה עכשיו

ארז מלול: בעד סעיפים 1–4 – 7 

ארז מלול: נמנעים – אין 

ארז מלול: להלן תוצאות ההצבעה: שבעה בעד, אין מתנגדים

ארז מלול:  אני קובע כי הצעת החוק אושרה בקריאה שנייה

ארז מלול:       חברי הכנסת, נעבור להצבעה בקריאה שלישית על הצעת חוק הגז (בטיחות ורישוי) (תיקון מס' 9), התשפ"ד–2023

ארז מלול:  הצבעה עכשיו

ארז מלול: בעד החוק – 8 

ארז מלול: נמנעים – אין 

ארז מלול: להלן תוצאות ההצבעה: שמונה בעד, אין מתנגדים

ארז מלול:  אני קובע כי הצעת חוק הגז (בטיחות ורישוי) (תיקון מס' 9), התשפ"ד–2023, התקבלה בקריאה השנייה והשלישית ותיכנס לספר החוקים

ארז מלול: [מס' מ/1690; דברי הכנסת, חוב' ט', ישיבה 127; נספחות

ארז מלול: ] 

ארז מלול: חברי הכנסת, הסעיף הבא על סדר-היום: הצעת חוק כליאתם של לוחמים בלתי חוקיים (תיקון מס' 4 והוראת שעה – חרבות ברזל), התשפ"ד–2023

ארז מלול:  מציג חבר הכנסת שלום דנינו, בשם יושב-ראש ועדת החוץ והביטחון, בבקשה

שלום דנינו: אדוני היושב-ראש, כנסת נכבדה, אני מתכבד להציג בפני הכנסת לקריאה השנייה ולקריאה השלישית את הצעת חוק כליאתם של לוחמים בלתי חוקיים (תיקון מס׳ 4 והוראת שעה), התשפ"ד–2023, שיזמה הממשלה

שלום דנינו:      חוק כליאתם של לוחמים בלתי חוקיים, התשס"ב–2002, נועד להסדיר את כליאתם של מי שנטלו חלק בפעולות איבה נגד ישראל או נמנו עם כוחות המבצעים פעולות איבה נגד ישראל ואינם נופלים תחת ההגדרה "שבויי מלחמה" שבאמנת ג'נבה השלישית, המסדירה את החזקתם של שבויי מלחמה

שלום דנינו:  החוק קובע הליך סדור לכליאתם של הלוחמים הבלתי-חוקיים, המכונים בקיצור לב"חים, ואמצעי הבקרה והביקורת השיפוטית עליהם

שלום דנינו:  בצד זאת, נותן החוק מענה למקרים שבהם יש היקף נרחב של לוחמים בלתי חוקיים, וקובע כי במקרים שבהם הכריזה הממשלה על מלחמה או הודיעה על נקיטת פעולות צבאיות משמעותיות, הממשלה, באישור ועדת החוץ והביטחון, מוסמכת להכריז על שינויים בתחולת החוק

שלום דנינו:  במהלך תקופת תוקפה של ההכרזה התקופות המנויות בחוק ארוכות יותר, והדרג המוסמך לקבל החלטות לפי החוק נמוך יותר

שלום דנינו:    ואולם, גם מנגנון זה לא נתן מענה מספק להיקף הלב"חים שנלכדו במהלך הלחימה בעזה ולמורכבות החקירה שלהם נוכח הנסיבות הייחודיות של מתקפת הטרור הרצחנית ב-7 באוקטובר

שלום דנינו:  משכך הותקנו בתחילת המלחמה תקנות שעת חירום שהרחיבו עוד יותר את התקופות המנויות בחוק והורידו עוד יותר את הדרגים המאשרים

שלום דנינו:  בתקנות שעת חירום אלה נעשו שינויים במהלך החודשים האחרונים, והוועדה אישרה את כל ההכרזות שניתנו בעקבות אותם שינויים

שלום דנינו:      הצעת החוק שאני מציג כעת נועדה להחליף את ההסדר שבתקנות שעת החירום בחקיקה ראשית של הכנסת כהוראת שעה לארבעה חודשים

שלום דנינו:  במסגרת הצעת החוק יש הרחבות נוספות אף מעבר למה שנקבע בתקנות שעת החירום

שלום דנינו:  בין השינויים העיקריים – הארכת משך הוראת הכליאה הזמנית ל-45 ימים, הארכת התקופה שעד לסיומה יש להביא את הלב"ח בפני שופט ל-75 ימים, הארכת התקופה שבה ניתן להגביל פגישה של לב"ח עם עורך דין מטעמים של ביטחון המדינה ל-75 ימים והארכת התקופה שבית המשפט רשאי לאשר זאת ל-180 ימים

שלום דנינו:  כן מוצע לקבוע כי הסמכות להגביל פגישה עם עורך דין תינתן לקצין בדרגת סגן אלוף או לראש צוות חוקרים בשב"כ, וכן לאפשר את קיום הדיון בבית המשפט בדרך של היוועדות חזותית

שלום דנינו:       יודגש כי הצעת החוק אינה עוסקת בשאלה אם בסופו של דבר יועמדו לדין אותם לב"חים, לפי איזה דין ובפני איזה בית משפט

שלום דנינו:  החוק מסדיר רק את הליך כליאתם, והצעת החוק כוללת רק שינויים בהליך זה

שלום דנינו:      בנוסף לתיקון זה מוצע לערוך תיקון נוסף בחוק, כהוראה קבועה, במטרה להתאים את הוראות החוק לתיקונים שנעשו ב-2018 בחוק-יסוד: הממשלה, המסדירים את ההודעה לוועדת החוץ והביטחון על נקיטת פעולות צבאיות משמעותיות ואת האפשרות של הממשלה להסמיך את הקבינט להכריז על מלחמה או להודיע על נקיטת הפעולות

שלום דנינו:       להצעת החוק לא הוגשו הסתייגויות

שלום דנינו:  אבקש מחברי הכנסת לאשר את הצעת החוק בקריאה השנייה ובקריאה השלישית

ארז מלול: תודה רבה, חבר הכנסת שלום דנינו

ארז מלול:       כאמור, להצעת החוק לא הוגשו הסתייגויות, לכן נעבור להצבעה בקריאה השנייה על הצעת חוק כליאתם של לוחמים בלתי חוקיים (תיקון מס' 4 והוראת שעה – חרבות ברזל), התשפ"ד–2023, כנוסח הוועדה

ארז מלול:  הצבעה עכשיו

ארז מלול: בעד סעיפים 1–3 – 9 

ארז מלול: נמנעים – אין 

ארז מלול: בעד – תשעה, אין מתנגדים

ארז מלול:  אני קובע כי הצעת החוק אושרה בקריאה שנייה

ארז מלול:       חברי הכנסת, נעבור להצבעה בקריאה שלישית על הצעת חוק כליאתם של לוחמים בלתי חוקיים (תיקון מס' 4 והוראת שעה – חרבות ברזל), התשפ"ד–2023

ארז מלול:  הצבעה עכשיו

ארז מלול: בעד החוק – 9 

ארז מלול: נמנעים – אין  

ארז מלול: להלן תוצאות ההצבעה: תשעה בעד, אין מתנגדים

ארז מלול:  אני קובע כי הצעת חוק כליאתם של לוחמים בלתי חוקיים (תיקון מס' 4 והוראת שעה – חרבות ברזל), התשפ"ד–2023, התקבלה בקריאה השנייה והשלישית ותיכנס לספר החוקים

ארז מלול: [מס' מ/1686; דברי הכנסת, חוב' ח', ישיבה 122; נספחות

ארז מלול: ] 

ארז מלול: חבריי חברי הכנסת, הסעיף הבא על סדר-היום: הצעת חוק זכויות החולה (תיקון מס' 15), התשפ"ד–2023, בקריאה השנייה והשלישית

ארז מלול:  אני מזמין את יושב-ראש ועדת הבריאות חבר הכנסת יונתן מישרקי להציג את הצעת החוק, בבקשה

ועדת הבריאות): תודה רבה, אדוני היושב-ראש

ועדת הבריאות):  חבריי חברי הכנסת, אדוני השר, אני מתכבד להציג בפניכם את הצעת חוק זכויות החולה (תיקון מס' 15), התשפ"ד–2023, לקריאה שנייה ושלישית

ועדת הבריאות):  החודשים האחרונים הציפו, לצערנו הרב, את העיסוק הנורא של זיהוי חללים, מה שחשף את כולנו לעבודת הקודש של העוסקים במלאכה

ועדת הבריאות):  כבוד המת ואיסור הלנת המת הינם ערך יהודי שעליו שמרנו במשך אלפי שנים, וגם כיום מדינת ישראל היא המדינה היחידה בעולם ששומרת בקנאות על הערך החשוב הזה, יחד עם רופאים משפטיים

ועדת הבריאות):  בתחילת המלחמה ביקרתי מספר פעמים בבסיס הרבנות הצבאית שבמחנה שורה יחד עם חברי היושב בראש חבר הכנסת ארז מלול, וראינו מקרוב את העבודה הסיזיפית של כלל האנשים הקדושים שעסקו לילות כימים במלאכת הזיהוי ובכבוד המת

ועדת הבריאות):  גם בדיון שערכנו בוועדת הבריאות לאחרונה בנושא המכון לרפואה משפטית שמענו כולנו על עבודתם המאומצת והמסורה של רופאי המכון בכל הקשור להליך הזיהוי והבאת החללים לקבורה

ועדת הבריאות):       החוק שמונח לפניכם הינו פועל יוצא של צרכים שעלו במהלך פעילות - - -     

קריאה: - - -      

ארז מלול: חבר הכנסת משה סעדה

ועדת הבריאות): החוק שמונח לפניכם הינו פועל יוצא של צרכים שעלו במהלך פעילות העוסקים במלאכת הקודש של זיהוי החללים, שאליהם נחשפנו גם במהלך דיוני הוועדה וגם במהלך הסיורים בשטח

ועדת הבריאות):      לאור זאת אני מתכבד להביא בפני הכנסת לקריאה השנייה ולקריאה והשלישית את הצעת חוק זו, שהגישה הממשלה

ועדת הבריאות):  בבסיס הצעת החוק עומד המרכז הלאומי לרפואה משפטית, שמטפל, בין השאר, בזיהוי נפטרים, בנתיחה ובבדיקה של סיבות המוות, שנזקק כיום לצווים שיפוטיים לשם קבלת מידע רפואי הנדרש לו כדי להבין את הרקע הבריאותי של הנפטר שבפניו ואת הסיבות שהביאו למותו כדי למצוא מאפיינים מיוחדים שיסייעו בזיהוי הגופה

ועדת הבריאות):  קבלת הצווים מעכבת את הקבורה ומחייבת לעיתים לבצע נתיחה, שניתן היה לחסוך אם המידע היה נמסר במועד, על כל המשמעויות שיש לכך מבחינת כבוד המת

ועדת הבריאות):  הדבר מכביד שלא לצורך על עבודת רופאי המרכז, ובפרט בימים שאינם ימי עבודה רגילים

ועדת הבריאות):  כמו כן, מתברר כי הדבר גורם בפועל לחשיפת חומר רפואי רב בהרבה מהנדרש לקביעת סיבת המוות או זיהוי הגופה

ועדת הבריאות):      הצעת החוק שבפניכם מבקשת להקל על קבלת המידע הרפואי הנדרש למטרת זיהוי גופה או קביעת סיבת המוות

ועדת הבריאות):  מוצע לכלול בנסיבות המנויות בסעיף 20 לחוק זכויות החולה, התשנ"ו–1996, שבהן רשאי מוסד רפואי מטפל להעביר מידע רפואי לאדם אחר, גם מסירת מידע הנחוץ לשם זיהוי גופה או לשם קביעת סיבת מוות, אם מסירת המידע היא למרכז הלאומי לרפואה משפטית, לרבות גורם אחר שבו מסתייע רופא של המרכז, כגון מומחים אנתרופולוגיים, אף אם אינם בגדר מטפל, או אם מסירת המידע היא למטפל אחר המוסמך על פי דין לזיהוי גופה או לקביעת סיבת מוות – דהיינו רופא בלשכת הבריאות המחוזית שתפקידו לקבוע סיבת מוות - -     

מירב בן ארי: אין - - -     

ועדת הבריאות): את לא בקצב? לא היית בדיונים

מירב בן ארי: לא קשור

ועדת הבריאות): לא קשור

ועדת הבריאות):  אוקיי

ועדת הבריאות):  אני גם אתמצת בסוף, ככה, במילה וחצי

מירב בן ארי: - - -     

ועדת הבריאות): - - או רופאי השיניים הפועלים כחלק ממשטרת ישראל בזיהוי גופה

ועדת הבריאות):      הצעת החוק מבהירה כי לעניין זה יראו במסירת המידע הנדרש לשם זיהוי הגופה או קביעת סיבת המוות כאילו מסירת המידע נדרשה לשם טיפול באותו מטופל, כך שבכפוף להרשאות הנדרשות ניתן יהיה לשקול לאפשר לגורמים שמותר למסור להם את המידע, להתחבר למערכות המידע הפועלות במסגרת מערכת הבריאות בישראל – למטרות אלה

ועדת הבריאות):      כמובן שמסירת המידע כפופה גם לכללים שקבועים כיום בסעיף 20 האמור ומחייבים להעביר את המידע רק במידה הנדרשת, ותוך צמצום חשיפת הזהות של המטופל, ולא להעבירו לאחר אלא בכפוף לאותם כללים

ועדת הבריאות):      לסיום, אבקש להודות לעובדי המכון לרפואה משפטית בניהולו של ד"ר חן קוגל היקר - -     

ארז מלול: את זה באמת, את התודות, עשה לאט

ארז מלול:  באמת

ארז מלול:  זה חשוב, כי עשו פה עבודת קודש בוועדה שבראשותך

ועדת הבריאות): בהחלט

ועדת הבריאות):  תודה רבה

ועדת הבריאות):       - - לצוותים הרפואיים ולכלל הארגונים השונים העוסקים בחסד של אמת, על פעילותם המסורה, ועבודתם המאומצת 24/7 כפשוטו, בתנאים לא תנאים, שנעשית גם בימים אלה, שבהם הם עדיין פועלים במסגרת שליחות חשובה הזו

ועדת הבריאות):      אני מבקש גם כן להודות לשר הבריאות אוריאל בוסו על הגשת החוק החשוב הזה; למשרד לשירותי דת ולמנכ"ל המשרד יהודה אבידן, על הפעילות הענפה שעשו בתקופה הקשה הזו, בלהביא את החללים ולשמור על כבודם של המתים

ועדת הבריאות):  אבקש להודות גם כן למי שהיו שותפים בקידום הצעת חוק זו ובהכנתה לקריאה שניה ושלישית, למנהלת הוועדה המסורה גב' מיכל דיבנר, לכלל צוות הוועדה, ליועצת המשפטית המסורה שליוותה את החוק הזה גב' נעה בן שבת, וכמובן ליועץ שלי אסף רני היקר

ועדת הבריאות):      ההצעה אושרה בוועד הבריאות פה אחד, ואני מבקש מהכנסת לאשר את הצעת החוק בקריאות השנייה והשלישית בנוסח שאישרה הוועדה

ועדת הבריאות):  תודה רבה

ארז מלול: תודה רבה ליושב-ראש ועדת הבריאות

ארז מלול:       להצעת החוק לא הוגשו הסתייגויות, ולכן נעבור להצבעה בקריאה שנייה על הצעת חוק זכויות החולה (תיקון מס' 15), התשפ"ד–2023, כנוסח הוועדה

ארז מלול:  הצבעה עכשיו

ארז מלול: בעד סעיף 1 – 7 

ארז מלול: נמנעים – אין 

ארז מלול: להלן תוצאות ההצבעה: שבעה בעד, אין מתנגדים

ארז מלול:  אני קובע כי הצעת החוק אושרה בקריאה שנייה

ארז מלול:       חבריי, נעבור להצבעה בקריאה שלישית על הצעת חוק זכויות החולה (תיקון מס' 15), התשפ"ד–2023

ארז מלול:  הצבעה

ארז מלול: בעד החוק – 7 

ארז מלול: נמנעים – אין 

ארז מלול: להלן תוצאות ההצבעה: שבעה בעד, אין מתנגדים

ארז מלול:  אני קובע כי הצעת חוק זכויות החולה (תיקון מס' 15), התשפ"ד–2023, התקבלה בקריאה שנייה ושלישית ותיכנס לספר החוקים

ארז מלול:       הפסקה? יוצאים להפסקה? טוב, כיוון שכמה חוקים מסדר-היום עדיין - - -     

מירב בן ארי: חוק אחד, היוועדות חזותית

ארז מלול: חוק אחד, היוועדות חזותית, לא הגיע עדיין

ארז מלול:  אני יוצא להפסקה במליאה

ארז מלול:  נודיע לכם על המשך כינוס המליאה

ארז מלול:  תודה רבה לכם

בשעה 18: << נושא >> מסמכים שהונחו על שולחן הכנסת << נושא >>      

אורית פרקש הכהן: חברי הכנסת, הסעיף הבא על סדר-היום: הצעת חוק כליאתם של לוחמים בלתי חוקיים, (תיקון מס' 4 והוראת שעה – חרבות ברזל) – להכריז קודם? סליחה

חוק ומשפט): אבל זה לא שם החוק

אורית פרקש הכהן: זה מה שהביאו לי

אורית פרקש הכהן:  לא, נכון, זו היוועדות - - -     

חוק ומשפט): קיום דיונים

חוק ומשפט):  היא אמרה משהו על לוחמים בלתי חוקיים

אורית פרקש הכהן: הוא צודק

אורית פרקש הכהן:  כן, צריך לתקן את הכותרת

חוק ומשפט): אני מוכן להציג גם אותו, רק אני לא מכיר את החוק

חוק ומשפט):       צריך קודם להכריז שהיא הונחה

חוק ומשפט):  קודם צריך להגיד שהיא הונחה, ורק אז תוכלי להגיד שמדברים עליה

אורית פרקש הכהן: בבקשה, סגנית המזכיר, יש לך הודעה

אורית פרקש הכהן:  בבקשה

ראדה חסייסי: תודה

ראדה חסייסי:  ברשות יושבת-ראש הישיבה, אני מתכבדת להודיעכם, כי הונחה היום על שולחן הכנסת, לקריאה שנייה ולקריאה שלישית, הצעת חוק קיום דיונים בהיוועדות חזותית בהשתתפות עצורים, אסירים וכלואים (הוראת שעה – חרבות ברזל), התשפ"ד–2023, שהחזירה ועדת החוקה, חוק ומשפט

ראדה חסייסי:  תודה

ראדה חסייסי: [מס' מ/1674; דברי הכנסת, חוב' ד', ישיבה 113, וחוב' ה', ישיבה 116; נספחות

ראדה חסייסי: ] 

אורית פרקש הכהן: טוב, אז נתקן

אורית פרקש הכהן:  חברי הכנסת, הסעיף הבא על סדר-היום הוא הצעת חוק קיום דיונים בהיוועדות חזותית בהשתתפות עצורים, אסירים וכלואים (הוראת שעה – חרבות ברזל), התשפ"ד–2023

אורית פרקש הכהן:  יו"ר ועדת החוקה חבר הכנסת שמחה רוטמן, בבקשה, תציג את הצעת החוק

חוק ומשפט):  תודה רבה, גברתי היושבת-ראש

חוק ומשפט):  חבריי חברי הכנסת, כבוד השר, בשם ועדת החוקה, חוק ומשפט, אני מתכבד להביא בפניכם את הצעת חוק קיום דיונים בהיוועדות חזותית בהשתתפות עצורים, אסירים וכלואים (הוראת שעה – חרבות ברזל), התשפ"ד–2023

חוק ומשפט):  בעקבות מתקפת הטרור של חמאס מיום 7 באוקטובר 2023 הכריז שר הביטחון על מצב מיוחד בעורף, הכרזה שאושרה על ידי ועדת החוץ והביטחון של הכנסת

חוק ומשפט):  בשל מצב חירום זה נדרשת יצירת הסדר חקיקתי שיאפשר לקיים דיונים של עצורים, אסירים וכלואים בדרך של היוועדות חזותית, VC, במקום באופן הרגיל בנוכחות העצור או האסיר

חוק ומשפט):       לפי החוק המוצע התנאי למתן אפשרות להשתתפות עצורים ואסירים בדיונים באמצעות היוועדות חזותית הוא מתן הכרזה מיוחדת לעניין זה על ידי השרים הרלוונטיים – שר המשפטים והשר לביטחון לאומי

חוק ומשפט):  לעניין זה מוצע לקבוע בחוק שני סוגים של הכרזה: הכרזה על הגבלה מלאה והכרזה על הגבלה ביטחונית

חוק ומשפט):  הכרזה על הגבלה מלאה תיעשה על ידי שר המשפטים בהתייעצות עם השר לביטחון לאומי, והיא תחול על כלל העצורים והאסירים במדינה כולה או בחלק ממנה, והיא נועדה למצבים של סיכון חמור מיוחד הנשקף לחיי העצורים והסוהרים, דוגמת המצב ששרר בימים הראשונים של המלחמה, או אם חלילה תהיה מתקפת טילים לתקופה ארוכה באזור מסוים

חוק ומשפט):       ההכרזה תהיה בתוקף לשבעה ימים אם מדובר בהכרזה על כלל המדינה, או 14 יום אם מדובר בהכרזה על חלק מהמדינה, עם אפשרות להארכה

חוק ומשפט):  בתקופת הכרזה זו, ככלל, לא יתקיימו דיונים אלא בהיוועדות חזותית, ועצורים ואסירים לא יובאו לבית המשפט

חוק ומשפט):  אולם מוצע לקבוע כי נשיא בית המשפט, ובהיעדרו – סגנו, רשאים להורות במקרים חריגים על קיום דיון בנוכחות העציר או האסיר בהתאם לתנאים שנקבעו לעניין זה בחוק

חוק ומשפט):       לצד זו נקבעה בחוק אפשרות להכרזה על הגבלה ביטחונית

חוק ומשפט):  הכרזה זאת, הנעשית על ידי שר המשפטים והשר לביטחון לאומי ביחד, היא לתקופה של 28 ימים עם אפשרות להארכה

חוק ומשפט):  הכרזה ביטחונית תחול אם יש סכנה לחיי אדם או סיכון ביטחוני מוגבר, והיא חלה רק ביחס לאסירים ולעצורים בעבירות ביטחוניות המפורטות בחוק, וזאת נוכח הסיכון הרב הנשקף מהוצאת אסירים אלה מהאגפים שבהם הם שוהים בתקופה הנוכחית, סיכון אשר הוצג בפירוט לוועדה על ידי גורמי שב"ס בדיון חסוי שהתקיים בפני הוועדה, וגם במסגרת – כמובן, מה שהיה ניתן – דיוני הוועדה הגלויים

חוק ומשפט):       בהתאם לכך, בתקופת ההגבלה הביטחונית, הדיונים הנוגעים לאסירים הביטחוניים יתקיימו בהיוועדות חזותית ולא בנוכחותם, בעוד הדיונים בעניינם של אסירים שאינם ביטחוניים יתקיימו בנוכחותם הפיזית באולם בית המשפט או בהתאם להסדרים הקבועים בהוראת החוק הרגילה, הוראת השעה בעניין היוועדות חזותית

חוק ומשפט):       מתוך הרצון ליצור הסדר מידתי ובשל הפגיעה בזכויותיהם של האסירים הביטחוניים הנובעת מקיום הדיון בעניינם בהיוועדות חזותית, בהצעת החוק מוצעים מספר הסדרים כדי לאזן בין הסיכון הכרוך בהבאתם לדיון לבין הרצון של חברי הוועדה כולם להדגיש את החשיבות בקיום דיון, ככל הניתן, בפני שופט

חוק ומשפט):  כך, מוצע לקבוע כי דיון המעצרים הראשון בעניינו של אסיר או עצור החשוד בעבירת טרור שאינה חמורה – שזו הגדרה שקיימת בחוק המאבק בטרור – דיון המעצרים הראשון יתקיים בנוכחותו באולם בית המשפט

חוק ומשפט):  יתר דיוני המעצרים הם אלו שיתקיימו בהיוועדות חזותית

חוק ומשפט):       ביחס לחשוד בעבירת טרור חמורה, אין חובה להוציאו לדיון בבית המשפט, אך מוצע לקבוע כי לא ניתן יהיה להאריך את המעצר בדרך של היוועדות חזותית לתקופה העולה על 14 ימים, אלא אם כן היה דיון מעצר אחד בנוכחות שופט, ואז ניתן לקבוע מעצר עד תום ההליכים או מעצר עד להחלטה חדשה

חוק ומשפט):       בנוסף, גם בתקופה של הגבלה ביטחונית יכול נשיא בית המשפט, ובהיעדרו – סגנו, לסטות מהכלל האמור ולקבוע, מטעמים מיוחדים שיירשמו, שהדיון בעניינו של עצור או אסיר ביטחוני יתקיים בנוכחותו בבית המשפט

חוק ומשפט):  לצורך זה הוא צריך לשמוע את עמדות הצדדים וגם לקבל את עמדתו של שירות בתי הסוהר, שיכול שתהיה מוגשת במעמד צד אחד

חוק ומשפט):       מן הצד השני נקבע כי גם בתקופת תוקפה של הגבלה ביטחונית יכול נשיא בית המשפט, סגנו או שופט שהנשיא הסמיך לכך לקבוע, לבקשת תובע, במצבים חריגים, כי דיון בעניינו של עצור או אסיר שאיננו אסיר ביטחוני יתקיים בדרך של היוועדות חזותית ולא בנוכחותו, אם מתקיימים בעניינו התנאים הרלוונטיים לאסירים ביטחוניים

חוק ומשפט):  מוצע לקבוע בהקשר זה גם ברירת מחדל שונה לעניין קטינים החשודים בעבירת ביטחון, שמחייבת את הבאתם לבית המשפט לדיונים במקרים מסוימים

חוק ומשפט):  כמו כן, מוצע לקבוע בחוק הסדר לעניין ועדות שחרורים, וכן לעניין בתי משפט צבאיים במקרים דומים

חוק ומשפט):  החוק קובע גם הסדרים מיוחדים לקיומם של דיוני הוכחות, אך הוא קובע כלל – שהוא כמובן חשוב ביותר – שדיון הוכחות שבו נשמעת עדותו של העצור או האסיר לא יכול להתקיים בהיוועדות חזותית

חוק ומשפט):       החוק המוצע נקבע כהוראת שעה לארבעה חודשים, עם אפשרות להארכה בצו של שר המשפטים והשר לביטחון לאומי, באישור ועדת החוקה, לתקופות של ארבעה חודשים כל פעם, אולם בכל מקרה תוקפו של החוק מותנה בקיומו של מצב מיוחד בעורף

חוק ומשפט):  כשמצב זה פוקע, יפקע גם החוק

חוק ומשפט):  החוק מאריך לתקופת תוקפו את הוראת השעה שנחקקה בתקופת שגרה, המאפשרת קיום דיונים בהיוועדות חזותית בהסכמה של העצור או האסיר במגוון רחב של דיונים, כך שבתקופת החירום שאנחנו נמצאים בה תמשיך להיות האפשרות לקיים את הדיונים בהיוועדות חזותית

חוק ומשפט):       להצעה לא הוגשו הסתייגויות אך הוגשו בקשות רשות דיבור

חוק ומשפט):  אני מבקש מחברי הכנסת לאשר את ההצעה בקריאה השנייה והשלישית בנוסח המוצע על ידי הוועדה

חוק ומשפט):  אך בטרם נעבור לכך, לאור הסיכוי שאנחנו מייד נעבור להצבעה – אני רוצה להודות באופן מיוחד ליועצות המשפטיות, לנועה ולאפרת, שעבדו לילות כימים וימים כלילות להבאת החוק במועד הזה; לכל נציגי הממשלה; להנהלת הוועדה ולעובדים המסורים של הכנסת, שבאמת השקיעו בהצעת החוק הזאת רבות

חוק ומשפט):       תודה מיוחדת אני רוצה להעביר לחברי הכנסת שנכחו בדיונים, ובמיוחד לחבר הכנסת יואב סגלוביץ', שנכח כמעט בכולם

חוק ומשפט):  ההסדר הזה מובא, והדבר הזה איננו טריוויאלי

חוק ומשפט):  למרות מחלוקות עקרוניות שהיו במהלך הדיונים בנושאים רבים, נעשו מאמצים רבים על ידי כל הגורמים – גורמי הממשלה וחברי הכנסת מהקואליציה ומהאופוזיציה – להביא את החוק הזה בנוסח מוסכם, דבר שדרש רצון טוב והרבה מאוד אמון

חוק ומשפט):  אני מודה לחברי הכנסת מהקואליציה ומהאופוזיציה על האמון בניהול הדיונים ועל הסכמתם להבאת הצעת החוק הזאת לשולחן הכנסת ללא הסתייגויות

חוק ומשפט):  תודה רבה

אורית פרקש הכהן: תודה רבה, יו"ר הוועדה

אורית פרקש הכהן:  כפי שנאמר, להצעת החוק הזו לא הוגשו הסתייגויות והוגשו בקשות לרשות דיבור על ידי חברי הכנסת גלעד קריב, מרב מיכאלי, נעמה לזימי, אפרת רייטן, אופיר כץ – אינם נוכחים

אורית פרקש הכהן:      לכן אנחנו נעבור להצבעה בקריאה השנייה על הצעת חוק קיום דיונים בהיוועדות חזותית בהשתתפות עצורים, אסירים וכלואים (הוראת שעה – חרבות ברזל), התשפ"ד–2023, כנוסח הוועדה

אורית פרקש הכהן:  הצבעה

אורית פרקש הכהן: בעד סעיפים 1–38 – 1 

אורית פרקש הכהן: נמנעים – אין 

אורית פרקש הכהן: בעד – אחד, אין מתנגדים, אין נמנעים

אורית פרקש הכהן:  הצעת החוק עברה בקריאה השנייה

אורית פרקש הכהן:      ומייד נעבור להצבעה בקריאה השלישית

אורית פרקש הכהן:  הצבעה

אורית פרקש הכהן: בעד החוק – 1 

אורית פרקש הכהן: נמנעים – אין 

אורית פרקש הכהן: בעד – אחד, אין מתנגדים, אין נמנעים

אורית פרקש הכהן:  הצעת חוק קיום דיונים בהיוועדות חזותית בהשתתפות עצורים, אסירים וכלואים (הוראת שעה – חרבות ברזל), התשפ"ד–2023, התקבלה פה אחד, ונכנסה לספר החוקים של מדינת ישראל

אורית פרקש הכהן:       תודה רבה

אורית פרקש הכהן:  תם סדר-היום

אורית פרקש הכהן:  הישיבה הבאה תתקיים ביום רביעי ח' בטבת התשפ"ד, 20 בדצמבר 2023, בשעה 11:00

אורית פרקש הכהן:  ישיבה זו נעולה